ബ്ലാക്ക് ഫംഗസ് ബാധിച്ച മൂന്നുകുട്ടികളുടെ ഓരോ കണ്ണ് വീതം നീക്കം ചെയ്തു - Global News Network 24x7\nHome Health & Fitness ബ്ലാക്ക് ഫംഗസ് ബാധിച്ച മൂന്നുകുട്ടികളുടെ ഓരോ കണ്ണ് വീതം നീക്കം ചെയ്തു\nമുംബൈ: ബ്ലാക്ക് ഫംഗസ് ബാധയെ തുടര്‍ന്ന് മൂന്നുകുട്ടികളുടെ ഓരോ കണ്ണുകള് വീതം നീക്കം ചെയ്തു. 4,6,14 പ്രായമുള്ള കുട്ടികള്‍ക്കാണ് കണ്ണുകള് നഷ്ടമായത്. മുംബൈയിലെ രണ്ട് ആശുപത്രികളിലായാണ് ഈ മൂന്നു കുട്ടികളുടെയും ശസ്ത്രക്രിയ നടത്തിയത്.\nശസ്ത്രക്രിയയ്ക്ക് വിധേയരായ മൂന്നുപേരില് പതിനാലു വയസുള്ള കുട്ടിപെൺകുട്ടി മാത്രമാണ് പ്രമേഹബാധിതയായിരുന്നത്. ഈ കുട്ടിയുടെ വയറിന്റെ ഒരുഭാഗത്ത് ബ്ലാക്ക് ഫംഗസ് ബാധ കണ്ടെത്തുകയായിന്നു. കുട്ടിയുടെ മൂക്കിലേക്കും ബ്ലാക്ക് ഫംഗസ് വ്യാപിച്ചിരുന്നു. എന്നാല് ഭാഗ്യം കൊണ്ട് തലച്ചോറില് എത്തിയിരുന്നില്ല. കോവിഡ് രണ്ടാംതരംഗത്തിലാണ് ഫംഗസ് ബാധ സ്ഥിരീകരിച്ചത്.\nആശുപത്രിയിലെത്തി 48- മണിക്കൂറിനുള്ളില് പതിനാലുകാരിയുടെ കണ്ണുകളിലൊന്ന് കറുപ്പായി മാറിയെന്നും ആറാഴ്ചയോളം കുട്ടിയെ ചികിത്സിച്ചു. എന്നാല് ദൗര്‍ഭാഗ്യവശാല് അവള്‍ക്ക് ഒരു കണ്ണ് നഷ്ടപ്പെട്ടുവെന്നും ഫോര്‍ട്ടിസ് ആശുപത്രിയിലെ സീനിയര് കണ്‍സള്‍ട്ടന്റ് ഡോ. ജേസല് ഷേത്ത് എന്.ഡി.ടി.വിയോടു പ്രതികരിച്ചു.\nനാലും ആറും വയസ്സുള്ള കുട്ടികളെ കെ.ബി.എച്ച്. ബചുവാലി ഒഫ്താല്‍മിക് ആന്‍ഡ് ഇ.എന്.ടി. ആശുപത്രിയിലാണ് പ്രവേശിപ്പിച്ചിരുന്നത്. ഇവര് രണ്ടുപേരും കോവിഡ് ബാധിതരായിരുന്നു. ബ്ലാക്ക് ഫംഗസ് അവരുടെ കണ്ണുകളില് പടര്‍ന്നിരുന്നെന്നും കണ്ണ് നീക്കം ചെയ്യാതിരുന്നെങ്കില് അവരുടെ ജീവന് നഷ്ടപ്പെടുമായിരുന്നെന്നും ഡോ. പ്രീതേഷ് ഷെട്ടി പറഞ്ഞു.\nPrevious articleകോവിഡ് മാനദണ്ഡങ്ങൾ ലംഘിച്ച് ആളുകൾ കൂട്ടം കൂടുന്നത് തടയാൻ നഗരങ്ങളിൽ ഡ്രൈവ് ഇന് വാക്സിനേഷന് കേന്ദ്രങ്ങൾ\nNext articleകോപ്പ അമേരിക്ക ഫുട്‌ബോൾ മത്സരത്തിൽ ബ്രസീലിന് തകർപ്പൻ ജയം


Metro Vaartha - ഫ്ലെക്സ് നിരോധനം: നടപ്പാക്കാത്തതില് സംസ്ഥാന സര്‍ക്കാരിന് താക്കീതുമായി ഹൈക്കോടതി\nJanuary 2020 - 6:09 am IST\nഫ്ലെക്സ് നിരോധനം നടപ്പാക്കാൻ സർക്കാരിന് നിശ്ചയദാർഢ്യം വേണം.\nപ്രകൃതിയെ ചൂഷണം ചെയ്യുന്നതിന് ഒരു പരിധി ഉണ്ട്. ഇങ്ങനെ പോയാൽ ചീഫ് സെക്രട്ടറിയെ വിളിച്ചു വരുത്തേണ്ടി വരുമെന്നും കോടതി താക്കീത് ചെയ്തു.\nകൊച്ചി: ഫ്ലെക്സ്ബോര്‍ഡ് നിരോധനം നടപ്പാക്കാത്ത വിഷയത്തില് സംസ്ഥാന സര്‍ക്കാരിന് താക്കീതുമായി വീണ്ടും ഹൈക്കോടതി. ഫ്ലെക്സ് നിരോധനം നടപ്പാക്കാൻ സർക്കാരിന് നിശ്ചയദാർഢ്യം വേണം.\nഫ്ലക്സ് ബോര്‍ഡുകള് നിരോധിക്കാന് ഉത്തരവിട്ടിട്ടും അത് നടപ്പാക്കാന് സര്‍ക്കാരിന് സാധിക്കാത്തതെന്തുകൊണ്ടാണെന്നും കോടതി. ഉത്തരവുകൾ പുറപ്പെടുവിച്ച് മടുത്തു. വെറുതെ ഉത്തരവുകൾ പുറപ്പെടുവിക്കാൻ ഇനിയാകില്ല. സർക്കാരിന് വേണമെങ്കിൽ ഒരു മിനിറ്റ് കൊണ്ട് ഉത്തരവ് നടപ്പാക്കാൻ കഴിയും. എന്തുകൊണ്ട് റവന്യു റിക്കവറി നടപടികൾ സര്‍ക്കാർ സ്വീകരിക്കുന്നില്ല എന്നും കോടതി.\nമറുപടി നല്‍കാന് കൂടുതല് സമയം വേണമെന്ന് സര്‍ക്കാര് ആവശ്യപ്പെട്ടപ്പോള് എന്തിനാണ് ഇനിയും മറുപടി എന്നായിരുന്നു കോടതി. നിരോധന ഉത്തരവുണ്ടായിട്ടും ഫ്ലെക്സ് ബോര്‍ഡുകള് സ്ഥാപിക്കുന്നത് നിയമ വ്യവസ്‌ഥയോടുള്ള വെല്ലുവിളിയാണ്. ആളുകൾക്ക് എന്തും ചെയ്യാം എന്ന സ്ഥിതിയാണിപ്പോള്. സർക്കാർ അതിനു കൂട്ടുനിൽക്കുകയാണ്. കോടതി ചെയ്യുന്നത് തെറ്റാണ് എന്ന് പറയാൻ സാധിക്കുമോ? അങ്ങനെയാണെങ്കില് ഈ കേസിൽ ഇടപെടാതിരിക്കാം എന്നും ഹൈക്കോടതി.\nഅനധികൃത ഫ്ലെക്സ് സ്ഥാപിച്ചാൽ ഫൈൻ ഈടാക്കാൻ സര്‍ക്കാരിന് കോടതി കർശന നിർദ്ദേശം കോടതി നല്‍കി. പ്രിൻസിപ്പൽ സെക്രട്ടറി, തദ്ദേശസ്വയംഭരണ സ്ഥാപനങ്ങൾ എന്നിവർ നടപടി സ്വീകരിക്കണം. ഫ്ലെക്സ് സ്ഥാപിക്കുന്നവരിൽ നിന്ന് 5000 രൂപ മുതൽ 10000 രൂപ വരെ സര്‍ക്കാരിന് ഫൈൻ ഈടാക്കാം.\nഫൈൻ അടച്ചില്ലെങ്കില് സ്വത്ത് കണ്ടുകെട്ടണം. ഫ്ലെക്സ് സ്ഥാപിച്ച കമ്പനികളുടെ ലൈസൻസ് പുതുക്കി നൽകരുത്. എന്ത് നടപടികൾ സ്വീകരിച്ചു എന്ന് ഇനി കേസ് പരിഗണിക്കുമ്പോൾ സർക്കാർ അറിയിക്കണമെന്നും കോടതി. ഈ മാസം 30ന് വീണ്ടും കേസ് പരിഗണിക്കും.


കൈവെട്ട് കേസിലെ പ്രതിക്ക് അഭിമന്യു വധ ഗൂഢാലോചനയില് പങ്കെന്ന് സര്‍ക്കാര്\nപൊലീസ് പീഡനം ആരോപിച്ച് ഹരജി നല്‍കുന്നത് കേസ് അന്വേഷണം തടസ്സപ്പെടുത്താനാണെന്ന് കോടതിയെ സര്‍ക്കാര് അറിയിച്ചു. സര്‍ക്കാര് മറുപടിയെ തുര്‍ന്ന് മൂന്ന് സ്ത്രീകള് നല്‍കിയ ഹരജി ഹൈക്കോടതി തള്ളി.\n17 Jul, 2018 at 11:12 AM\nഅഭിമന്യു വധക്കേസില് അധ്യാപകന്റെ കൈവെട്ടിയ കേസിലെ പ്രതിക്കും പങ്കുണ്ടെന്ന് സര്‍ക്കാര് ഹൈക്കോടതിയില്. പൊലീസ് പീഡനം ആരോപിച്ച് ഹരജി നല്‍കുന്നത് കേസ് അന്വേഷണം തടസ്സപ്പെടുത്താനാണെന്നും കോടതിയെ സര്‍ക്കാര് അറിയിച്ചു. സര്‍ക്കാര് മറുപടിയെ തുര്‍ന്ന് മൂന്ന് സ്ത്രീകള് നല്‍കിയ ഹരജി ഹൈക്കോടതി തള്ളി.\nഅഭിമന്യു വധകേസിലെ പ്രതികള്‍ക്ക് വേണ്ടിയുള്ള തിരച്ചിലിന്റെ ഭാഗമായി പൊലീസ് പീഡിപ്പിക്കുന്നു എന്നാരോപിച്ച് മൂന്ന് സ്ത്രീകളാണ് ഹൈക്കോടതിയെ സമീപിച്ചത്. അറസ്റ്റിലായ കാമ്പസ് ഫ്രണ്ട് ജില്ലാ കമ്മറ്റിയംഗം ആദിലിന്റെ മാതാവും കൈവെട്ട് കേസില് പ്രതി ചേര്‍ക്കപ്പെട്ടിരുന്ന മനാഫിന്റെ ഭാര്യയുമടക്കമുളളവരാണ് ഹരജി നല്‍കിയത്. ആദിലും സഹോദരന് ആരിഫും കേസില് പ്രതികളാണ്. ഇതിന്റെ ഭാഗമായാണ് പൊലീസ് ചോദ്യം ചെയ്യുന്നതെന്ന് സര്‍ക്കാര് കോടതിയെ അറിയിച്ചു. കൈവെട്ടുകേസിലെ പ്രതികള്‍ക്ക് കേസില് പങ്കുണ്ട്. മനാഫ് കൈവെട്ട് കേസില് പ്രതിചേര്‍ക്കപ്പെട്ട വ്യക്തിയാണെന്നും സര്‍ക്കാര് കോടതിയെ അറിയിച്ചു.\nപ്രതികളെ ര‍ക്ഷപ്പെടാന് സഹായിച്ചുവെന്ന് സംശയിക്കുന്ന ഷമീര് ഉപയോഗിച്ചത് ഭാര്യയുടെ ഫോണായിരുന്നു. അതിനാലാണ് ഭാര്യയെ ചോദ്യം ചെയ്തത്. അന്വേഷണത്തെ വഴി തിരിച്ചുവിടാനാണ് ഹരജിക്കാര് കോടതിയെ സമീപിച്ചതെന്നും പൊലീസ് അനാവശ്യമായി പീഡിപ്പിക്കുന്നില്ലെന്നും സര്‍ക്കാര് അറിയിച്ചു. തുടര്‍ന്നാണ് ഹരജികള് ഹൈക്കോടതി തള്ളിയത്.\nഇതിനിടെ എസ്.ഡി.പി.ഐ നേതൃത്വത്തിന് കേസില് പങ്കുണ്ടോ എന്ന അന്വേഷണം പുരോഗമിക്കുകയാണെന്നാണ് പൊലീസ് പറയുന്നത്. പ്രതികള് പോപ്പുലര് ഫ്രണ്ടിന്റെ സഹായത്തോടെ തന്നെയാണ് ഒളിവില് കഴിയുന്നതെന്ന നിഗമനത്തിലാണ് അന്വേഷണ സംഘം


21ാം നൂറ്റാണ്ടില് സര്‍ഫറായി പ്രണവ്..ചിത്രത്തില് വമ്പന് ഫൈറ്റ് രംഗങ്ങളും….\nഅരുണ് ഗോപി രാമലീലക്ക് ശേഷം ഒരുക്കുന്ന ചിത്രമാണ് ഇരുപത്തിഒന്നാം നൂറ്റാണ്ട്. പ്രണവ് മോഹന്‍ലാല് ആദിക്ക് ശേഷം അഭിനയിക്കുന്ന ചിത്രം ഒരു റൊമാന്റിക് എന്റെര്‍റ്റൈനെര് ആണ്. സംഗതി പ്രണയമാണ് ചിത്രത്തിന്റെ മുഖ്യ തീം എങ്കിലും വമ്പന് ഫൈറ്റ് രംഗങ്ങളാല് നിറഞ്ഞ ഒന്നായിരിക്കും ഇരുപത്തിയൊന്നാം നൂറ്റാണ്ട്. പീറ്റര് ഹെയ്നാണ് ചിത്രത്തിന്റെ ആക്ഷന് രംഗങ്ങള് ചിത്രീകരിക്കുന്നത്.\nപ്രണവ് മോഹന്‍ലാല് ഒരു സര്‍ഫറുടെ വേഷത്തില് എത്തുന്ന ചിത്രത്തില് ഒരു പുതുമുഖമാണ് നായിക. കടലിലെ തിരമാലക്ക് ഇടയിലൂടെ തെന്നി നീങ്ങുന്ന വിനോദ മാര്‍ഗമാണ് സര്‍ഫിങ്. പുറം നാടുകളില് ഏറെ പ്രചാരത്തിലുള്ള സര്‍ഫിങ് കേന്ദ്രികൃതമായ ആദ്യ മലയാള ചിത്രമാകും ഇരുപത്തിയൊന്നാം നൂറ്റാണ്ട്. പ്രണവ് ചിത്രത്തിലേക്കായി ബാലിയില് നീണ്ട നാളത്തെ സര്‍ഫിങ് ട്രെയിനിങ് എടുത്തിരുന്നു.\nഎന്നാല് തിരമാലകളിലേ ആക്ഷന് രംഗങ്ങള് മാത്രമല്ല ചിത്രത്തില് ഒരു വമ്പന് ട്രെയിന് ഫൈറ്റ് സീനും ഉണ്ടെന്നു ഇപ്പോള് റിപ്പോര്‍ട്ട് വരുന്നു. പീറ്റര് ഹെയ്ന് ഇതിനു വേണ്ടി കൊറിയോഗ്രാഫ് ചെയുന്ന ചിത്രം പീറ്റര് ഹെയ്ന് ഫാന്‍സ് എന്നൊരു പേജ് പുറത്തു വിട്ടിട്ടുണ്ട്. ആക്ഷന് രംഗങ്ങളിലെ അവസാന വാക്കായ പീറ്റര് ഹെയ്നും ആദ്യ ചിത്രത്തില് തന്നെ വിസ്മയിപ്പിച്ച പ്രണവും ഒന്നിക്കുമ്പോള് പ്രേക്ഷകന് ഒരു കിടിലന് ആക്ഷന് ട്രീറ്റ് പ്രതീക്ഷിക്കാം..\nചിത്രത്തിന്റെ ടൈറ്റില് വീഡിയോ കാണാം….\nTags: 21am noottand, 21st century, peter hain, pranav mohanlal\nPrevious സമൂഹമാധ്യമങ്ങളില് നിറഞ്ഞ് 2.0…ട്രെയ്‌ലര് കണ്ടത് 140 മില്ല്യണ് വ്യൂവേഴ്‌സ്…\nNext ഇനി പിക്കാച്ചുവിനെ പിടിക്കാന് എങ്ങും പോകേണ്ട.. ആള് ദേ സ്‌ക്രീനില്..


sami square movie trailer goes viral | 'എനക്ക് തേവൈ മൂന്ന് തലൈ'; പ്രേക്ഷകരെ ആവേശത്തിന്റെ മൂർദ്ധന്യത്തിലെത്തിച്ച് സാമി സ്‌ക്വയറിന്റെ പുത്തൻ ട്രെയിലർ; പൊലീസ് വേഷത്തിൽ തകർത്താടുന്ന ചിയാൻ വിക്രമിനൊപ്പം നായികയായി കീർത്തി സുരേഷ്; കിടിലൻ ആക്ഷൻ രംഗങ്ങളോടു കൂടിയ ട്രെയിലർ ഇതിനോടകം കണ്ടു കഴിഞ്ഞത് 13 ലക്ഷത്തിലധികം ആളുകൾ - MarunadanMalayali.com\nകോളിവുഡ് സൂപ്പർതാരം ചിയാൻ വിക്രമിന്റെ ഏറ്റവും പുതിയ ചിത്രമായ സാമി സ്‌ക്വയറിന്റെ പുത്തൻ ട്രെയിലർ ഇപ്പോൾ യൂട്യൂബിൽ തരംഗമാവുകയാണ്. ചിത്രം അനൗൺസ് ചെയ്തിട്ട് ഒരു വർഷം പിന്നിട്ട ശേഷമാണ് പുത്തൻ ട്രെയിലർ ഇറങ്ങിയിരിക്കുന്നത്. ഇതുടെ വരെ 13 ലക്ഷത്തിലധികം ആളുകളാണ് ട്രെയിലർ കണ്ടത്. ആദ്യം പുറത്തിറങ്ങിയ സാമി സ്‌ക്വയറിന്റെ ട്രെയിലർ ഏറെ വിമർശനങ്ങൾ ഏറ്റുവാങ്ങിയിരുന്നു.\nവിക്രമിന്റെ സൂപ്പർഹിറ്റ് ചിത്രമായ സാമിയുടെ രണ്ടാം ഭാഗമാണ് സാമി സ്‌ക്വയർ. 2003ലാണ് സാമി റിലീസ് ചെയ്തത്.ആദ്യ ഭാഗം ഒരുക്കിയ ഹരി തന്നെയാണ് രണ്ടാം ഭാഗവും സംവിധാനം ചെയ്യുന്നത്. ഷിബു തമീൻസ് ആണ് നിർമ്മാണം. കീർത്തി സുരേഷ് നായികയാകുന്ന ചിത്രത്തിൽ പ്രഭു, ബോബി സിംഹ, ഐശ്വര്യ രാജേഷ്, ജോൺ വിജയ്, സൂരി തുടങ്ങി വൻതാരങ്ങളാണ് അണിനിരക്കുന്നത്.\nസ്വാമിയുടെ രണ്ടാം ഭാഗവും ഗൗതം മേനോന്റെ 'ധ്രുവനച്ചത്തിരവും''പൂർത്തിയാക്കിയശേഷം കർണനാവാൻ വിക്രം; ആർ എസ് വിമൽ ഒരുക്കുന്ന മഹാവീർ കർണയ്ക്ക് വേണ്ടി ആഹാരക്രമങ്ങളും പുതിയ വർക്ക് ഔട്ടുകളും തുടങ്ങി\nമകളുടെ പ്രായമുള്ള പെൺകുട്ടിക്ക് ഒപ്പം വിക്രമിന് അഭിനയിക്കാമെങ്കിൽ എനിക്ക് ഐറ്റം ഡാൻസും കളിക്കാം; വിക്രമിനെ ട്രോളി നടി കസ്തൂരി\nദേവി ശ്രീ പ്രസാദാണ് സംഗീതം നിർവ്വഹിക്കുന്നത്.സിനിമയിലെ വിക്രത്തിന്റെ ലുക്കും മറ്റും സമൂഹമാധ്യമങ്ങളിൽ തരംഗമായി മാറിയിരുന്നു. ആദ്യ ചിത്രത്തെ വെല്ലുന്ന ആക്ഷൻ രംഗങ്ങളും ഡയലോഗുകളുമായിരിക്കും സാമി 2വിന്റെ പ്രത്യേകത.


ഹജ്ജ് ക്വാട്ടയിൽ വർധന; കാൽലക്ഷം പേർക്ക് കൂടി ഇത്തവണ ഹജ്ജിന് പോകാം\n23 Feb, 2019 at 02:41 AM\nഹജ്ജ് ക്വാട്ടയിൽ വർധനവുണ്ടാവുമെന്ന പ്രഖ്യാപനത്തോടെ കാൽലക്ഷം പേർക്കാണ് ഇന്ത്യയിൽ നിന്ന് ഇത്തവണ മക്കയിലും മദീനയിലും എത്താനാവുക. നേരത്തെ ഒന്നേമുക്കാൽ ലക്ഷം പേർക്കായിരുന്നു അവസരം. ഇത്തവണ കൂടുതൽ പേർക്ക് സൗകര്യം ഒരുക്കുമെന്ന് ഇന്ത്യൻ കോൺസുലേറ്റ് അറിയിച്ചു .\nസൗദി കിരീടാവകാശിയുടെ ഇന്ത്യാ സന്ദർശനത്തിനിടെയുണ്ടായ പ്രഖ്യാപനം ഹജ്ജിന് അവസരം കാത്തിരിക്കുന്ന വിശ്വാസികൾക്ക് സന്തോഷം പകരുന്നതാണ്. കോഴിക്കോട് നിന്നടക്കം ഇത്തവണ 21 ഹജ്ജ് എംബാർക്കേഷൻ പോയിൻറുകളാണ് ഉണ്ടാവുക. എംബാർക്കേഷൻ പോയിൻറുകളിൽ നിന്ന് തന്നെ എമിഗ്രേഷൻ നടപടികൾ പൂർത്തിയാക്കുന്ന പദ്ധതി ഇന്ത്യയിൽ നടപ്പിലാക്കാനായിട്ടില്ല.\nകപ്പൽ മാർഗം ഇന്ത്യൻ ഹാജിമാരെ കൊണ്ടുവരുന്നതിനുള്ള നടപടികൾ പുരോഗമിക്കുകയാണ്. 2020 ൽ ഇത് സാധിക്കുമെന്നാണ് അധികൃതർ പ്രതീക്ഷിക്കുന്നത്. ഇന്ത്യൻ ഹജ്ജ് മിഷൻ കഴിഞ്ഞ വർഷത്തേക്കാൾ നേരത്തെ തയാറെടുപ്പുകൾ ആരംഭിച്ചിട്ടുണ്ട്.\nഅധികമായെത്തുന്നവരുടെ താമസം, യാത്ര ഉൾപെടെയുള്ള സൗകര്യങ്ങൾ ഇന്ത്യൻ ഹജ്ജ് മിഷൻ ഒരുക്കണം. മൂന്ന് ലക്ഷം പേരാണ് ഈ വർഷം ഇന്ത്യയിൽ നിന്ന് ഹജ്ജിന് അപേക്ഷ സമർപ്പിച്ചിരുന്നത്. കഴിഞ്ഞ ഡിസംബറിലാണ് ഇന്ത്യയും സൗദിയും തമ്മിൽ 2019 ലെ ഹജ്ജ് കരാർ ഒപ്പുവെച്ചത്. ഇന്ത്യയിലെ മുസ്ലീം ജനസംഖ്യക്ക് ആനുപാതികമായി ക്വാട്ട വർധിപ്പിച്ചു തരണമെന്നായിരുന്നു ഇന്ത്യയുടെ ആവശ്യം.


Malayalam news || ബൈക്കില് ഷാള് കുരുങ്ങി റോഡില്‍വീണ ബാലിക മരിച്ചു\nബൈക്കില് ഷാള് കുരുങ്ങി റോഡില്‍വീണ ബാലിക മരിച്ചു\nനീലേശ്വരത്ത് മാതാപിതാക്കള്‍ക്കൊപ്പം ബൈക്കില് യാത്ര ചെയ്യുന്നതിനിടെ ചുരിദാറിന്റെ ഷാള് പിന്‍ചക്രത്തില് കുരുങ്ങി റോഡിലേക്കു തെറിച്ചുവീണ ബാലിക മരിച്ചു. ബിരിക്കുളം പെരിയങ്ങാനത്തെ കുന്നിരിക്കില് സജിയുടെയും ബിന്ദുവിന്റെയും ഏക മകള് മരിയ 12 ആണു മരിച്ചത്. ഞായറാഴ്‌ച രാവിലെ ഏഴോടെ ബിരിക്കുളം ചാമുണ്ഡേശ്വരി ക്ഷേത്രത്തിനു സമീപമായിരുന്നു അപകടം. ബൈക്കില് മാതാപിതാക്കളുടെ നടുക്കിരുന്ന് ബിരിക്കുളത്തെ ചെറുപുഷ്‌പം പള്ളിയില് ഓശാന പെരുന്നാളിന് പങ്കെടുക്കാന് പോവുകയായിരുന്നു മരിയ. ചുരുദാറിന്റെ ഷാള് കാറ്റില് പറന്ന് ബൈക്കിന്റെ പിന്‍ചക്രത്തില് കുരുങ്ങി കഴുത്തില് മുറുകി. ഇതോടെ മരിയയും അമ്മ ബിന്ദുവും റോഡിലേക്കുവീണു. ബൈക്ക് നിയന്ത്രണംവിട്ട് മറിയുകയും ചെയ്‌തു. തലയ്‌ക്കും കഴുത്തിനും പരുക്കേറ്റ മരിയയെ ആശുപത്രിയില് എത്തിച്ചെങ്കിലും ജീവന്‍രക്ഷിക്കാനായില്ല. സജിക്കും ബിന്ദുവിനും പരുക്കുണ്ട്. പരപ്പ ഗവ.ഹയര്‍സെക്കന്‍ഡറി സ്‌കൂള് ആറാംക്ലാസ് വിദ്യാര്‍ഥിനിയാണ് മരിയ. സംസ്‌കാരം ഇന്നു നടത്തും. ഇന്ന് മരിയയുടെ പിറന്നാള് ആഘോഷിക്കാനിരിക്കെയാണ് ദുരന്തമുണ്ടായത്.


Janmabhumi| കാപ്പന് സീറ്റ് നല്‍കാത്തത് തിരിച്ചടിയായി; പാലായിലെ തോല്‍വിയില് നാണംകെട്ട് സിപിഎം; ന്യായീകരിച്ച് നേതൃത്വം\nകാപ്പന് സീറ്റ് നല്‍കാത്തത് തിരിച്ചടിയായി; പാലായിലെ തോല്‍വിയില് നാണംകെട്ട് സിപിഎം; ന്യായീകരിച്ച് നേതൃത്വം\nMay 06, 2021, 07:06 p.m.\nജോസ് വിഭാഗത്തിന്റെ എല്‍ഡിഎഫിലേക്കുള്ള വരവ് സിപിഎമ്മിലെ താഴേത്തട്ടിലുള്ള വലിയൊരു വിഭാഗം പ്രവര്‍ത്തകര് അംഗീകരിച്ചിരുന്നില്ല. കൂടാതെ തെരഞ്ഞെടുപ്പ് അടുത്ത ഘട്ടത്തില് നഗരസഭാ കൗണ്‍സിലില് സിപിഎം കൗണ്‍സിലറും കേരള കോണ്‍ഗ്രസ് എം കൗണ്‍സിലറും തമ്മിലുണ്ടായ അടിയും തെരഞ്ഞെടുപ്പിനെ ബാധിച്ചെന്നാണ് ജോസ് വിഭാഗം നേതാക്കള് പറയുന്നത്.\nപൊന്‍കുന്നം: സംസ്ഥാനത്തൊട്ടാകെ നേട്ടം കൊയ്തപ്പോഴും പാലായില് മാണി സി.കാപ്പനില് നിന്ന് പിടിച്ചെടുത്ത സീറ്റില് ജോസ് കെ.മാണി പരാജയപ്പെട്ടത് സിപിഎമ്മിന് നാണക്കേടായി. പാലായിലെ തോല്‍വി ബിജെപിയുടെ വോട്ടുകൊണ്ടാണെന്ന് പറഞ്ഞ് രക്ഷപെടാന് ശ്രമിക്കുമ്പോഴും സിപിഎം പ്രവര്‍ത്തകരുടെ വോട്ടുകള് വലിയ തോതില് മാണി സി. കാപ്പന് അനുകൂലമായി ലഭിച്ചെന്നാണ് കേരള കോണ്‍ഗ്രസ് എമ്മിന്റെ വിലയിരുത്തല്.\nജോസ് വിഭാഗത്തിന്റെ എല്‍ഡിഎഫിലേക്കുള്ള വരവ് സിപിഎമ്മിലെ താഴേത്തട്ടിലുള്ള വലിയൊരു വിഭാഗം പ്രവര്‍ത്തകര് അംഗീകരിച്ചിരുന്നില്ല. കൂടാതെ തെരഞ്ഞെടുപ്പ് അടുത്ത ഘട്ടത്തില് നഗരസഭാ കൗണ്‍സിലില് സിപിഎം കൗണ്‍സിലറും കേരള കോണ്‍ഗ്രസ് എം കൗണ്‍സിലറും തമ്മിലുണ്ടായ അടിയും തെരഞ്ഞെടുപ്പിനെ ബാധിച്ചെന്നാണ് ജോസ് വിഭാഗം നേതാക്കള് പറയുന്നത്. ഈ സംഭവം സിപിഎം പ്രവര്‍ത്തകര്‍ക്ക് ഏറെ അമര്‍ഷം ഉണ്ടാക്കി. ഇതിനിടെ ജോസ് കെ.മാണിയുടെ തോല്‍വിയെക്കുറിച്ച് യൂത്ത്ഫ്രണ്ട് നേതാവ് രൂക്ഷമായ ഭാഷയില് പ്രതികരിക്കുന്ന വീഡിയോ സോഷ്യല് മീഡിയയില് വ്യാപകമായി പ്രചരിക്കുന്നുണ്ട്.\nഉപതെരഞ്ഞെടുപ്പില് വിജയിച്ച മാണി സി.കാപ്പന് സീറ്റ് നല്‍കാതെ ജോസ് കെ. മാണിക്ക് സീറ്റ് നല്‍കിയതോടെ എല്‍ഡിഎഫ് വിരുദ്ധ വികാരം മണ്ഡലത്തില് രൂപപ്പെട്ടെന്ന് സിപിഎം പ്രവര്‍ത്തകര് പോലും പറയുന്നു. ഈ വിരുദ്ധ വികാരം വോട്ടാക്കുന്നതില് മാണി സി. കാപ്പന് വിജയിച്ചെന്നും ആണ് പ്രവര്‍ത്തകര് അഭിപ്രായപ്പെടുന്നത്. ഉപതെരഞ്ഞെടുപ്പില് തങ്ങളുടെ വോട്ടുകൊണ്ടാണ് കാപ്പന് വിജയിച്ചതെന്നാണ് സിപിഎം സംസ്ഥാന നേതാക്കള് തെരഞ്ഞെടുപ്പ് ഘട്ടത്തില് പ്രചരിപ്പിച്ചിരുന്നത്. എന്നാല്, തെരഞ്ഞെടുപ്പ് ഫലം എതിരായതോടെ സിപിഎം സംസ്ഥാന നേതൃത്വത്തിന് പോലും നാണക്കേടായിരിക്കുകയാണ് പാലായിലെ തോല്‍വി.\nസിപിഎമ്മിലെ സിന്ധുമോള് ജേക്കബിനെ പിറവത്ത് സ്ഥാനാര്‍ത്ഥിയാക്കിയത് തിരിച്ചടിയായെന്നാണ് കേരള കോണ്‍ഗ്രസ് എം പ്രവര്‍ത്തകരുടെ മറ്റൊരാരോപണം. ഇവിടെയും സിപിഎം വോട്ടുകളില് ചോര്‍ച്ച ഉണ്ടായെന്ന് ആരോപണമുണ്ട്. സിപിഎം പ്രവര്‍ത്തകയെ അതേ മുന്നണിയിലെ മറ്റൊരു കക്ഷിയുടെ സ്ഥാനാര്‍ത്ഥിയായി മത്സരിപ്പിച്ചതും സിപിഎം പ്രവര്‍ത്തകരുടെ എതിര്‍പ്പിന് കാരണമായി. സ്ഥാനാര്‍ത്ഥി നിര്‍ണയത്തിലെ പാളിച്ചയാണ് ചില സീറ്റുകളില് പരാജയപ്പെടാന് കാരണമായതായി കേരള കോണ്‍ഗ്രസ് എമ്മിലെ പൊതു അഭിപ്രായം.\nജോസ് കെ.മാണിയുടെ തോല്‍വിയെക്കുറിച്ച് അന്വേഷിക്കാന് സിപിഎം തയാറായേക്കും. എല്‍ഡിഎഫ് സ്ഥാനാര്‍ത്ഥിക്ക് ലഭിക്കേണ്ട വോട്ടുകള് ലഭിച്ചില്ലെന്നാണ് സിപിഎമ്മിന്റെ പ്രാഥമിക വിലയിരുത്തല്.\nമരം കടത്തലിന് അനുമതി തെരഞ്ഞെടുപ്പിന് പണം സമാഹരിക്കാനായി; അന്വേഷണം പ്രഹസനം: അഴിമതിക്കാര് കര്‍ട്ടന് പിറകിലെന്നും കെ.സുരേന്ദ്രന്\nതപാല് വകുപ്പിന്റെ സമ്പാദ്യ പദ്ധതിയുടെ മറവില് ലക്ഷങ്ങൾ തട്ടിയെടുത്തു; സിപിഎം പ്രവര്‍ത്തകയായ ഏജന്റ് കബളിപ്പിച്ചത് നൂറിലധികം വീട്ടമ്മമാരെ\nബിജെപിക്കെതിരെ സിപിഎം ഒളിയുദ്ധം നടത്തുന്നെന്ന് കുമ്മനം;സര്‍ക്കാര് വേട്ടയ്ക്ക് മുമ്പില് മുട്ടുമടക്കില്ല;കോര്‍കമ്മിറ്റി അംഗങ്ങള് സത്യാഗ്രഹസമരം നടത്തി\nകമ്മ്യൂണിസ്റ്റുകാര് മറന്നുവോ വിപ്ലവകാരിയായ തോപ്പില് ഭാസിയെ? സ്മാരകം നിര്‍മിക്കണമെന്ന ആവശ്യം കണക്കിലെടുക്കാതെ ഇടത് സര്‍ക്കാരും\nതദ്ദേശ തെരഞ്ഞെടുപ്പ് മറയാക്കി; വിവാദ മരംമുറി ഉത്തരവ് പുറപ്പെടുവിച്ചത് മുഖ്യമന്ത്രിയുടെയും സിപിഎം- സിപിഐ നിര്‍ദ്ദേശ പ്രകാരം


സ്തേഫാനോസ്:- ഒന്നാമത്തെ രക്തസാക്ഷിയും ആത്മനിറവുള്ള പ്രവാചകനും\nസ്തേഫാനോസിനെ കുറിച്ച് പറഞ്ഞിരിക്കുന്നത്, അദ്ദേഹം യഹൂദ മതനേതാക്കന്മാരോട് പ്രസംഗിച്ചപ്പോള്, അദ്ദേഹത്തിന്‍റെ വിവേകത്തോടും ആത്മപ്രചോദിതമായ വാക്കുകളോടും അവര്‍ക്കെതിര്‍ത്തു നില്‍പ്പാന് കഴിഞ്ഞില്ല എന്നാണ് (അപ്പൊ.പ്ര.6:10). നാം സംസാരിക്കുമ്പോള് അത് നമ്മുടെയും അനുഭവമാകാന് കഴിയും. സ്തേഫാനോസ് അവരോട് തുടര്‍ന്ന് ചോദിച്ചു "പ്രവാചകന്മാരില് ആരെയാണ് നിങ്ങളുടെ പിതാക്കന്മാര് ഉപദ്രവിക്കാതിരുന്നിട്ടുളളത്"? (അപ്പൊ.പ്ര.7:52). പഴയനിയമ കാലങ്ങളിലുണ്ടായിരുന്ന ഓരോ പ്രവാചകനും ജനസമ്മതനല്ലാത്തവനും ഉപദ്രവിക്കപ്പെട്ടവനും ആയിരുന്നു. ഒരു പ്രവാചകന് ഉപദേഷ്ടാവില് നിന്ന് വ്യത്യസ്തനാണ്. ഒരു ഉപദേഷ്ടാവ് അനേകരാല് സ്വീകരിക്കപ്പെട്ടേക്കാം. എന്നാല് ഒരു പ്രവാചകന് സാധാരണയായി ത്യജിക്കപ്പെടുന്നവനും ജനപ്രീതിയാര്‍ജ്ജിക്കാത്തവനുമാണ്. ഒരു ഉപദേഷ്ടാവ് സാധാരണ ഗതിയില് വിവാദ പുരുഷനല്ല. എന്നാല് ഒരു യഥാര്‍ത്ഥ പ്രവാചകന് ഏതു വിധേനയും എപ്പോഴും ഒരു വിവാദ പുരുഷനാണ്. അതുകൊണ്ട് പ്രവാചകന്മാര് എപ്പോഴും പീഡിപ്പിക്കപ്പെടുന്നവരാണ്, എന്നാല് ഉപദേഷ്ടാക്കന്മാരും സുവിശേഷകന്മാരും അങ്ങനെയല്ല. അവര്‍ക്ക് കുറ്റബോധമുണ്ടാകത്തക്ക വിധമാണ് സ്തേഫാനോസ് പ്രസംഗിച്ചത്. ഇത് അദ്ദേഹത്തെ കൊല്ലുവാന് തക്കവണ്ണം അവരെ രോഷാകുലരാക്കി. ക്രൈസ്തവ സഭയിലെ ഒന്നാമത്തെ രക്തസാക്ഷി അദ്ദേഹമായിരുന്നു (അപ്പൊ.പ്ര.7:54,55).\nഅപ്പൊസ്തലപ്രവൃത്തി 7:55-56 വരെയുള്ള വാക്യങ്ങളില് സ്തേഫാനോസിനെക്കുറിച്ച് എഴുതപ്പെട്ടിരിക്കുന്ന വാക്കുകളില്, യഥാര്‍ത്ഥ ആത്മനിറവുള്ള ഒരു പ്രവാചകന്‍റെ ചില ലക്ഷണങ്ങള് നാം കാണുന്നു :\n. അദ്ദേഹത്തിന്‍റെ മനസ്സ് സ്ഥിരമായി സ്വര്‍ഗ്ഗീയ കാര്യങ്ങളില് വച്ചിരിക്കുന്നു. 2. എല്ലാ സാഹചര്യങ്ങളിലും അദ്ദേഹം ദൈവത്തിന്‍റെ മഹത്വം ദര്‍ശിക്കുന്നു. 3. മനുഷ്യരുടെ എതിര്‍പ്പുകളാല് അദ്ദേഹം കുപിതനാകുന്നില്ല. 4. അദ്ദേഹത്തിന്‍റെ ദൃഷ്ടി ദൈവത്തിന്‍റെ വലതുഭാഗത്തിരിക്കുന്ന യേശുവിന്‍റെമേല് ഉറപ്പിക്കപ്പെട്ടിരുന്നു. 5. ഉയിര്‍ത്തെഴുന്നേറ്റ ക്രിസ്തുവിനെപ്പറ്റി അദ്ദേഹം ധൈര്യത്തോടെ സാക്ഷ്യപ്പെടുത്തുന്നു. 6. അദ്ദേഹം ഉപദ്രവിക്കപ്പെടുകയും കൊല്ലപ്പെടുകയും ചെയ്യുന്നു. 7. അദ്ദേഹം തന്നെ ഉപദ്രവിക്കുന്നവരോട് ക്ഷമിക്കുകയും അവര്‍ക്കുവേണ്ടി പ്രാര്‍ത്ഥിക്കുകയും ചെയ്യുന്നു.\nദൈവം സ്തേഫാനോസിനെ കൊല്ലുവാന് അനുവദിച്ചത് പല കാരണങ്ങളാലാണ് - അതിലൊന്ന് തര്‍സീസ് കാരന് ശൗലിന്‍റെ മാനസാന്തരമായിരുന്നു. കൊല്ലപ്പെടുന്ന സമയത്ത് സ്തേഫാനോസിന്‍റെ മനോഭാവം പൗലൊസ് കണ്ടില്ലായിരുന്നുവെങ്കില് അദ്ദേഹം മാനസാന്തരപ്പെടുമായിരുന്നോ എന്ന് ഞാന് അതിശയിക്കുന്നു.\nസ്തേഫാനോസ് പ്രാര്‍ത്ഥിക്കുന്ന രീതി പൗലൊസ് കേട്ടപ്പോള് അദ്ദേഹത്തിന്‍റെ മന:സ്സാക്ഷി അദ്ദേഹത്തെ കുത്തുവാനും താന് ഇപ്രകാരം ചിന്തിക്കുവാനും തുടങ്ങി: "നിന്‍റെ മന:സ്സാക്ഷിയുടെ കുത്തുകളുടെ നേരെ പ്രതിരോധിച്ചുകൊണ്ടിരിക്കുന്നത് നിനക്ക് വിഷമമാണ്" (അപ്പൊ.പ്ര.26:16) - അങ്ങനെ അദ്ദേഹം മാനസാന്തരപ്പെട്ടു.


മോദി സര്‍ക്കാരിനെതിരെ രമേശ് ചെന്നിത്തല – Jaihind TV\nമോദി സര്‍ക്കാരിനെതിരെ രമേശ് ചെന്നിത്തല\nറഫേൽ ഇടപാടിൽ നരേന്ദ്ര മോദി ഒന്നാം പ്രതിയെന്ന് പ്രതിപക്ഷനേതാവ് രമേശ് ചെന്നിത്തല. മോദി ഭരണം ഇന്ത്യയുടെ മതേതരത്വം തകർക്കുന്നു. ഇന്ത്യ കണ്ട ഏറ്റവും ദുർബലനായ പ്രധാനമന്ത്രിയാണ് മോദിയെന്നും അദ്ദേഹം പറഞ്ഞു. നോട്ട് നിരോധനം സമ്പൂർണ പരാജയമാണെന്നും അദ്ദേഹം കുറ്റപ്പെടുത്തി. കള്ളപ്പണക്കാർക്ക് ഒത്താശ ചെയ്യുന്ന ആളായി മോദി മാറിയെന്ന് കോൺഗ്രസ് പ്രവർത്തക സമിതിയംഗം കെ.സി വേണുഗോപാൽ എം.പിയും പറഞ്ഞു. ആലപ്പുഴയിൽ യു.ഡി.എഫ് പാർലമെന്‍റ് കൺവെൻഷനിൽ സംസാരിക്കുകയായിരുന്നു ഇരുവരും.\nകോർപറേറ്റുകൾക്ക് വേണ്ടി മാത്രമുള്ള സർക്കാരായി മോദി സർക്കാർ മാറിയിരിക്കുകയാണ്. ഇന്ധന വില സാധാരണക്കരനെ കൊല്ലാകൊല ചെയ്യുകയാണ്. സാധാരണ ജനങ്ങൾക്ക് പ്രയോജനമുള്ള ഒരു കാര്യവും നാലര വർഷക്കാലം ചെയ്യാൻ ബി.ജെ.പി സർക്കാരിനായില്ലെന്നും രമേശ് ചെന്നിത്തല കൂട്ടിച്ചേർത്തു.\nജി.എസ്.ടിയുടെ അന്തസത്ത തന്നെ കളഞ്ഞു കുളിച്ച് ഒരു രാജ്യം പല നികുതി എന്ന നിലയിലേയ്ക്ക് ജി.എസ്.ടിയെ കേന്ദ്ര സര്‍ക്കാര് മാറ്റിയെന്നും അദ്ദേഹം കുറ്റപ്പെടുത്തി.\nറാഫേൽ കരാറിനെ സംബന്ധിച്ച മോദിയുടെ വാദങ്ങൾ തെറ്റെന്ന് തെളിഞ്ഞതായി രമേശ് ചെന്നിത്തല പറഞ്ഞു. കോര്‍പറേറ്റുകള്‍ക്ക് വേണ്ടി പ്രധാനമന്ത്രി കരാറില് നേരിട്ട് ഇടപെടലുകൾ നടത്തി. ഒന്നാം പ്രതി നരേന്ദ്ര മോദിയാണെന്നും അദ്ദേഹം കുറ്റപ്പെടുത്തി. കോർപ്പറേറ്റുകൾക്ക് വേണ്ടി മാത്രമുള്ള സർക്കാരായി മോദി സർക്കാർ മാറിയെന്നും രമേശ് ചെന്നിത്തല വിമര്‍ശിച്ചു.\nകള്ളപ്പണക്കാർക്ക് ഒത്താശ ചെയ്യുന്ന ആളായി മോദി മാറിയെന്ന് കെ.സി വേണുഗോപാൽ എം.പി പറഞ്ഞു. സംസ്ഥാന സർക്കാർ ദുരിതബാധിതരെ വീണ്ടും പിഴിയുകയാണെന്നും കെ.സി വേണുഗോപാൽ ചൂണ്ടിക്കാട്ടി. യു.ഡി.എഫ് ജില്ലാ ചെയർമാൻ എം മുരളി അധ്യക്ഷത വഹിച്ചു. ഡി.സി.സി അധ്യക്ഷൻ എം ലിജുവും ഘടകകക്ഷി നേതാക്കളും ചടങ്ങിൽ പങ്കെടുത്തു.


ഒരു മാധ്യമത്തിന് നല്‍കിയ അഭിമുഖത്തിലാണ് ദേവികയുടെ പ്രതികരണം. ‘ഇപ്പോള് വന്ന ആരോപണങ്ങളോട് ഒരു സ്ത്രീ എന്ന രീതിയില് പ്രതികരിക്കുമ്പോള് അയ്യോ എന്നൊരു വിഷമമൊക്കെ തോന്നുന്നുണ്ട്. ഭാര്യ എന്ന രീതിയില് പ്രതികരിക്കുമ്പോള് ഇത്രയും വര്‍ഷങ്ങള്‍ക്ക് മുന്‍പ് എന്താണ് സംഭവിച്ചതെന്ന് എനിക്കറിയില്ല. മുകേഷേട്ടനോട് സംസാരിച്ചപ്പോള് അദ്ദേഹം തീര്‍ത്തു പറഞ്ഞത് തനിക്ക് അങ്ങനെയൊരു സംഭവം ഓര്‍മ്മയില്ല എന്നാണ്. എന്നോട് അങ്ങനെ നുണ പറയാറില്ല എന്നാണ് എന്റെ വിശ്വാസം.’\n‘മുകേഷേട്ടന്റെ മൊബൈലില് ഞാനാണ് പലപ്പോഴും മെസേജസ് കൈകാര്യം ചെയ്യാറുള്ളത്. ഒരുപാട് സ്ത്രീകള് വളരെ പ്രലോഭിപ്പിക്കുന്ന രീതിയിലുള്ള മെസേജുകള് അയക്കാറുണ്ട്. പലപ്പോഴും ഞാനാണ് മെസേജുകള്‍ക്ക് മറുപടി നല്‍കാറുള്ളത്. ഒരു വൈഫ് എന്ന രീതിയില് എന്നെ സംബന്ധിച്ചിടത്തോളം അത് വേറൊരു സ്ത്രീ ചെയ്യുന്ന ഹരാസ്‌മെന്റ് ആണ്. അതിനൊരു ക്യാമ്പയ്‌നിങ് ഒന്നുമില്ലേ, അതാണ് എന്റെ ചോദ്യം.’ ദേവിക പറഞ്ഞു.\n‘അന്നത്തെ സാഹചര്യത്തില് അത് അതിക്രമമാണെന്ന് മനസ്സിലായിട്ടുണ്ടാകില്ല. ഇന്നത് അതിക്രമമാണെന്ന് തിരിച്ചറിയാന് സാധിച്ചെന്ന് വരും. എന്നാല് ഇത്രയും കാലത്തിനുള്ളില് വ്യക്തിയില് മാറ്റമുണ്ടായിട്ടുണ്ടാകാം. അതുകൊണ്ട് പഴയ സംഭവം ഉയര്‍ത്തിക്കൊണ്ടു വരുന്നതില് അര്‍ത്ഥമില്ല. ആളുകള്‍ക്ക് മാറാനുള്ള അവസരം കൊടുക്കണം’ മേതില് ദേവിക പറഞ്ഞു.


ബെംഗളൂരുവിൽ എത്തുന്നവർക്കു സന്ദർശിക്കാം ; മഡിവാളയിലെ മലയാളികവല | Madiwala Bangalore\nബെംഗളൂരുവിൽ എത്തുന്നവർക്കു സന്ദർശിക്കാം ; മഡിവാളയിലെ മലയാളികവല\nമനോരമ ലേഖകൻ October 02, 2019 02:15 PM IST\nപഠനത്തിനും ജോലിക്കുമായി കേരളത്തിലുള്ളവർ വണ്ടി കയറുന്ന നാടാണ് ബെംഗളൂരു. ചെന്നുകയറുന്നവരെയെല്ലാം ഇരുകയ്യും നീട്ടി സ്വീകരിക്കാറുമുണ്ട് ഈ മെട്രോ നഗരം. ധാരാളം മലയാളികൾ സ്ഥിരതാമസക്കാരായും ജോലിക്കാരെയും ഉള്ളതുകൊണ്ടുതന്നെ ബെംഗളൂരു നഗരത്തിന്റെ മുക്കിലും മൂലയിലും വരെ നമ്മുടെ നാട്ടിലെ ഭക്ഷണം സുലഭമാണ്. നാടൻ ഭക്ഷണം ഇഷ്ടപ്പെടുന്ന മലയാളികളെല്ലാം ഒരിക്കലെങ്കിലും എത്തുന്ന ബെംഗളൂരുവിലെ ഏറ്റവും പ്രശസ്തമായ ഇടമാണ് മഡിവാള. മഡിവാളയിലെ മലയാളികവല വരെയൊന്നു പോയാലോ? രുചികരമായ ഭക്ഷണം മാത്രമല്ല, ഷോപ്പിങ് മാളുകളും ഐ ടി സ്ഥാപനങ്ങളുമൊക്കെ നിറഞ്ഞ ഇവിടം സഞ്ചാരികളുടെയും ഭക്ഷണപ്രേമികളുടെയും തൊഴിൽ തേടിയെത്തുന്നവരുടെയും പ്രിയപ്പെട്ട ഇടമാണ്.\nബെംഗളൂരുവിൽ ഏറ്റവും കൂടുതൽ മലയാളികളെ കാണാൻ കഴിയുന്ന, മഡിവാളയിലെ തെരുവോരങ്ങൾ വായിൽ വെള്ളമൂറിക്കുന്ന രുചിയുടെ കേന്ദ്രം കൂടിയാണ്. ബജികളും വടകളും മുളകു ചമ്മന്തിയും വിളമ്പുന്ന സാധാരണ തട്ടുകടകൾ മുതൽ കേരളത്തിന്റെ തനതു രുചി പകരുന്ന ഇലയടയും ഉന്നക്കായയുമൊക്കെ ഇവിടുത്തെ ചെറുകടകളിൽ ലഭിയ്ക്കും. മഡിവാളയിലെ പ്രധാന ആകർഷണമാണ് മമ്മൂസ് സ്റ്റോർ. മലബാർ സ്പെഷ്യൽ വിഭവങ്ങളാണ് മമ്മൂസിന്റെ ഹൈലൈറ്റ്. വൈകുന്നേരത്തോടെ ഈ ചെറുകട സജീവമാകും. അന്നേരങ്ങളിൽ ചായയും പലഹാരങ്ങളും വിളമ്പുന്ന തനി നാട്ടിന്പുറത്തെ ചായക്കട പോലെയാകും ഇവിടം. ഉന്നക്കായയും പഴം നിറച്ചതും ഇലഅടയും ഉഴുന്നുവടയുമൊക്കെ തേടിയാണ് മലയാളികൾ മമ്മൂസിലെത്തുന്നത്. കൂടെ മുട്ട ബജ്ജിയും മുളകു ബജ്ജിയും ചമ്മന്തിയുമൊക്കെ ചേരുമ്പോൾ വൈകുന്നേരത്തെ ചായകുടി ഉഷാറാകും. പഴം പൊരിയും പരിപ്പുവടയും കഴിച്ചുകൊണ്ട്, ആവിപറക്കുന്ന കട്ടൻ ചായ ഊതികുടിക്കുന്ന ന്യൂജൻ പിള്ളേരെ കാണുമ്പോൾ ഒറ്റനോട്ടത്തിൽ ഇതു നമ്മുടെ നാടു തന്നെയല്ലേയെന്നു തോന്നിപ്പോകുക സ്വാഭാവികം മാത്രം.\nമമ്മൂസ് മാത്രമല്ല മഡിവാളയിൽ നമ്മുടെ നാടിന്റെ രുചി വിളമ്പുന്നത്. കേരളത്തിന്റെ തനതു ഭക്ഷ്യവിഭവങ്ങൾ തയാറാക്കി നൽകുന്ന ഹോട്ടലുകളും റെസ്റ്റോറന്റുകളും മഡിവാളയിലെത്തുന്ന മലയാളികൾക്കു വലിയ ആശ്വാസമാണ്. പ്രഥമനും സാമ്പാറും തൊടുകറികളും അച്ചാറുമെല്ലാമുള്ള വിഭവസമൃദ്ധമായ സദ്യ മുതൽ തലശ്ശേരി ബിരിയാണി വരെ കിട്ടുന്ന റെസ്റ്റോറന്റുകൾ മഡിവാളയിൽ ധാരാളമുണ്ട്. എന്തിനേറെ പറയുന്നു എരിവും പുളിയും മുന്നിട്ടു നിൽക്കുന്ന ഷാപ്പിലെ ഭക്ഷണത്തിന്റെ രുചിയറിയണമെങ്കിലും ഷാപ്പ് എന്നുതന്നെ പേരുള്ള മഡിവാളയിലെ ഭക്ഷ്യശാലയിലെത്തിയാൽ മതി. കേരളത്തിൽ നിന്നുള്ളവരെ ആകർഷിക്കുന്നതിനായി തറവാട്, ഊട്ടുപുര പോലുള്ള പേരുകളാണ് മിക്ക റെസ്റ്റോറന്റുകൾക്കും നൽകിയിരിക്കുന്നത്. രുചിയിൽ മുന്നിട്ടു നിൽക്കുന്ന ഈ ഭക്ഷ്യശാലകളാണ് കേരളത്തിൽ നിന്നും ബെംഗളൂരുവിലേയ്ക്ക് പറിച്ചുനടപ്പെടുന്നവർക്കു ഏറെ ആശ്വാസം.\nരുചിപുരകൾ മാത്രമല്ല, മഡിവാളയിലെ ആകർഷണം, ആഴ്ചാവസാനങ്ങൾ ആഘോഷമാക്കാൻ ധാരാളം സന്ദർശകരെത്തുന്ന സുന്ദരമായ മഡിവാള തടാകവും ഇവിടുത്തെ പ്രധാന കാഴ്ചയാണ്. നാനൂറു വർഷത്തിലേറെ പഴക്കമുള്ള ഈ തടാകത്തിലൂടെ സന്ദർശകർക്കു ബോട്ടിങ് നടത്താനുള്ള സൗകര്യമുണ്ട്. കൂടാതെ കുട്ടികൾക്കു കളിക്കാനായി ഒരു പാർക്കുമിവിടെയുണ്ട്. തടാകത്തിനു നാടുവിൽ കാണുന്ന ദ്വീപും തടാകക്കരയിലെത്തുന്ന ദേശാടന പക്ഷികളും ഇവിടം സന്ദർശിക്കുന്നവർക്കെല്ലാം ഒരു കൗതുക കാഴ്ചയാണ്. കേരളത്തിന്റെ ഒരു ചെറിയ മുഖമാണ് മഡിവാള. ബെംഗളൂരുവിൽ ഏറ്റവും കൂടുതൽ മലയാളികളെ കാണാൻ കഴിയുന്ന ഈ ചെറുനഗരത്തിനു കേരളത്തിന്റെ മണമാണ്. ഭൂരിപക്ഷം പേരും മലയാളം സംസാരിക്കുന്ന, കേരളത്തിന്റെ രുചി മണക്കുന്ന ഈ ചെറുനഗരം ബെംഗളൂരുവിൽ എത്തുന്നവർക്കു സന്ദർശിക്കാൻ പറ്റിയൊരിടമാണ്.


പത്തിൽ ഒരു കുട്ടി ബാലവേല ചെയ്യുന്നു; വരും വർഷത്തിൽ അഞ്ചുകോടി കുട്ടികൾ ബാലവേലക്ക് നിർബന്ധിതരാകുമെന്ന് യു എൻ\nഅലോഗോള ബാലവേല നിരക്ക് ഉയർന്നതായി റിപ്പോർട്ട്. രണ്ടു ദശാബ്ദത്തിനിടെയാണ് നിരക്കിൽ ഉയർച്ച രേഖപ്പെടുത്തിയതെന്ന് യുനൈറ്റഡ് നേഷൻസ് പറയുന്നു. കൊവിഡ് പ്രതിസന്ധിയിൽ ലക്ഷകണക്കിന് കുട്ടികൾ തൊഴിലെടുക്കാൻ നിർബന്ധിതരായെന്ന് റിപ്പോർട്ടിൽ വ്യക്തമാകുന്നു.\nഅന്താരാഷ്ട്ര തൊഴിൽ സംഘടനയും യു.എന്നിൻറെ യുനിസെഫിൻറെയും കണക്കുകൾ പ്രകാരം 2020ൽ ബാലവേല ചെയ്യുന്ന കുട്ടികളുടെ എണ്ണം 16 കോടിയായി ഉയർന്നു. അതായത് നാലുവർഷത്തിനിടെ 84ലക്ഷം കുട്ടികൾ ബാലവേല ചെയ്യാൻ പുതുതായെത്തി.\nകൊവിഡിന് മുൻപ് തന്നെ ബാലവേലയുടെ കണക്കുകൾ ഉയർന്നിരുന്നതായാണ് റിപ്പോർട്ടുകൾ. കൊവിഡ് പ്രതിസന്ധി ഇതിന് ആക്കം കൂട്ടുകയും ചെയ്തു. ലോകത്ത് പത്തിൽ ഒരു കുട്ടി ബാലവേല ചെയ്യുന്നുവെന്നാണ് കണക്കുകൾ. ബാലവേല ഏറ്റവുമധികം ആഫ്രിക്കൻ രാജ്യങ്ങളിലാണെന്നും സൂചിപ്പിക്കുന്നു.\nവിവിധ രാജ്യങ്ങൾ രണ്ടാം ലോക്ക്ഡൗൺ നേരിട്ടതോടെ സ്‌കൂളുകൾ പൂട്ടുകയും സമ്ബദ്ഘടന താളംതെറ്റുകയും കുടുംബ ബജറ്റുകൾ പ്രതിസന്ധിയിലാകുകയും ചെയ്തു. ഇതോടെ കുടുംബങ്ങൾ കുഞ്ഞുങ്ങളെ ബാലവേലക്ക് അയക്കാൻ നിർബന്ധിതരാകുകയാണെന്നും റിപ്പോർട്ടിൽ പറയുന്നു.\nദാരിദ്രത്തിലേക്ക് വഴുതിവീഴുന്ന കുടുംബങ്ങളെ കരകയറ്റിയില്ലെങ്കിൽ അടുത്ത രണ്ടുവർഷത്തിനിടെ ബാലവേല ചെയ്യാൻ അഞ്ചുകോടി കുട്ടികൾ നിർബന്ധിതരാകുമെന്നും യു.എൻ മുന്നറിയിപ്പ് നൽകുന്നു. ബാലവേല അവസാനിപ്പിക്കാനുള്ള പോരാട്ടത്തിൽ തങ്ങൾക്ക് അടിതെറ്റുന്നതായി യുനിസെഫ് മേധാവി ഹെൻറീറ്റ ഫോറെ പറഞ്ഞു.\nRead more on: child labour | rate | United Nations\nകളമശ്ശേരി മാലിന്യ നിർമാർജന കേന്ദ്രത്തിൽ ബാലവേല; കരാറുകാരായ നാല് പേർ അറസ്റ്റിൽ\nഗാസ കുറ്റകൃത്യങ്ങളിലെ അന്വേഷണം; യുഎൻ വോട്ടെടുപ്പിൽ നിന്ന് ഇന്ത്യ വിട്ടുനിന്നു\nഗാസ മുനമ്പിൽ ആക്രമണം തുടരുന്നു; മരണം 145 ആയി\nസ്വയം വിതരണം ചെയ്തതിനെക്കാൾ കൂടുതൽ വാക്സിൻ കയറ്റി അയച്ചു: ഇന്ത്യ യുഎന്നിൽ\nഝാർഖണ്ഡിലുള്ള റിഹാന്നയുടെ കമ്പനിയിൽ ബാലവേല: പരാതിയുമായി എൻജിഓ\nക്രിസ്ത്യാനോയുടെ’കുടിവെള്ള’ സ്നേഹം; കൊക്കക്കോളയ്ക്ക് നഷ്ടം 400 കോടി രൂപ


ഫ്‌ളാറ്റിലേക്ക് ആരോ അതിക്രമിച്ച് കയറിയെന്ന് പോലീസിന് യുവതിയുടെ കോള്; പോലീസ് പാഞ്ഞെത്തിയപ്പോള് കണ്ടത് രണ്ട് മൃതദേഹങ്ങള് - BIGNEWSLIVE | Latest Malayalam News\nഫ്‌ളാറ്റിലേക്ക് ആരോ അതിക്രമിച്ച് കയറിയെന്ന് പോലീസിന് യുവതിയുടെ കോള്; പോലീസ് പാഞ്ഞെത്തിയപ്പോള് കണ്ടത് രണ്ട് മൃതദേഹങ്ങള്\nതന്റെ ഫ്ളാറ്റ് ആരോ അകത്തുനിന്ന് പൂട്ടി എന്ന് പറഞ്ഞ് സംഭവം നടക്കുന്നതിന് മണിക്കൂറുകള്‍ക്ക് മുന്‍മ്പ് പ്രബോനി പോലീസ് സ്റ്റേഷനിലേക്ക് വിളിച്ചിരുന്നു.\nന്യൂഡല്‍ഹി: ആരോ ഫ്‌ളാറ്റ് പുറത്തുനിന്നും പൂട്ടിയെന്നും സഹായിക്കണമെന്നും അഭ്യര്‍ത്ഥിച്ച് യുവതിയുടെ ഫോണ് കോള് എത്തിയതിനെ തുടര്‍ന്ന് സ്ഥലത്തെത്തിയ പോലീസ് കണ്ടത് രണ്ട് മൃതദേഹങ്ങള്. ഫ്ളാറ്റിലെ താമസക്കാരിയായ യുവതിയേയും കൂടെയുണ്ടായിരുന്ന യുവാവിനേയുമാണ് മരിച്ച നിലയില് കണ്ടെത്തിയത്.\nസൗത്ത് ദല്‍ഹിയിലെ സുമന് കോളനിയിലാണ് സംഭവം. യുവതിയെ കൊല ചെയ്ത ശേഷം യുവാവ് ആത്മഹത്യ ചെയ്യുകയായിരുന്നുവെന്നാണ് പോലീസിന്റെ പ്രഥമിക നിഗമനം. പ്രബോനി എന്ന യുവതിയും അഭിഷേക് മൊണ്ഡാല് എന്ന യുവാവിനേയുമാണ് മരിച്ചനിലയില് കണ്ടെത്തിയത്.\nതന്റെ ഫ്ളാറ്റ് ആരോ അകത്തുനിന്ന് പൂട്ടി എന്ന് പറഞ്ഞ് സംഭവം നടക്കുന്നതിന് മണിക്കൂറുകള്‍ക്ക് മുന്‍മ്പ് പ്രബോനി പോലീസ് സ്റ്റേഷനിലേക്ക് വിളിച്ചിരുന്നു. അതിന്റെ അടിസ്ഥാനത്തില് പോലീസ് സംഭവ സ്ഥലത്തേക്ക് പരിശോധനയ്ക്ക് എത്തിയപ്പോഴാണ് ഫ്ളാറ്റില് മൃതദേഹങ്ങള് കണ്ടെത്തിയത്.\nമാസങ്ങളായി ഇവര് ഇരുവരും ഒരേ ഫ്ളാറ്റിലാണ് താമസിച്ചു വരുന്നതെന്നും ഫ്ളാറ്റിനകത്ത് നിന്ന് ബലപ്രയോഗം നടന്നതിന്റെ തെളിവുകള് ലഭിച്ചതായും പോലീസ് പറഞ്ഞു. കൂടുതല് വിവരങ്ങള് ലഭ്യമായിട്ടില്ലെന്നും പോലീസ് വ്യക്തമാക്കി.\nTags: CrimedeathDelhi Policefound deadIndia\nവികാസ് ദുബെ തോക്ക് തട്ടിയെടുത്ത് രക്ഷപ്പെടാൻ ശ്രമിച്ചെന്ന് പോലീസ് തോക്ക് തട്ടിയെടുത്ത് രക്ഷപ്പെടാൻ ശ്രമിച്ചെന്ന് പോലീസ്\nശബരിമല ; തീര്‍ത്ഥാടകരെ തിരിച്ചറിയാനായി ടാഗ്\nപ്രവാസികള്‍ക്ക് സന്തോഷ വാര്‍ത്ത; ടിക്കറ്റ് നിരക്കില് ഇളവ് പ്രഖ്യാപിച്ച് വിമാന കമ്പനികള്\nഓഖി ദുരന്തക്കാറ്റിന് ഒരു വര്‍ഷം..! അന്ന് ദുരന്തമുഖത്ത് നിന്ന് രക്ഷപ്പെട്ടു, ഇന്ന് ദുരിതകടലില് മുങ്ങി; അന്ന് മരിച്ചിരുന്നെങ്കിലെന്ന് ഈ പാവങ്ങള് ഇപ്പോള് ആഗ്രഹിക്കുന്നു; കണ്ണുള്ളവര് കാണുക...


Kerala Catholic Community കേരളത്തിലെ കത്തോലിക്കാസമൂഹം: കര്‍ദ്ദിനാള് കാര്‍ലോ മാര്‍ട്ടിനി\nകര്‍ദ്ദിനാള് കാര്‍ലോ മാര്‍ട്ടിനിയുടെ വിവാദപരാമര്‍ശങ്ങള്\nകര്‍ദ്ദിനാള് കാര്‍ലോ മാറിയാ മാര്‍ട്ടിനി മരിക്കുന്നതിനു മുമ്പ് ഇറ്റാലിയന് വാര്‍ത്താലേഖകരുമായി കത്തോലിക്കാസഭയുടെ ശോചനീയാവസ്ഥയെക്കുറിച്ച് ചില അഭിപ്രായങ്ങള് പങ്കുവെക്കുകയുണ്ടായി. കര്‍ദ്ദിനാളിന്റെ അഭിമുഖസംഭാഷണത്തിന്റെ ചുരുക്കുമാണ് ഇവിടെ തര്‍ജമ ചെയ്തിരിക്കുന്നത്.\nയൂറോപ്പിലെയും അമേരിക്കയിലെയും സാമ്പത്തിക മുന്നേറ്റത്തില് കത്തോലിക്കാസഭ ഇന്ന് അന്തസ്സറ്റു ക്ഷയിച്ചിരിക്കുകയാണ്. പൌരാണികമായ സഭയുടെ സംസ്ക്കാരത്തില്‍ക്കൂടി തലമുറകളായി പടുത്തുയര്‍ത്തിയ കൂറ്റന് ദേവാലയങ്ങളും സഭാസ്ഥാപനങ്ങളും ആധുനികതയുടെ മുന്നേറ്റത്തില് പ്രവര്‍ത്തനരഹിതമായി ക്കൊണ്ടിരിക്കുന്നു. എവിടെയും ശൂന്യത നിറഞ്ഞിരിക്കുകയാണ്. അധികാര മത്തു പിടിച്ചവര് സഭയെ കീഴ്പ്പെടുത്തി. സഭയുടെ ആചാരങ്ങളിലും കര്‍മ്മങ്ങളിലും വേഷഭൂഷാദകളിലും നാം ഇന്നു കാണുന്നത് വെറും ആഡംബരഭ്രമങ്ങള് മാത്രം. ആത്മീയതയെ കപടതകൊണ്ടു മറച്ചു വെച്ച ഇത്തരം ആചാരങ്ങള് നമുക്ക് ആവശ്യമുണ്ടോ? ഇവരുടെ സുഖനിദ്രകള് വിശ്വാസികളുടെ തോളിന്മേല് വീണ്ടും വീണ്ടും ഭാരം അര്‍പ്പിക്കുന്നു. യേശു ധനികനെ ശിഷ്യനായി വിളിച്ചപ്പോള് അയാള് ദുഖിതനായി മടങ്ങി പോയതുപോലെ നാം ഇന്നു സഭയെ കാണുന്നു. കുത്തഴിഞ്ഞ സഭയെ ഈ നീര്‍ക്കയത്തില്‍നിന്നും പെട്ടെന്നു കര കയറ്റുവാന് സാദ്ധ്യമല്ലെന്നു അറിയാം. ആത്മാക്കള്‍ക്ക് വേണ്ടി രക്തം ചീന്തിയ സഭയുടെ രക്തസാക്ഷികളുടെ മനോവീര്യം ഇന്നു സഭയില് എവിടെയാണ് അസ്തമിച്ചത്? എന്തു വില കൊടുത്താണെങ്കിലും സഭയുടെ പവിത്രത വീണ്ടെടുക്കേണ്ടത് കാലത്തിന്റെ ആവശ്യമാണ്.\nസഭ ഇന്നു ചാമ്പലുകൊണ്ട് മൂടപ്പെട്ട അഗ്നികൂമ്പാരം പോലെയാണ്. ജ്വലിക്കുന്ന തീക്കട്ടകള്‍കൊണ്ട് വാര്‍ത്തെടുത്തിരിക്കുന്ന സഭ, ബാഹ്യമായ കാഴ്ച്ചപ്പാടില് ഒളിഞ്ഞിരിക്കുന്ന അധര്‍മ്മം കൊണ്ടു ആവരണം ചെയ്തിരിക്കുകയാണ്. ചിലപ്പോള് ശക്തിഹീനനെപ്പോലെ അറിയാതെ തീക്കുള്ളില് പതിക്കാറുമുണ്ട്. ചാരകൂമ്പാരത്തിനുള്ളില് പതുങ്ങിയിരിക്കുന്ന തീ അണച്ചു സ്വയം രക്ഷപ്പെട്ടു നാം എങ്ങനെ സ്നേഹത്തിന്റെ കൈത്തിരികള് അടങ്ങിയ അഗ്നിപ്രഭ പൂര്‍വാധികം ഊര്‍ജസ്വലതയോടെ പുന:സ്ഥാപിക്കും?\nപുതിയ നിയമത്തിലെ സമരിയാക്കാരനെപ്പോലുള്ളവര് ഇന്നു എവിടെ? സ്നാപകനെപ്പോലെ വിശ്വാസത്തില് ആവേശം ഉള്ളവര് ആര്? സുവിശേഷത്തിലെ പോളിന്റെ വ്യക്തിപ്രഭാവവും ധൈര്യവും ആര്‍ക്കുണ്ട്? മേരി മഗ്ദാലനായെപ്പോലെ വിശ്വാസത്തിന്റെ മറ്റൊരു കാവല്‍ക്കാരി ഈ ഭൂമുഖത്ത് ആരാണ് ഉള്ളത്? നവീകരണ ചിന്താഗതിയുള്ള, സഭയുടെ ഭരണചുമതലകള് ഇല്ലാത്ത, ദാരിദ്ര്യം അറിഞ്ഞിട്ടുള്ള, പന്ത്രണ്ടു യുവശിക്ഷ്യന്മാരെ സ്വീകരിക്കുവാന്, ഭരണകാര്യങ്ങളില് വ്യാപ്രുതരായിരിക്കുന്ന ബിഷപ്പുമാരോടും മാര്‍പ്പാപ്പയോടും ഒരു അപേക്ഷയുണ്ട്. അങ്ങനെയെങ്കില് യുവാക്കളുടെ പുതിയ ലോകം പരിശുദ്ധ ആത്മാവില് ആകൃഷ്ടരായി യേശുവിന്റെ സന്ദേശം ലോകത്ത് വ്യാപിപ്പിക്കുമായിരുന്നു. .\nകര്‍ദ്ദിനാള് തുടര്‍ന്നു ; സഭയില് ഒളിഞ്ഞിരിക്കുന്ന അഴുക്കു ചാനലുകളെ തുടച്ചുമാറ്റി പരിശുദ്ധമാക്കുവാന് എന്തെല്ലാം മാര്‍ഗങ്ങള് ഉള്കൊള്ളുവാന് സാധിക്കുമെന്നും ചിന്തിക്കണം. ആദ്യം വേണ്ടത് സഭയുടെ ചിന്താഗതിയിലെ പരിവര്‍ത്തനമാണ്, തെറ്റുകള് അറിഞ്ഞു സമൂല വിപ്ലവത്തിന്റെതായ ഒരു പാത തന്നെ വെട്ടിത്തുറക്കണം . മാര്‍പ്പാപ്പാ മുതല് ആഗോള മെത്രാന്, പുരോഹിതര്‍വരെ തെറ്റുകള് തിരുത്തി ഭാവിയിലേക്ക് കുതിച്ചു ചാടേണ്ടത് ഇന്നിന്റെ ആവശ്യമാണ്. പ്രകൃതിവിരുദ്ധമായി കുട്ടികളെ ദുരുപയോഗം ചെയ്തു ലൈംഗിക കുറ്റകൃത്യങ്ങള് നടത്തുന്ന പുരോഹിതര്‍ക്കും മാറ്റം കൂടിയേ തീരൂ.\nനമ്മോടു സ്വയം ചോദിക്കൂ, ജനം ഇന്നത്തെ സഭയുടെ ലൈംഗിക നയങ്ങളില് ചെവികൊടുക്കുമോ? ആധികാരികമായി സഭയ്ക്ക് ഒരു മനുഷ്യന്റെ സ്വകാര്യജീവിതത്തിലുള്ള ലൈംഗികവിഷയങ്ങളില് ഇടപെടുവാന് എന്തവകാശം? ചുരുക്കത്തില്, സഭയുടെ ബാലിശനയങ്ങളെ വാര്‍ത്തകളില് ലോകം ഇന്നു പരിഹാസത്തോടെ ഉറ്റുനോക്കുന്നതു കാണാം.\nദൈവത്തിന്റെ വചനങ്ങള് സഭ മാനിക്കുന്നുണ്ടോ? വിലക്കിയിരുന്ന ബൈബിള് രണ്ടാം വത്തിക്കാന് കൌണ്‍സിലില് കത്തോലിക്കര്‍ക്ക് തുറന്ന പുസ്തകമായി കൊടുത്തു. ദൈവത്തിന്റെ വചനങ്ങള്\nഹൃദ്യസ്ഥമാക്കിയവര്‍ക്ക് സഭയുടെ മാറ്റങ്ങളെ ഉള്കൊള്ളുവാന് കഴിയും. ഉത്തരം കിട്ടാത്ത പലതിനും വചനങ്ങള് ഉത്തേജനം നല്‍കും. വ്യക്തിപരമായ കാഴ്ചപ്പാടില് സ്വയം ഉത്തരങ്ങളും ലഭിക്കാം. വചനങ്ങള് ഹൃദയ പരിമളങ്ങളാണ്, ലളിതവും ആണ്. അന്വേഷിക്കുന്നവന്റെ സഹകാരിയായി ഹൃദയത്തില് സദാ മന്ത്രങ്ങള് ഉരുവിട്ടുകൊണ്ടിരിക്കും.\nമനുഷ്യന്റെ ഉപബോധ മനസ്സില് സ്വയം അലിഞ്ഞു ചേരുന്ന ഈ സത്തയെ അന്വേഷിച്ചു കൊടുക്കുവാന് പുരോഹിതനോ സഭാ ചട്ടങ്ങള്‍ക്കോ സാധ്യമല്ല. ബാഹ്യമായ എല്ലാ സഭാതത്വങ്ങളും നിയമസംഹിതകളും ഹൃദയത്തിന്റെ ഭാഷ ശരിവെക്കുവാനുണ്ട്. കുതിച്ചുയരുന്ന ആത്മാവിന്റെ വിവേചനവും തിരിച്ചറിയും.\nആര്‍ക്കുവേണ്ടിയാണ് കൂദാശകളെല്ലാം സ്ഥാപിച്ചിരിക്കുന്നത്? കൂദാശകള്, സഭയുടെ ആന്തരികസൌഖ്യം തേടി വരുന്നവര്‍ക്കാണ്. മനുഷ്യജീവിതയാത്രയില് ബലഹീനര്‍ക്ക് ആശ്വാസവും നല്‍കും. അല്ലാതെ, മനുഷ്യനെ ഒരുവന്റെ അനുസരണവലയത്തില് കുടുക്കുവാനുള്ളതല്ല കൂദാശകള്. കൂദാശകള് സ്വീകരിക്കുന്നതു ആത്മീയ ഉണര്‍വിനും ഹൃദയ ശക്തിക്കും വേണ്ടിയല്ലേ?\nവിവാഹ മോചനം നേടിയവരെയും പുനര്‍വിവാഹം ചെയ്യുന്നവരെയും അവരുടെ വളര്‍ന്നു വന്ന കുടുംബങ്ങളെയും ഓര്‍ത്തു പോവുന്നു. അവര്‍ക്കും സുരക്ഷിതമായ ഒരു ജീവിതം വാഗ്ദാനം ചെയ്യണം. ദൈവം ബന്ധിച്ചത് മനുഷ്യന് വേര്പെടുത്തരുതെന്നുള്ള വൈവാഹിക നിയമങ്ങള് സഭ ഉയര്‍ത്തിപ്പിടിക്കുന്നു. വൈവാഹിക ബന്ധത്തില്‍ക്കൂടികുടുംബജീവിത വിജയങ്ങള് നേടിയെടുക്കുന്നതും ദൈവത്തിന്റെ കാരുണ്യമാണ്.\nപുനര്‍വിവാഹം സഭ അനുവദിച്ചു കൊടുക്കുകയില്ലാത്ത സ്ഥിതിക്ക് പുനര്‍വിവാഹത്തിനു ശേഷമുള്ള മക്കളുടെ കാര്യം എന്തെന്ന് സഭ ഗൌനിച്ചിട്ടുണ്ടോ? കത്തോലിക്കാ അന്തരീക്ഷത്തില്‍നിന്നും മാറി നില്‍ക്കുന്ന പുനര് വിവാഹത്തിലെ കുട്ടികള് സഭയുടെ ആത്മീയ അധികാരത്തില്‍നിന്നും അകന്നുപോവുന്ന വസ്തുതയും എന്തുകൊണ്ട് ഗൌനിക്കുന്നില്ല. അവര്‍ക്ക് മുമ്പില് സഭ ഒരു അടഞ്ഞ അദ്ധ്യായമാവുകയാണ്.\nഒരു സ്ത്രീയെ അവരുടെ ഭര്‍ത്താവ് തന്റെതല്ലാത്ത കാരണത്താല് ഉപേക്ഷിച്ചുവെന്നിരിക്കട്ടെ. മൂന്നു മക്കളുമായി കഴിയുന്ന അവര് സ്വന്തം നിലനില്‍പ്പിനുവേണ്ടി വീണ്ടും ഒരു കൂട്ടുകാരനെ കണ്ടുമുട്ടുന്നു. അയാള് അവരെയും മൂന്നു മക്കളെയും സ്നേഹിച്ചു പരിപാലിക്കുന്നു. രണ്ടാം വിവാഹം വിജയകരമായിട്ടു സന്തുഷ്ടകുടുംബമായി കഴിയുന്നു. ഈ കുടുംബത്തോട് വിവേചനം കാണിക്കുന്നുവെങ്കില് വീണ്ടും വിവാഹം കഴിച്ച ഈ സ്ത്രീയും മക്കളും ഒരുപോലെ സഭയെ വെറുക്കുകയില്ലേ? മാതാ പിതാക്കള് സഭക്ക് വെളിയില് ആവുമ്പോള് ഭാവി തലമുറകളായ ഈ കുഞ്ഞുങ്ങളും സഭയ്ക്ക് നഷ്ടപ്പെടുകയില്ലേ?\nവിവാഹ മോചനം നേടിയ ദമ്പതികള്‍ക്ക് കുര്‍ബാന സ്വീകരിക്കുവാന് സാധിക്കുകയില്ല. എന്നാല് കൊലപാതകം ചെയ്തവനും വ്യഭചാരിക്കും സ്ഥിരം മോഷ്ടാവിനും കൂദാശകള് നിഷേധിച്ചിട്ടില്ല. എങ്ങനെ ഈ കൊടും പാപങ്ങള് ചെയ്യുന്നവരുടെമേല് കൂദാശകളാല് പരിശുദ്ധമാത്മാവിന്റെ ശക്തി ആവഹിക്കുന്നതെന്നു മനസിലാകുന്നില്ല.\nനവീകരണ ലോകത്ത് സഭ ഇന്ന് ഇരുന്നൂറു വര്ഷം പിന്നിലാണ്. എന്താണ് അനീതിയുടെ ഈ ചട്ടക്കൂട്ടില് ഒതുങ്ങിയിരിക്കുന്ന സഭയ്ക്കെതിരെ ജനങ്ങള് പ്രതികരിക്കാത്തത്.? മാറ്റത്തിന്റെ മുറവിളിയുമായി ജനങ്ങള് വിപ്ലവകാഹളം മുഴക്കുന്നില്ല. ആരെ നാം ഭയപ്പെടണം? ആത്മവീര്യത്തെക്കാള് ഭയമോ? എന്തു തന്നെയാണെങ്കിലും വിശ്വാസമാണ് സഭയുടെ അടിത്തറ. വിശ്വാസം, സത്യം, ആത്മധൈര്യം, പ്രത്യാശ നമ്മെ നവജീവിതത്തിലേക്ക് നയിക്കുന്നു.\nകര്‍ദ്ദിനാള് തന്റെ അഭിമുഖം ഉപസംഹരിക്കുന്നത് ഇങ്ങനെ. " ഞാന് ഇന്നു വൃദ്ധനും രോഗിയുമാണ്. മറ്റുള്ളവരുടെ സഹായത്താല് എന്റെ അന്ത്യ ജീവിതയാത്ര തുടരുന്നു. എനിക്കു ചുറ്റുമുള്ള നല്ലവരായവരുടെ ലോകം എന്നെ സ്നേഹിക്കുന്നു. അര്‍പ്പിതമനോഭാവത്തോടെ രാവും പകലുമില്ലാതെ എന്നെ പരിചരിക്കുന്നു. എനിക്കു ലഭിക്കുന്ന ഈ സ്നേഹത്തിന്റെ ശക്തിയെക്കാള് യൂറോപ്പിലെയും അമേരിക്കന് ഐക്യ നാടുകളിലെയും പോലെ വിശ്വാസമറ്റ, സത്യമില്ലാത്ത ശൂന്യതയിലെ കപടത നിറഞ്ഞ സഭയേ വിലമതിക്കുവാന് സാധിക്കുന്നില്ല. സ്നേഹം എന്റെ ക്ഷീണത്തെ പരാജയപ്പെടുത്തി. മുഴുവന് ശക്തിയും ഞാന് തിരിച്ചു പിടിക്കുന്നതായും തോന്നുന്നു. ദൈവം കാരുണ്യവാനും സ്നേഹഹൃദയനുമാണ്."\n" പ്രിയപ്പെട്ടവരേ, ഒരേയൊരു ചോദ്യം നിങ്ങളോടായി എനിക്കു ചോദിക്കുവാനുള്ളത്, നമ്മുടെ സഭയുടെ പരിശുദ്ധി വീണ്ടെടുക്കുവാന് നിങ്ങള്ക്ക് എന്തു ചെയ്യുവാന് സാധിക്കും" ?\nPosted by V.K. Joy at 9:04 PM


anusanthi at jail | മൂത്രപ്പുരയും കക്കൂസും കഴുകുന്ന പ്രധാന ചുമതല; ഇഡലിയും സാമ്പാറും പലഹാരവും ഉണ്ടാക്കുന്നതിന്റെ മേൽനോട്ടം; ചമ്മന്തിപ്പൊടിയാണ് സ്പെഷ്യൽ ഐറ്റം; മകളേയും അമ്മായി അമ്മയേയും കൊല്ലാൻ കൂട്ടുനിന്ന ടെക്കിയെ വീട്ടുകാർ ആരും തിരിഞ്ഞു നോക്കുന്നില്ല; കാമുകനൊപ്പം ആർഭാട ജീവിതം സ്വപ്നം കണ്ട് അഴിക്കുള്ളിലായ അനുശാന്തിക്ക് ദിവസം ശമ്പളമായി കിട്ടുന്നത് 138 രൂപ; പൂജപ്പുര ജയിലിലെ അച്ചടക്കമുള്ള തടവുകാരിയുടെ കഥ ഇങ്ങനെ - MarunadanMalayalee.com\nമൂത്രപ്പുരയും കക്കൂസും കഴുകുന്ന പ്രധാന ചുമതല; ഇഡലിയും സാമ്പാറും പലഹാരവും ഉണ്ടാക്കുന്നതിന്റെ മേൽനോട്ടം; ചമ്മന്തിപ്പൊടിയാണ് സ്പെഷ്യൽ ഐറ്റം; മകളേയും അമ്മായി അമ്മയേയും കൊല്ലാൻ കൂട്ടുനിന്ന ടെക്കിയെ വീട്ടുകാർ ആരും തിരിഞ്ഞു നോക്കുന്നില്ല; കാമുകനൊപ്പം ആർഭാട ജീവിതം സ്വപ്നം കണ്ട് അഴിക്കുള്ളിലായ അനുശാന്തിക്ക് ദിവസം ശമ്പളമായി കിട്ടുന്നത് 138 രൂപ; പൂജപ്പുര ജയിലിലെ അച്ചടക്കമുള്ള തടവുകാരിയുടെ കഥ ഇങ്ങനെ\nJanuary 04, 201801:30 PM IST Permalink\nതിരുവനന്തപുരം: ആറ്റിങ്ങലിൽ ഭർത്തൃമാതാവിനെയും സ്വന്തം മകളെ മൃഗീയമായി കൊല്ലാൻ കാമുകന് കൂട്ടുനിന്ന അനുശാന്തി ഇപ്പോൾ മൂത്രപ്പുരയും കക്കൂസും കഴുകുന്നതിന്റെ ചുമതലക്കാരിയാണ്. ഇതിനൊപ്പം പാചകവും ചെയ്യുന്നു. തിരുവനന്തപുരം സെൻട്രൽ ജയിലിൽ അച്ചടക്കമുള്ള തടവുകാരിയാണ് ഇവർ. ചെയത കുറ്റത്തിൽ അനുശാന്തി പശ്ചാത്തപിക്കുന്നുണ്ടെന്ന് ജയിൽ അധികൃതർ പറയുന്നു. രണ്ടാം ബ്ലോക്കിൽ മറ്റൊരു ജീവപര്യന്തം തടവുകാരിക്കൊപ്പമാണ് അനുശാന്തി കഴിയുന്നത്. അതേസമയം വീട്ടുകാർ ആരും അനുശാന്തിയെ തിരിഞ്ഞു നോക്കുന്നില്ല. ആറ്റിങ്ങൽ ഇരട്ടക്കൊലക്കേസിൽ തൂക്കുകയർ കാത്ത് കഴിയുന്ന നിനോ മാത്യുവിന് പൂജപ്പുര സെൻട്രൽ ജയിലിൽ ഇപ്പോൾ മേസ്തിരിപ്പണിയാണ്.\nജയിലിൽ നിർമ്മിക്കുന്ന പുറത്തു വില്ക്കുന്ന ഇഡലി, സാമ്പാർ, വിവിധ പലഹാരങ്ങൾ തുടങ്ങി എല്ലാ ഉത്പന്നങ്ങളുടേയും മേൽനോട്ടം അനുശാന്തിക്കുണ്ട്. പാചകം ചെയ്യാൻ പറഞ്ഞാലും യാതൊരു മടിയുമില്ലാതെ കർത്തവ്യം രണ്ടു കൈയും നീട്ടി സ്വീകരിക്കും. ചമ്മന്തിപ്പൊടിയാണ് സ്പെഷ്യൽ ഐറ്റം. പുറത്തുവിൽക്കാനുള്ള ചമ്മന്തിപ്പൊടി ഉണ്ടാക്കുന്നതിൽ വിദഗ്ധയാണത്രേ. ജയിലിലെ ജോലികൾക്ക് അനുശാന്തിക്ക് ദിവസം 138 രൂപ ശമ്പളമായി കിട്ടുന്നുണ്ട്. കാമുകനായ നിനോ മാത്യുവിനൊപ്പം ആർഭാട ജീവിതം സ്വപ്നം കണ്ടാണ് സ്വന്തം മകളെ കൊല്ലാൻ അനുശാന്തി കാമുകനൊപ്പം കൂടിയത്. ജയിൽ ജീവിതം ഇവരെ മാറ്റി മറിച്ചു.\nഎല്ലാകാര്യത്തിലും ഇവർ സജീവമാണ്. ജയിലിൽ വിശേഷാവസരങ്ങളിൽ കളികളിലും ഇവർ മറ്റു തടവുകാർക്കൊപ്പം കൂടുന്നു. എപ്പോഴും എന്തെങ്കിലും ജോലികളിൽ ഏർപ്പെടാനാണ് ഇഷ്ടം. കഴിഞ്ഞവർഷം ജയിലിലെ വെൽഫെയർ ബോർഡിന്റെ കമ്പ്യൂട്ടർ സാക്ഷരത ക്ലാസുകളിൽ അനുശാന്തി അന്തേവാസികളെ കമ്പ്യൂട്ടർ പഠിപ്പിക്കുന്നതിന് സഹായിയായിട്ടുണ്ട്. അഴിക്കുള്ളിലായ അനുശാന്തി ഇപ്പോൾ ജീവിതത്തിലെ കഴിഞ്ഞുപോയ കാര്യങ്ങളെക്കുറിച്ച് ഓർക്കാൻ പോലും ആഗ്രഹിക്കുന്നില്ല. ജോലികളിൽ സജീവമായി എല്ലാം മറക്കുകയാണ് അവർ.\nവധശിക്ഷ വിധിച്ചവരെ സുരക്ഷാ കാരണങ്ങളാൽ അവർ പാർക്കുന്ന കണ്ടം സെല്ലിന് പുറത്തിറക്കാൻ പാടില്ലെന്നും ഒരു തരത്തിലുള്ള സ്വാതന്ത്ര്യവും അനുവദിച്ചുകൂടായെന്നുമാണ് ചട്ടമെങ്കിലും മാസങ്ങളായി സെൻട്രൽ ജയിലിലെ റൗണ്ട് ബ്ളോക്കിൽ സജീവമാണ് നിനോ മാത്യു. സെല്ലിലെ മറ്റ് തടവുകാരുടെ മേൽനോട്ടവും ദൈനംദിന കാര്യങ്ങളുടെ ചുമതലയും നിനോ മാത്യുവിന് തന്നെയാണ്. നിനോ മാത്യുവിന്റെ വിദ്യാഭ്യാസവും കാര്യപ്രാപ്തിയും കണ്ടറിഞ്ഞാണ് തുടക്കത്തിൽ ജയിലിൽ ജോലികൾ നൽകിയിരുന്നത്. വധിശിക്ഷ കാത്ത് കിടക്കുമ്പോഴും ഏൽപ്പിച്ച ജോലികളിൽ മിടുക്കനാണ് നിനോ മാത്യുവെന്നാണ് സെല്ലിലെ പൊലീസുകാരുടെയും അഭിപ്രായം. മറ്റ് തടവ് പുള്ളികൾക്ക് നൽകുന്ന സാധനങ്ങളുടെ കണക്ക് എടുക്കുന്നതും അത് ഭംഗിയായി കൈകാര്യം ചെയ്യുന്നതിലും നിനോ പൊലീസുകാർക്കും വലിയ സഹായമാണ്.\nശിക്ഷിക്കപ്പെടുംമുമ്പ് ടെക്നോപാർക്കിലെ സോഫ്ട് വെയർ കമ്പനിയിലെ ഗ്രൂപ്പ് ലീഡറായിരുന്നു നിനോ മാത്യു. തടവുപുള്ളികൾക്കുള്ള സാധനങ്ങൾ സൂക്ഷിക്കുകയും വിതരണം ചെയ്യുകയും ചെയ്യുന്ന സ്റ്റോറാണ് നിനോയുടെ താവളം. ഇവിടെ തടവുകാർക്ക് ആവശ്യമായ എല്ലാ സാധനങ്ങളും നിനോ വഴിയാണ് വിതരണം. ഇവയുടെ കണക്കുകൾ സൂക്ഷിക്കുന്നതും ആവശ്യാനുസരണം സാധനങ്ങൾ സ്റ്റോക്ക് ചെയ്യുന്നതുമെല്ലാം നിനോ തന്നെ. ഇതിനെല്ലാം ജയിലുദ്യോഗസ്ഥരുടെ മേൽനോട്ടമുണ്ടാകും. നാടിനെ ഞെട്ടിച്ച അരുംകൊലകളിൽ വധശിക്ഷയ്ക്ക് വിധിക്കപ്പെട്ട നിനോയെ റൗണ്ട് ബ്ളോക്കിലാണ് പാർപ്പിച്ചിരിക്കുന്നത്. ആലുവാ കൂട്ടക്കൊലക്കേസിലെ ആന്റണി, ഇരട്ടക്കൊലക്കേസിൽ ജയിലിലായ റിപ്പർ ജയാനന്ദൻ തുടങ്ങിയവരാണ് നിനോ മാത്യുവിന്റെ കൂട്ടാളികളായി റൗണ്ട് ബ്ളോക്കിൽ കഴിയുന്നവർ.\nസഹപ്രവർത്തകർ തമ്മിലുള്ള പ്രണയം അതിരുവിടുകയും വേർപിരിയാനാകാത്ത വിധം വളരുകയും ചെയ്തതിന്റെ ദുരന്തഫലമായിരുന്നു മൂന്നുവർഷം മുമ്പ് ആറ്റിങ്ങലിനെ നടുക്കിയ അരുംകൊല. ആറ്റിപ്ര സ്വദേശി നിനോമാത്യു, അനുശാന്തി എന്നിവരാണ് പ്രതികൾ. ടെക്നോപാർക്ക് ജീവനക്കാരനായ നിനോമാത്യുവിന്റെ സഹപ്രവർത്തകയായിരുന്നു അനുശാന്തി. 2014 ഏപ്രിൽ 16നായിരുന്നു കേസിനാസ്പദമായ സംഭവം. അനുശാന്തിയുടെ മകൾ സ്വാസ്തിക (4) ഭർത്താവിന്റെ അമ്മ ഓമന (67) എന്നിവരെയാണ് നിനോ മാത്യു പട്ടാപ്പകൽ വീട്ടിൽ കയറി വെട്ടിക്കൊലപ്പെടുത്തിയത്. അനുശാന്തിയുമായി ഇയാൾക്കുണ്ടായിരുന്ന അവിഹിത ബന്ധമാണ് കൊലപാതകത്തിന് പ്രേരിപ്പിച്ചത്.\nഅനുശാന്തിയുടെ ഭർത്താവ് ലിജീഷിനെയും മാരകമായി വെട്ടിപരിക്കേൽപ്പിച്ചെങ്കിലും തലനാരിഴയ്ക്കാണ് രക്ഷപ്പെട്ടത്. കേസിൽ നിനോയ്ക്ക് വധശിക്ഷയും അനുശാന്തിക്ക് ഇരട്ട ജീവപര്യന്തവുമാണ് ശിക്ഷ വിധിച്ചത്.\nശതകോടീശ്വരൻ നിസാമിന് വേണ്ടി ജയിൽ നിയമങ്ങൾ വളയുമ്പോൾ\nഅമ്പിളിക്കലയിലെ കൊലയിൽ ജയിൽ ജീവനക്കാർ കുടുങ്ങുമ്പോൾ


സമ്പത്തും ഐശ്വര്യവും വർദ്ധിപ്പിക്കണമെങ്കിൽ ഇങ്ങനെ ചെയ്തു കഴിഞ്ഞാൽ വളരെയധികം ഐശ്വര്യം നിങ്ങൾക്കുണ്ടാകും.\nഇന്ന് നമ്മൾ പറയുന്നത് നമ്മുടെ വീട്ടിലെ സമ്പത്ത് നമുക്ക് എങ്ങനെ വർദ്ധിപ്പിക്കാൻ സാധിക്കും എന്നതിനെക്കുറിച്ചാണ് ഇന്നത്തെ വീഡിയോയിൽ പറയുന്നത്. ഇതിനു വേണ്ടി നമുക്ക് വെറും അഞ്ച് രൂപ നാണയം ഉപ്പും ഉണ്ടെങ്കിൽ നമ്മുടെ വീട്ടിലെ സമ്പത്ത് നമുക്ക് വളരെയധികം വർദ്ധിപ്പിച്ച് എടുക്കാൻ സാധിക്കും. ഇതിൽ നിങ്ങൾക്ക് അറിയാവുന്നതാണ് മഹാലക്ഷ്മി കുടുംബം കാരണം വളരെയധികം ശുദ്ധിയുള്ള സ്ഥലത്ത് മാത്രമേ ഉപയോഗിക്കാൻ പാടുള്ളൂ. തന്നെ ഈ ഉപ്പ് എന്ന് പറയുന്ന വസ്തു വളരെയധികം ദേവിക ശക്തി ഉള്ള ഒരു വസ്തുവാണ് അതുകൊണ്ടുതന്നെ ഇത് വളരെയധികം പോസിറ്റീവ് എനർജി ഉണ്ട് ഒരു വിധത്തിലുള്ള നെഗറ്റീവ് എനർജിയും നമ്മുടെ അടുത്തേക്ക് വരികയില്ല.\nഅതുകൊണ്ട് തന്നെയാണ് ഏത് കർമ്മം ചെയ്യുമ്പോഴും നമ്മൾ ഉപ്പ് ഉപയോഗിക്കുന്നത് വളരെയധികം ദേവിക ശക്തിയും പോസിറ്റീവ് എനർജി മഹാലക്ഷ്മി കുടികൊള്ളുന്നത് ആയത് കാരണമാണ് നമ്മൾ ഉപ്പ് ഉപയോഗിക്കുന്നത് . നമുക്ക് ഈ കർമ്മം എങ്ങനെയാണ് ചെയ്യേണ്ടത് അതുപോലെതന്നെ ഏത് ദിവസമാണ് ചെയ്യേണ്ടത് ഏത് സമയം ആണ് ചെയ്യേണ്ടത് എന്ന് നോക്കാം . ഏ കർമ്മം ചെയ്യേണ്ട ദിവസം എന്ന് പറയുന്നത് വെള്ളിയാഴ്ച ദിവസമാണ് വെള്ളിയാഴ്ച ദിവസം സന്ധ്യാസമയത്ത് വിളക്ക് കത്തിച്ച് അതിനുശേഷം.\nചെയ്യുകയാണ് ഉത്തമം അതാണ് ഈ കർമ്മത്തിന് സമയം. നിനക്ക് എങ്ങനെയാണ് ചെയ്യേണ്ടത് എന്ന് നോക്കാം. ഒരു അഞ്ച് രൂപ നാണയം നമ്മൾ കല്ലുപ്പ് സൂക്ഷിക്കുന്ന ആ പാത്രത്തിൽ മഹാലക്ഷ്മിയെ ധ്യാനിച്ചുകൊണ്ട്. ഈ അഞ്ച് രൂപ നാണയം നിങ്ങൾ വയ്ക്കുക. തുടർച്ചയായി 27 വെള്ളിയാഴ്ചകളിൽ ഇങ്ങനെ നമ്മൾ അഞ്ച് രൂപ നാണയം വയ്ക്കുക. നിങ്ങൾ അഞ്ചു രൂപ നാണയം വെക്കുമ്പോൾ എപ്പോഴും മഹാലക്ഷ്മിയെ ധ്യാനിച്ച് കൊണ്ട് വേണം വയ്ക്കുവാൻ അല്ലാതെ ഒരു കാരണവശാലും നിങ്ങൾ നിങ്ങൾ ഇത് വെക്കരുത്. ഇതിനെക്കുറിച്ച് കൂടുതൽ അറിയണമെങ്കിൽ വീഡിയോ നിങ്ങൾ ഫുള്ളായി കാണുക.


kushok bakula rimpochee airport development progressing\nലഡാക്ക്: കുശോക് ബകുല റിംപോച്ചി വിമാനത്താവളം വികസന പാതയിൽ\nഹിമാലയൻ പർവ്വത നിരകളിൽ സമുദ്രനിരിപ്പിൽ നിന്ന് 10000 അടി ഉയരത്തിലാണ് വിമാനത്താവളം\nPublished on : 13 Nov, 2020 , 9:25 am\nലഡാക്ക്: ജമ്മു കാശ്‌മീർ ലേയിലെ കുശോക് ബകുല റിംപോച്ചി വിമാനത്താവള സൗകര്യങ്ങൾ വിപുലികരിക്കപ്പെടുന്നു. ലഡാക്കിനെ രാജ്യത്തിന്റെ മറ്റു ഭാഗങ്ങളുമായി ബന്ധിപ്പിക്കുന്നതാണ് റിംപോച്ചി വിമാനത്താവളം. ഹിമാലയൻ പർവ്വത നിരകളിൽ സമുദ്രനിരിപ്പിൽ നിന്ന് 10000 അടി ഉയരത്തിലാണ് വിമാനത്താവളം.\nമേഖലയുടെ വിനോദസഞ്ചാര വികസനത്തിന് മുതൽകൂട്ടാകും വിമാനത്താവള വികസനം. കൂടുതൽ യാത്രക്കാരെ ഉൾകൊള്ളുവാനുള്ള ശേഷി വർദ്ധിപ്പിക്കാനാണ് എയർപോർട്ട് അതോറിറ്റി ഓഫ് ഇന്ത്യ (എഎഐ) യുടെ തീരുമാനം - എഎൻഐ റിപ്പോർട്ട്.\n4500 ചതുരശ്ര മീറ്റർ വിസ്തൃതിയിലാണ് നിലവിലെ ടെർമിനൽ കെട്ടിടം. 19000 ചതുരശ്ര മീറ്ററായി വികസിപ്പിക്കും. മൂന്ന് എയറോബ്രിഡ്ജുകളുണ്ടാകും. എല്ലാ ആധുനിക സൗകര്യങ്ങളോടെയാകും വിമാനത്താവളം പുനഃസജ്ജ കരിക്കപ്പെടുക. ഇതിനായി 480 കോടി ചെലവഴിക്കപ്പെടും.\nപ്രതിവർഷം 25 ലക്ഷം യാത്രക്കാരെ ഉൾകൊള്ളാൻ വിധമുള്ള സൗകര്യങ്ങളാണ് ഒരുക്കുക. വിമാന താവളത്തിന് നിലവിൽ എട്ടു ലക്ഷം യാത്രക്കാരെ ഉൾകൊള്ളൂവാനേയാകൂവെന്ന് കുശോക് ബകുല റിംപോച്ചി വിമാനത്താവള ഡയറക്ടർ സോനം നൂർബൂ പറഞ്ഞു. ലോക നിലവാരത്തിലുള്ള വിമാനത്താവളം 2022 അവസാനത്തോടെ രാഷ്ട്രത്തിന് സമർപ്പിക്കപ്പെടും.


എന്നെ കണ്ടാല് ചിരിച്ച് പോവും എന്ന് പറഞ്ഞ് സീരിയസ് രംഗങ്ങളില് നിന്ന് പലപ്പോഴും ഒഴിവാക്കിയിട്ടുണ്ട്;ഇന്ദ്രന്‍സ് | Mekhadooth News\nHome Featured എന്നെ കണ്ടാല് ചിരിച്ച് പോവും എന്ന് പറഞ്ഞ് സീരിയസ് രംഗങ്ങളില് നിന്ന് പലപ്പോഴും ഒഴിവാക്കിയിട്ടുണ്ട്;ഇന്ദ്രന്‍സ്\nഇത്തവണത്തെ സംസ്ഥാന പുരസ്‌കാരം പലരെയും സംതൃപ്തിപ്പെടുത്തിയിട്ടുണ്ട്. മികച്ച നടനുള്ള പുരസ്‌കാരം ഇന്ദ്രന്‍സിന് നല്‍കിയതാണ് ഇത്തവണത്തെ പുരസ്‌കാര നിര്‍ണയത്തിലെ ഹൈലൈറ്റ്. പുരസ്‌കാര ലബ്ധിയ്ക്ക് ശേഷം ഒരു ചാനല് അഭിമുഖത്തില് നടനെന്ന നിലയിലെ തന്റെ വളര്‍ച്ചയെ കുറിച്ച് ഇന്ദ്രന്‍സ് സംസാരിക്കുകയുണ്ടായി. സിനിമാ എന്ന വലിയ ലോകത്ത് താന് ഇനിയും ഒന്നും ആയിട്ടില്ല എന്ന് തന്നെയാണ് ഇന്ദ്രന്‍സ് പറയുന്നത്.\nഈ രൂപം കൊണ്ടാണ് വലിയ താരങ്ങള് നിറഞ്ഞു നിന്ന സിനിമാ ലോകത്ത് തനിക്ക് ശ്രദ്ധിക്കപ്പെടാന് കഴിഞ്ഞത് എന്ന് ഇന്ദ്രന്‍സ് പറയുന്നു. വലിയ വലിയ ആള്‍രൂപങ്ങള്‍ക്കിടയില് ചെറിയ ശരീര രൂപവുമായി എത്തിയപ്പോള് ശ്രദ്ധിക്കപ്പെട്ടു. കൊടക്കമ്പി, ഉണക്കക്കൊള്ളി, ഈര്‍ക്കിലി കൊമ്പ് അങ്ങനെ സിനിമയിലൂടെ ഒത്തിരി ചെല്ലപ്പേരുകളും വന്നു. ചിലപ്പോഴൊക്കെ അത് കേള്‍ക്കുമ്പോള് സങ്കടം തോന്നും. കല്യാണ വീടുകളിലൊക്കെ പോയാല് ആരെങ്കിലും മറഞ്ഞ് നിന്ന് കൊടക്കമ്പി എന്ന് വിളിക്കുമ്പോള് സങ്കടം തോന്നിയിട്ടുണ്ട്.\nസിനിമകളിലും ചിലപ്പോഴൊക്കെ അവഗണന നേരിട്ടിട്ടുണ്ട്. എന്നെ കണ്ടാല് ചിരിച്ച് പോവും എന്ന് പറഞ്ഞ് സീരിയസ് രംഗങ്ങളില് നിന്നും ക്ലൈമാക്‌സില് നിന്നും അകറ്റി നിര്‍ത്തുമ്പോള് സങ്കടം തോന്നും. ഒരുപാട് ശ്രമിച്ചിട്ടുണ്ട്. ജിമ്മിലൊക്കെ പോയി ശരീരം ഉണ്ടാക്കാന് ശ്രമിച്ചു. പക്ഷെ ഈ രൂപം എത്ര തിന്നാലും വര്‍ക്കൗട്ട് ചെയ്താലും മാറില്ല. ഇത് ഇങ്ങനെ തന്നെയാണ് ഇന്ദ്രന്‍സ് പറഞ്ഞു.\nഒരാളെ കാണുമ്പോള് ജാതിയല്ല: പകരം ഇതാണ് ചോദിക്കേണ്ടത്, ഇന്ദ്രന്‍സ് പറയുന്നു


'കൈതേരി സഹദേവന് ഒരാളെ മാത്രം കണ്ട് സൃഷ്ടിച്ച കഥാപാത്രമല്ല'; താന് സംഘപരിവാറുകാരനല്ലെന്നും മുരളീഗോപി | Reporter Live\n‘കൈതേരി സഹദേവന് ഒരാളെ മാത്രം കണ്ട് സൃഷ്ടിച്ച കഥാപാത്രമല്ല’; താന് സംഘപരിവാറുകാരനല്ലെന്നും മുരളീഗോപി\nBy Abhijith PJ\tJune 5, 2017 12:12 am A+ A-\nകൊച്ചി: താന് സംഘപരിവാറുകാരനല്ലെന്ന് നടനും തിരക്കഥാകൃത്തുമായ മുരളീ ഗോപി. മീറ്റ് ദി എഡിറ്റേഴ്‌സിലായിരുന്നു അദ്ദേഹത്തിന്റെ പ്രതികരണം. താന് ഒരു രാഷ്ട്രീയത്തിലുമില്ല. എല്ലാ രാഷ്ട്രീയത്തോടും വ്യക്തിപരമായി അകന്നുനില്‍ക്കുന്നു. ടിയാന് പോലുള്ള സിനിമകള് അത് പ്രഖ്യാപിക്കും. കലാകാരന് രാഷ്ട്രീയ പ്രസ്ഥാനവുമായി കൈകോര്‍ക്കരുതെന്നാണ് വ്യക്തിപരമായി തന്റെ അഭിപ്രായമെന്നും അദ്ദേഹം പറഞ്ഞു. പിന്നെകലോപാസന പ്രസക്തമാകില്ല. ഭരത് ഗോപി അവസാനകാലത്ത് ആര്‍എസ്എസ് വേദികളിലെത്തിയത് അച്ഛന്റെ സ്വാതന്ത്ര്യമാണ്. കലാകാരന് അങ്ങനെ ചെയ്യുന്നതിനോട് തനിക്ക് യോജിപ്പില്ലെന്നും അദ്ദേഹം വ്യക്തമാക്കി. ജേര്‍ണലിസത്തെ അളക്കുന്നതുപോലെ സിനിമയെ അളക്കരുതെന്നും അദ്ദേഹം പറഞ്ഞു. ഫിക്ഷനാണ് സിനിമയില് പലതും. കാഴ്ചയിലാണ് മുന്‍വിധിയുള്ളത്. ‘ഈ അടുത്തകാലത്ത്’ എന്ന സിനിമയില് ഒരു നഗരത്തിന്റെ വ്യത്യസ്ത കാഴ്ചകളാണ് അവതരിപ്പിച്ചത്. താന് കണ്ടിട്ടുള്ള കാഴ്ചകളില് എഡിറ്റിംഗില്ല. ആ കാഴ്ചകളാണ് സിനിമയിലുമുള്ളത്. ആര്‍എസ്എസ് ശാഖ കാണിച്ചതുകൊണ്ട് അത് ആര്‍എസ്എസ് സിനിമയാകില്ലെന്നും അദ്ദേഹം വ്യക്തമാക്കി. വിജയിക്കാന് സാധ്യതയ്ക്ക് വേണ്ടി ചേരുവ ചേര്‍ത്ത് എഴുതാറില്ലെന്നും അദ്ദേഹം അവകാശപ്പെട്ടു.\nലെഫ്റ്റ് റൈറ്റ് ലെഫ്റ്റിലെ കൈതേരി സഹദേവന് പിണറായി വിജയനാണോ എന്ന ചോദ്യത്തിന് അങ്ങനെയല്ല എന്നായിരുന്നു അദ്ദേഹത്തിന്റെ മറുപടി. കൈതേരി സഹദേവനെ പിണറായിയായി കണ്ടാല് തെറ്റുപറയില്ല. ആ കഥാപാത്ര സൃഷ്ടിയില് ഒരുപാട് ആളുകള് സ്വാധീനിച്ചിട്ടുണ്ട്. കൈതേരിയുടെ ചരിത്രമായി സിനിമയില് പറയുന്നത് ലെനിന്റെ കുട്ടിക്കാലത്തെ കഥയാണ്. എന്നും ഇടതുപക്ഷത്ത് രണ്ട് പക്ഷമുണ്ട്. അതാണ് സിനിമയിലുമുള്ളത്. സിനിമയുടെ രാഷ്ട്രീയമെന്തെന്ന് സിനിമ കാണുന്നവര് മനസിലാക്കുന്നുണ്ട്. കൈതേരിയെ എല്ലാ രീതിയിലും വായിക്കുന്നതിനെ സ്വാഗതം ചെയ്യുന്നു. കഥാപാത്രത്തിലൂടെ പിണറായിയെ ഭീകരനാക്കാന് ശ്രമിച്ചിട്ടില്ല. വ്യക്തിപരമായി ആരെയും കണ്ടല്ല കഥാപാത്രത്തെ സൃഷ്ടിച്ചതെന്നും അദ്ദേഹം അവകാശപ്പെട്ടു. റിപ്പോര്‍ട്ടറിന്റെ മീറ്റ് ദി എഡിറ്റേഴ്‌സിലായിരുന്നു അദ്ദേഹത്തിന്റെ പ്രതികരണം.\nപ്രിഥ്വിരാജ് സംവിധായകനും മോഹന്‍ലാല് നായകനുമാകുന്ന ലൂസിഫര് 2018 മെയില് തീയറ്ററുകളിലെത്തുമെന്ന് മുരളീ ഗോപി വ്യക്തമാക്കി. സിനിമ ഇപ്പോളും എഴുതിത്തുടങ്ങിയിട്ടില്ല. ഇപ്പോള് താന് രണ്ട് സിനിമകളില് അഭിനയിക്കുകയാണ്, അത് കഴിഞ്ഞ് എഴുത്ത് തുടങ്ങുമെന്നും അദ്ദേഹം വ്യക്തമാക്കി. കഥ ധാരണയായിട്ടുണ്ട്, അത് പേപ്പറിലാക്കുന്ന ജോലിയാണ് ബാക്കിയുള്ളതെന്നും അദ്ദേഹം വ്യക്തമാക്കി. സിനിമ പൂര്‍ണമായും ഒരു എന്റര്‍ടൈനറായിരിക്കുമെന്നും അദ്ദേഹം വ്യക്തമാക്കി. മലയാളം കണ്ട എക്കാലത്തെയും മികച്ച സൂപ്പര്‍താരമാണ് മോഹന്‍ലാല്. അതിനാല് തന്നെ വലിയ സമ്മര്‍ദമുണ്ട് തന്റെ മേല്. ഫാന് പ്രഷര് വല്ലാതെയുണ്ട്. ദിവസവും ഫെയ്‌സ്ബുക്കില് ലൂസിഫറിനെക്കുറിച്ച് അന്വേഷിക്കുന്ന 10-25 മെസേജുണ്ടാകും. സിനിമ എങ്ങനെയായി, എങ്ങിനെയുള്ള സിനിമയാകും എന്നെല്ലാമാണ് അവര്‍ക്ക് അറിയേണ്ടത്. അതിനാല് തന്നെ വലിയ വലിയ ചുമതലയാണ് തന്റെ ചുമലിലുള്ളതെന്നും അദ്ദേഹം പറയുന്നു. എന്റര്‍ടൈന്‍മെന്റും കണ്ടന്റും തമ്മിലൊരു പാലമിടാനാണ് താനെന്നും ആഗ്രഹിക്കുന്നത്. ഇവിടെ വലിയ വെല്ലുവിളിയാണ് തനിക്ക് മുന്നിലുള്ളത്. ലാലെന്ന നടനെയും താരത്തെയും തൃപ്തിപ്പെടുത്തണം. അതോടൊപ്പം കണ്ടന്റിനെ കോംപ്രമൈസ് ചെയ്യുകയുമരുത് . ഇതൊരു വലിയ വെല്ലുവിളിയാണെന്നും മുരളീഗോപി വ്യക്തമാക്കി.\nടിയാന് എന്ന തന്റെ ഈദ് ചിത്രം പാന് ഇന്ത്യന് സിനിമയായിരിക്കും. പൂര്‍ണമായും കേരളത്തിന് പുറത്ത് പക്ഷെ, ഇന്ത്യയ്ക്കകത്താണ് സിനിമ ചിത്രീകരിച്ചത്. രാജ്യത്തിന്റെ ഇപ്പോളത്തെ സാമൂഹിക രാഷ്ട്രിയത്തെയാണ് സിനിമ കൈകാര്യം ചെയ്യുന്നത്. മലയാളിക്ക് രാജ്യത്തോട് പറയാനുള്ളതാണ് ഈ സിനിമ. ഹിന്ദിയുടെ നാട്ടിലാണ് കഥ വിടരുന്നത്. മലയാളിക്ക് ഹിന്ദിയുടെ നാട്ടിനോട് എന്തു പറയാനുണ്ട് എന്നതാണ് താന് ഒരുക്കിയിരിക്കുന്നതെന്നും അദ്ദേഹം പറഞ്ഞു. ഇന്ത്യന് റിയലിസം ലോകത്തിലെ മറ്റ് റിയലിസങ്ങളില് നിന്ന് വ്യത്യസ്തമാണ്. ഇന്ത്യന് റിയലിസത്തെക്കുറിച്ചുള്ള അന്വേഷണമാണ് സിനിമ രൂപപ്പെടുത്തിയത്. അതിനെ കാണുന്ന സിനിമയാണ് ടിയാനെന്നും അദ്ദേഹം വ്യക്തമാക്കി. താന് എല്ലാ കഥാപാത്രങ്ങളും വ്യത്യസ്തമാകണമെന്ന് ആഗ്രഹിക്കുന്നയാളാണ്. അതിനാല് തന്നെ ആകെ 17-18 സിനിമകള് മാത്രമാണ് ആകെ ചെയ്തത്. അതില് നിന്നെല്ലാം തികച്ചും വ്യത്യസ്തമാണ് ഈ ചിത്രമെന്നും അദ്ദേഹം വ്യക്തമാക്കി.\nJun 5, 2017 12:12 am\n‘ലൂസിഫര് പൂര്‍ണ എന്റര്‍ടൈനര്’, സിനിമ 2018 മെയില് തീയറ്ററിലെത്തും\nസംസ്ഥാന സർക്കാരിന്റേത് ഫാസിസ്റ്റ് ശൈലി; ഒരു വർഷത്തെ ഭരണം കൊണ്ട് നേട്ടം സി…\nകേരളം കണ്ടതില് ജനപ്രീതിയില്ലാത്ത മുഖ്യമന്ത്രിയാണ് പിണറായി വിജയനെന്ന് ആര്യാടന് മുഹമ്മദ്\nമുഖ്യമന്ത്രി പിണറായി വിജയന് ഫാസിസ്റ്റെന്ന് രമേശ് ചെന്നിത്തല; സര്‍ക്കാരിന് സമനില തെറ്റിയെന്നും പ്രതിപക്ഷനേതാവ്\n“മഹിജയ്‌ക്കെതിരായ പൊലീസ് അക്രമം അംഗീകരിക്കാന് കഴിയില്ല”: പിണറായി വിജയന് പങ്കെടുക്കുന്ന പരിപാടി ബഹിഷ്‌കരിക്കുന്നെന്ന്…\n‘ലെഫ്‌റ്റ് റൈറ്റ് ലെഫ്‌റ്റ്’ന് മലപ്പുറത്തും വിലക്ക്\nലെഫ്റ്റ് റൈറ്റ് ലെഫ്റ്റിന് വിലക്കെന്ന് ആക്ഷേപം\nലെഫ്റ്റ് റൈറ്റ് ലെഫ്റ്റ് : കമ്മ്യൂണിസം പറയുന്ന നല്ലൊരു സിനിമ


‘കൈവിട്ടു പോകുമായിരുന്ന ജീവിതം തിരികെ തന്നത് മകൻ’; വിവാഹ മോചനത്തിൽ മനസു തുറന്ന് സ്രിന്റ | srindaa actress | srinda arhaan | srinfa family | srinda on her dovorce\nThursday 13 September 2018 02:39 PM IST : By സ്വന്തം ലേഖകൻ\n‘കൈവിട്ടു പോകുമായിരുന്ന ജീവിതം തിരികെ തന്നത് മകൻ’; വിവാഹ മോചനത്തിൽ മനസു തുറന്ന് സ്രിന്റ\nThursday 13 September 2018 02:39 PM IST\nജീവിതത്തില് നേരിട്ട ഏറ്റവും വെല്ലുവിളി വിവാഹമോചനമായിരുന്നുവെന്ന് നടി സ്രിന്റ. വേദനകളും പ്രതിസന്ധികളും മാത്രമായിരുന്നു ജീവിതത്തിന്റെ ബാക്കി പത്രം. മാനസികമായി തളർന്നു പോയ അവസരങ്ങളിൽ മകന്റെ സാമീപ്യമായിരുന്നു തന്നെ പിടിച്ചു നിർത്തിയതെന്നും ശ്രിന്ദ പറഞ്ഞു. ഒരു ടിവി ചാനലിന് നൽകിയ അഭിമുഖത്തിലാണ് സ്രിന്റ മനസു തുറന്നത്.\n‘വിവാഹമോചനമായിരുന്നു ജീവിതത്തിൽ നേരിട്ട വലിയ വെല്ലുവിളി. പത്തൊന്‍പതാം വയസ്സിലായിരുന്നു വിവാഹം. ജീവിതത്തില് പലപ്പോഴും അതിവൈകാരികമായി പ്രതികരിച്ചിട്ടുണ്ട്. എന്തുസംഭവിക്കും എന്നറിയാന് കാത്തിരുന്നു. അതു ബാധിക്കുന്നത് കുട്ടികളെയാണ്. ക്ഷമിക്കാനും മറക്കാനും പഠിച്ചു. എല്ലാവര്‍ക്കും അവരുടേതായ ഒരു സ്‌പേസ് ഉണ്ട്. അതിനെ ബഹുമാനിക്കണം.’\n‘നാല് വര്‍ഷത്തോളം കാത്തിരുന്നതിന് ശേഷമാണ് വിവാഹ മോചനം എന്ന തീരുമാനത്തിലേക്കെത്തുന്നത്. ജീവിതത്തെ പലവിധത്തിൽ ബാധിക്കുന്ന വലിയ തീരുമാനമാണ് ഇതെന്ന് ഉത്തമ ബോധ്യമുണ്ടായിരുന്നു. ആ തിരിച്ചറിവോടു കൂടിയാണ് ഞാന് അതിനെ കൈകാര്യം ചെയ്തത്. അദ്ദേഹം ഇപ്പോൾ സന്തോഷവാനാണ്. ഞാനും എന്റെ മകനും അങ്ങനെ തന്നെ. ഞങ്ങള് മകനെ പിടിച്ചു വയ്ക്കാറില്ല. അതുകൊണ്ടു തന്നെ എല്ലാവരും സന്തോഷത്തോടെയിരിക്കുന്നു. പരസ്പര ബഹുമാനം സൂക്ഷിക്കുന്നു.’\n‘അര്‍ഹാന് എന്റെ ഭാഗം തന്നെയാണ്. ജീവിതം വഴുതി പോകുമായിരുന്ന അവസരങ്ങളില് ചേര്‍ത്തു പിടിച്ച ശക്തിയാണ് അര്‍ഹാന്. മകന് ജന്‍മം നല്‍കിയതായിരുന്നു ഏറ്റവും സന്തോഷകരമായ നിമിഷം. കുഞ്ഞിന്റെ മുഖം ആദ്യമായി കണ്ടപ്പോഴുണ്ടായ സന്തോഷം പറഞ്ഞറിയിക്കാന് സാധിക്കില്ല. എന്നിലെ സ്ത്രീ പൂര്‍ണതയിലേക്കെത്തിയത് അമ്മയായതിന് ശേഷമാണെന്ന് എനിക്ക് തോന്നിയിട്ടുണ്ട്. അവന് ആർട്ടിസ്റ്റ് ആകണമെന്നാണ് ആഗ്രഹം. ചിത്രകാരൻ. കേട്ടപ്പോൾ തന്നെ ഒരുപാട് സന്തോഷം തോന്നി.’–


ആന്ധ്രയില് കോണ്‍ഗ്രസ് കരുത്താര്‍ജ്ജിക്കുന്നു; സഖ്യരൂപീകരണമില്ലെന്ന് ഉമ്മന്‍ചാണ്ടി, തനിച്ച് നേരിടും | Congress will go solo in Andhra elections: Oommen Chandy - Malayalam Oneindia\nആന്ധ്രയില് കോണ്‍ഗ്രസ് കരുത്താര്‍ജ്ജിക്കുന്നു; സഖ്യരൂപീകരണമില്ലെന്ന് ഉമ്മന്‍ചാണ്ടി, തനിച്ച് നേരിടും\nPublished: October32018, 12:04 [IST]\nഉത്തരേന്ത്യയില് പലതവണ തിരിച്ചടി നേരിട്ടപ്പോഴും കോണ്‍ഗ്രസ്സിനെ താങ്ങിനിര്‍ത്തിയത് ദക്ഷിണേന്ത്യയായിരുന്നു. 2014 ല് ദക്ഷിണേന്ത്യയും പാര്‍ട്ടിയെ കയ്യൊഴിഞ്ഞപ്പോഴാണ് കോണ്‍ഗ്രസ്സിന് ചരിത്രത്തിലെ ഏറ്റവും വലിയ തിരച്ചടി നേരിടേണ്ടി വന്നത്. തമിഴ്‌നാട് ഒഴികേയുള്ള ദക്ഷിണേന്ത്യന് സംസ്ഥാനങ്ങളില് കോണ്‍ഗ്രസ്സിന് ശക്തമായ സംഘടനാ സംവിധാനവുമുണ്ട്.\nനേതാക്കള് വീടുകളിലേക്ക്; സംഘടനാ തലത്തില് വന് അഴിച്ചുപണിയുമായി രാഹുല്, 8 സെക്രട്ടറിമാര് പുറത്ത്\nഅല്‍പം ദുര്‍ബലമായിരുന്നു ആന്ധ്രയില് പാര്‍ട്ടി ഇപ്പോള് സംഘടനപരമായി ശക്തിപ്പെട്ടുവരികയും ചെയ്യുന്നുണ്ട്. ഈ ഘട്ടത്തില് 25 സീറ്റുകളുള്ള ആന്ധ്രയില് വലിയ മുന്നേറ്റമാണ് പാര്‍ട്ടി ലക്ഷ്യം വെക്കുന്നത്. ആന്ധ്രയില് ടിഡിപിയുമായി സഖ്യ ചര്‍ച്ചകള് നടക്കുന്നുണ്ടെന്ന റിപ്പോര്‍ട്ടുകള് ഉണ്ടായിരുന്നെങ്കിലും കോണ്‍ഗ്രസ് തനിച്ച് തിരഞ്ഞെടുപ്പ് നേരിടുമെന്നാണ് സംസ്ഥാനത്തിന്റെ ചുമതലയുള്ള ഉമ്മന്‍ചാണ്ടി ഇപ്പോള് അറിയിക്കുന്നത്.\n133 ലോക്‌സഭാ സീറ്റുകളാണ് ദക്ഷിണേന്ത്യയില് ആകെയുള്ളത്. തമിഴ്നാട്ടിലാണ് ഏറ്റവും കൂടുതല് സീറ്റുകളുള്ളത്. 39 സീറ്റുകളാണ് തമിഴ്നാടിന് സ്വന്തമായുള്ളത്. കര്‍ണാടക 28, ആന്ധ്രാപ്രദേശ് 25, കേരളം 20, തെലുങ്കാന 17, ഗോവ 2, പോണ്ടിച്ചേരിയിലും ലക്ഷദ്വീപിലും ഒരോന്നും വീതമാണ് ദക്ഷിണേന്ത്യയിലെ സീറ്റ് നില\nകര്‍ണാടകത്തിലും തെലുങ്കാനയിലും കാര്യങ്ങല് ഏറെക്കുറെ അനുകൂലമാണെന്നാണ് കോണ്‍ഗ്രസ് വിലിയിരുത്തല്. ലോക്സഭാ തിരഞ്ഞെടുപ്പ് മുന്നില് കണ്ട് കര്‍ണാടകയില് ജെഡിഎസ്സുമായി ഇതിനോടകം തന്നെ സഖ്യം ഉറപ്പിച്ചിട്ടുണ്ട്.\n25 സീറ്റുകളുള്ള ആന്ധ്രയില്\n25 സീറ്റുകളുള്ള ആന്ധ്രയില്‍നിന്ന് കാര്യമായ സീറ്റ് വിഹിതമാണ് ഇത്തവണ പാര്‍ട്ടി പ്രതീക്ഷിക്കുന്നത്. വിഭജനത്തിന് മുമ്പ് ഒന്നും രണ്ടും യുപിഎ സര്‍ക്കാറുകളുടെ രൂപീകരണത്തില് കാര്യമായ പങ്ക് നല്‍കിയത് ആന്ധ്രയായിരുന്നു. എന്നാല് തെലുങ്കാന വിഭജനം ഉണ്ടാക്കിയ എതിര് വികാരം 2014 അന്ധ്രയില് കോണ്‍ഗ്രസ്സിനെ പിഴുതെറിഞ്ഞു എന്ന് തന്നെ പറയുന്നു അവസ്ഥയിലെത്തി.\nഎന്നാല് കഴിഞ്ഞ വര്‍ഷങ്ങളില് സംസ്ഥാനത്ത് നടത്തിയ ചിട്ടയായ പ്രവര്‍ത്തനങ്ങള് പാര്‍ട്ടിയെ വീണ്ടും ശക്തിപ്പെടുത്തി എന്ന വിലയിരുത്തലിലാണ് ഹൈക്കമാന്‍ഡ്. എഐസിസി സെക്രട്ടറിയായി നിയമിതനായ ഉമ്മന്‍ചാണ്ടിക്ക് അന്ധ്രയുടെ ചുമതല നല്‍കിയിതും ഗുണകരമായി.\nലോക്‌സഭാ തിരഞ്ഞെടുപ്പിനെ പ്രതിപക്ഷ വിശാല സഖ്യം രൂപീകരിച്ച് നേരിടുക എന്ന കോണ്‍ഗ്രസ് നയമനുസരിച്ച് ആന്ധ്രയിലും പ്രാദേശിക പാര്‍ട്ടികളുമായി സഖ്യരൂപീകരണം ഉണ്ടാകുമെന്ന് വിലയിരുത്തപ്പെട്ടിരുന്നു.\nഎന്നാല് അടുത്ത വര്‍ഷം നടക്കുന്ന സംസ്ഥാന, പൊതുതിരഞ്ഞെടുപ്പുകളില് കോണ്‍ഗ്രസ് സഖ്യമുണ്ടാക്കാനുള്ള സാധ്യത ആന്ധ്രയുടെ ചുമതല വഹിക്കുന്ന പാര്‍ട്ടി നേതാവ് ഉമ്മന്‍ചാണ്ടി തള്ളിക്കളഞ്ഞു.\nഎന്‍ഡിഎ സഖ്യം വിട്ട ടിഡിപിയുമായി\nഅടുത്തിടെ എന്‍ഡിഎ സഖ്യം വിട്ട ടിഡിപിയുമായി ആന്ധ്രാപ്രദേശില് സഖ്യം രൂപീകരിക്കാനുള്ള ചര്‍ച്ച നടക്കുന്നതായി റിപ്പോര്‍ട്ടുണ്ടായിരുന്നു. അയല് സംസ്ഥാനമായ തെലുങ്കാനയില് ഇരുപാര്‍ട്ടികളും സഖ്യത്തിലെത്തിയതും ശുഭ സൂചനയായി പലരും കണ്ടിരുന്നു.\nഎന്നാല് സംസ്ഥാനത്ത് സഖ്യ രൂപീകരണമില്ല എന്ന നിലപാടിലേക്ക് ഒടുവില് പാര്‍ട്ടി എത്തുകയായിരുന്നു. സംസ്ഥാനത്ത് കോണ്‍ഗ്രസ് മടങ്ങിവരവിന്റെ പാതയിലാണെന്നാണ് ഉമ്മന്‍ചാണ്ടി വ്യക്തമാക്കുന്നത്. ഈ ഘട്ടത്തില് പാര്‍ട്ടിക്ക് ഒറ്റക്ക് തിരഞ്ഞെടുപ്പിനേ നേരിടാനുള്ള കരുത്തുണ്ടെന്നും അദ്ദേഹം കൂട്ടിച്ചേര്‍ത്തു.\nമണ്ഡലങ്ങളിലെ 300 വീടുകള്\nജനങ്ങള്‍ക്കിടയിലേക്ക് ഇറങ്ങിച്ചെന്ന് പ്രവര്‍ത്തനം നടത്തുന്നതിന്റെ ഭാഗമായി ഉമ്മന്‍ചാണ്ടിയുടേയും മറ്റു നേതാക്കളുടേയും നേതൃത്വത്തില് സംസ്ഥാനത്ത് ജനസമ്പര്‍ക്ക പരിപാടി നടന്നുവരികയാണ്. ഇന്നലെ മാത്രം പടിഞ്ഞാറന് ഗോദാവരിയിലെ3മണ്ഡലങ്ങളിലെ 300 വീടുകള് കയറി.\nസംസ്ഥാനത്തെ മൊത്തം 44000 ബൂത്തുകളില് പകുതിയില് സമിതികള്‍ക്കും കോണ്‍ഗ്രസ് രൂപം നല്‍കിക്കഴിഞ്ഞു. ഈ മാസാവസാനത്തോടെ മറ്റു ബൂത്തുകളിലും സമിതികള് രൂപീകരിച്ചു പ്രവര്‍ത്തനം ഊര്‍ജ്ജിതപ്പെടുത്തുമെന്നും ഉമ്മന്‍ചാണ്ടി അറിയിച്ചു.\nകര്‍ഷകരും യുവാക്കളും അസംതൃപ്തരാണെന്നും കോണ്‍ഗ്രസ് പ്രകടന പത്രികയ്ക്കു രൂപം നല്‍കുമ്പോള് ഇക്കാര്യം ശ്രദ്ധിക്കുമെന്നും അദ്ദേഹം കൂട്ടിച്ചേര്‍ത്തു. ഒക്ടോബര് രണ്ടുമുതല് ഈ മാസം 31 വരെ വന് പ്രചാരണമാണ് കോണ്‍ഗ്രസ് ലക്ഷ്യമിടുന്നത്. പോസ്റ്റര് പ്രചാരണം, ലഘുലേഖ വിതരണം, ഫണ്ട് കളക്ഷന്, ജനങ്ങളുമായി നേരിട്ട് സംവദിക്കല് തുടങ്ങി ഒട്ടേറെ പരിപാടികള് ആസൂത്രണം ചെയ്തിട്ടുണ്ട്. പ്രമുഖരെ നേതാക്കള് നേരിട്ട് കാണാനും കോണ്‍ഗ്രസ്സ് തീരുമാനിച്ചിട്ടുണ്ട്.\nവിദ്യാര്‍ത്ഥിയായിരിക്കെ പ്രണയവിവാഹം; ഒടുവില് പ്രിയതമനും മകളും യാത്രയപ്പോള് തനിച്ചായത് ലക്ഷ്മി\ncongress oommen chandy election lok sabha elections 2019 ആന്ധ്ര ആന്ധ്രാപ്രദേശ് ഉമ്മന് ചാണ്ടി കോണ്‍ഗ്രസ് ലോക്സഭാ തിരഞ്ഞെടുപ്പ്\nCongress will go solo in Andhra elections: Oommen Chandy\nStory first published: Wednesday, October 3, 2018, 12:04 [IST]


തേഡ് പാർട്ടി അഡ്മിനിസ്ട്രേറ്ററെ പോളിസി ഉടമയ്ക്ക് തെരഞ്ഞെടുക്കാം : Deepika.com Business News\nഇനി മുതൽ പോളിസി ഉടമകൾക്കു തന്നെ തേഡ് പാർട്ടി അഡ്മിനിസ്ട്രേറ്ററെ (ടിപിഎ) തെരഞ്ഞെടുക്കാം. പോളിസി വാങ്ങിക്കുന്പോഴോ അല്ലെങ്കിൽ പോളിസി പുതുക്കുന്ന സമയത്തോ ഇത് കണ്ടെത്താവുന്നതാണ്. ഇൻഷുറൻസ് റെഗുലേറ്ററി അതോറിറ്റി ഓഫ് ഇന്ത്യ ഡിസിംബർ 10 ന് പുറപ്പെടുവിച്ച സർക്കുലറിലാണ് ഇക്കാര്യം പറഞ്ഞിരിക്കുന്നത്.\nഇതുവരെ തേർഡ് പാർട്ടി അഡ്മിനിസ്ട്രേറ്ററെ നിശ്ചയിച്ചിരുന്നത് ഇൻഷുറൻസ് കന്പനിതന്നെയായിരുന്നു. ഇനി ഇതുമാറുകയാണ്.\nഓരോ പോളിസിയുടെയും തേഡ് പാർട്ടി അഡ്മിനസ്ട്രേറ്റർ ആരായിരിക്കണം എന്നു തീരുമാനിക്കാനുള്ള അവകാശം ഇതുവരെ പോളിസി ഉടമയ്ക്ക് ഉണ്ടായിരുന്നില്ല. എന്നാൽ പോളിസിയുടെ സ്വഭാവം, പോളിസി ഉടമ താമസിക്കുന്ന സ്ഥലം എന്നിവയൊക്കെ പരിഗണിക്കുന്പോൾ ഇൻഷുറൻസ് കന്പനിക്ക് പോളിസി ഉടമയ്ക്ക് അനുയോജ്യമായ ടിപിഎ തെരഞ്ഞെടുത്തു നൽകുക എന്നത് ബുദ്ധിമുട്ടായിരുന്നു. ഈ സാഹചര്യത്തിലാണ് ടിപിഎയെ തെരഞ്ഞെടുക്കാനുള്ള് അവകാശം പോളിസി ഉടമയ്ക്കു നൽകുവാൻ ഇൻഷുറൻസ് റെഗുലേറ്റർ തീരുമാനിച്ചത്.\nഇനി മുതൽ ഇൻഷുറൻസ് കന്പനി നൽകുന്ന ടിപിഎ ലിസ്റ്റിൽ നിന്നും പോളിസി ഉടമയ്ക്ക് അനുയോജ്യമായ ടിപിഎ തെരഞ്ഞെടുക്കാം. പോളിസി വാങ്ങുന്പോഴോ അല്ലെങ്കിൽ പുതുക്കുന്ന സമയത്തോ ഉമടയ്ക്ക് ടിപിഎയെ തെരഞ്ഞെടുക്കാം.\nപോളിസി ഉടമകൾക്ക് അവർക്ക് ഇഷ്ടമുള്ള തേഡ് പാർട്ടി അഡ്മിനിസ്ട്രേറ്ററെ ഇൻഷുറൻസ് കന്പനി തന്നിരിക്കുന്ന പട്ടികയിൽ നിന്നും തെരഞ്ഞെടുക്കാം.\n1. ആരോഗ്യ ഇൻഷുറൻസ് കാലാവധി പൂർത്തിയാകുന്നതിനു മുന്പ് ടിപിഎ സേവനം റദ്ദാക്കിയാൽ ഇൻഷുറൻസ് കന്പനി പോളിസി ഉടമയ്ക്ക് പകരം മറ്റൊരു ടിപിഎ ലഭ്യമാക്കണം.\n2. ഇൻഷുറൻസ് കന്പനി ലഭ്യമാക്കുന്ന ടിപിഎ ലിസ്റ്റിൽ നിന്നും പോളിസി ഉടമയ്ക്ക് ഇഷ്ടപ്രകാരം ടിപിഎ പോളിസി വാങ്ങുന്പോഴോ അല്ലെങ്കിൽ പുതുക്കുന്പോഴോ തെരഞ്ഞെടുക്കാം.\n3. പോളിസി ഉടമ ടിപിഎ തെരഞ്ഞെടുക്കുന്നില്ല എങ്കിൽ ഇൻഷുറൻസ് കന്പനിക്കു തന്നെ ടിപിഎയെ നിർദ്ദേശിക്കാം.\nപോളിസി ഉടമയ്ക്ക് ടിപിഎയുടെ സേവനം അവസാനിപ്പിച്ച് ഇൻഷുറൻസ് കന്പനി തന്നെ പോളിസിയുമായി ബന്ധപ്പെട്ട സേവനങ്ങൾ ചെയ്തു തരണമെന്ന് ആവശ്യപ്പെടാൻ സാധിക്കില്ല.\nഎന്നാൽ ഇൻഷുറൻസ് കന്പനിക്ക് ഒരു ടിപിഎയുടെ സേവനം റദ്ദാക്കുകയോ അല്ലെങ്കിൽ ഒരു പ്രത്യേക പോളിസിക്ക് ഒരു പ്രത്യേക ടിപിഎയുടെ സേവനം വേണ്ടന്നുവെയ്ക്കുകയോ ചെയ്യാം.\n4. ഇൻഷുറൻസ ്കന്പനി ഒരു ടിപിഎ മാത്രമേ അനുവദിക്കുന്നുള്ളുവെങ്കിൽ പോളിസി ഉടമയ്ക്ക് മറ്റ് ഓപ്ഷനുകൾ ലഭ്യമല്ല.\nതേഡ് പാർട്ടി അഡ്മിനിസ്ട്രേറ്റർ എന്നത് ഒരു മധ്യവർത്തിയാണ്. ഇത്രയും നാൾ ആരോഗ്യ ഇൻഷുറൻസ് കന്പനിയാണ് ടിപിഎയെ നിയമിച്ചിരുന്നത്. ആരോഗ്യ ഇൻഷുറൻസ് ക്ലെയിമുകൾ സെറ്റിൽ ചെയ്യാൻ പോളിസി ഉടമയെ സഹായിക്കുക എന്നതാണ് ടിപിഎയുടെ ചുമതല. ക്ലെയിം സെറ്റിൽമെന്‍റിനാവശ്യമായ ആശുപത്രി ബില്ലുകൾ, രേഖകൾ എന്നിവയുടെ പ്രോസസിനും മറ്റും സഹായിക്കുന്നത് ടിപിഎയാണ്. എന്നാൽ ക്ലെയിം ലഭ്യമാക്കൽ അല്ലെങ്കിൽ കിട്ടാതിരിക്കുകയോ മറ്റോ ചെയ്താൽ അതിനുള്ള ഉത്തരവാദിത്തം എന്നിവ ടിപിഎയ്ക്കായിരിക്കില്ല.


കോടമ്പാക്കത്ത് താമസിച്ചിരുന്ന ഭാഗ്യലക്ഷ്മിക്ക് അന്നൊന്നും ഒന്നും രണ്ടും സാധിക്കുന്നവരെ കണ്ടാൽ വണ്ടിയിടിച്ച് കൊല്ലാൻ തോന്നിയില്ലേ?ഭാഗ്യലക്ഷ്മിയെ കണ്ടം വഴി ഓടിച്ച് വിനു കിരിയത്ത്! - metromatinee.com Lifestyle Entertainment & Sports\nസമൂഹമാധ്യമങ്ങളിലൂടെ സ്ത്രീകളെ അധിക്ഷേപിച്ചെന്ന പേരിൽ യൂട്യൂബർ വിജയ് പി. നായരെ ആക്രമിച്ച കേസിലെ പ്രതികൾക്ക് ഹൈക്കോടതി മുൻകൂർ ജാമ്യം അനുവദിച്ചു. ഉപാധികളോടെയാണ് ഡബ്ബിങ് ആർടിസ്റ്റ് ഭാഗ്യലക്ഷ്മി, ദിയ സന, ശ്രീലക്ഷ്മി അറയ്ക്കൽ എന്നിവർക്ക് മുൻകൂർ ജാമ്യം അനുവദിച്ചത്. അന്വേഷണവുമായി സഹകരിക്കണമെന്ന് ഇവർക്ക് കോടതി നിർദേശം നൽകിയിരിക്കുകയാണ്.അതേ സമയം പ്രതികളെ അറസ്റ്റ് ചെയ്താൽ ജാമ്യം അനുവദിക്കണമെന്ന് അന്വേഷണ സംഘത്തോടും നിർദേശിച്ചിട്ടുണ്ട്. തിരുവനന്തപുരം സെഷൻസ് കോടതി പ്രതികളുടെ മുൻകൂർ ജാമ്യാപാക്ഷ നിരസിച്ചതിനെ തുടർന്നാണ് ഇവർ ഹൈക്കോടതിയെ സമീപിച്ചത്.\nഎന്നാൽ ഇപ്പോൾ സോഷ്യൽ മീഡിയയിൽ വൈറലാകുന്നത് ഭാഗ്യലക്ഷ്മിയെ രൂക്ഷമായി വിമർശിസിച്ചുകൊണ്ട് ഫിലിം കംപോസറും എഴുത്തുകാരനുമായ വിനു കിരിയത്ത് ന ഒരു പ്രമുഖ മാധ്യമത്തിന് നൽകിയ അഭിമുഖമാണ് ..\nവിനു കിരിയത്തിന്റെ വാക്കുകൾ\nആ യൂട്യൂബറോട് എനിക്ക് പുച്ഛമാണ് തോന്നിയത്. അയാൾ പറയുന്ന ആ ഭാഷ, കുഞ്ഞുങ്ങൾ വരെ ഉപയോഗിക്കുന്നതാണ് യൂട്യൂബ്. പക്ഷേ ഒരാൾക്കും അയാളെ ശിക്ഷിക്കാൻ അധികാരമില്ല. പൊലീസിനുപോലും കേസെടുക്കാനെ അധികാരമുള്ളു.ശിക്ഷിക്കേണ്ടത് കോടതിയാണ്.ഭാഗ്യലക്ഷ്മിയും കൂട്ടരും അത് ചെയ്യുമ്പോൾ ചിന്തിക്കണമായിരുന്നു നിയമം കയ്യിലെടുക്കാൻ പാടില്ലെന്ന്. ഇവർ ആരാണ്? ഇവർക്ക് ആരാണ് ആ സ്വാതന്ത്യം കൊടുത്തത്. ശാന്തിവിള ദിനേശ് പറഞ്ഞതുപോലെ ഒരുപക്ഷേ നമ്മുടെയടുത്തെങ്ങാനുമാണ് വന്നതെങ്കിൽ അടി കൊടുക്കും എന്നുള്ളതിൽ യാതൊരു സംശയവുമില്ല, ബാക്കിയൊക്കെ പിന്നെ. ആണുങ്ങളുടെ അടിപോലും ഞങ്ങളാരും കൊള്ളില്ല പിന്നല്ലേ. പക്ഷേ അയാൾ തൊഴുതു നിൽക്കുകയാണ്.’-അദ്ദേഹം പറഞ്ഞു.\n‘ഭാഗ്യലക്ഷ്മി പറയുന്നത് കേട്ടു റോഡിൽ ആണുങ്ങൾ മൂത്രമൊഴിക്കുന്നത് കണ്ടാൽ വണ്ടിയിടിച്ചു കൊല്ലാൻ തോന്നുമെന്ന്.ഈ ഭാഗ്യലക്ഷ്മി ചെന്നൈയിൽ താമസിച്ചിരുന്നതാണ്. ഞാനൊക്കെ തിരുവനന്തപുരത്തുനിന്ന് ചെന്നൈയിലേക്ക് പോകുമ്പോൾ പോലും റെയിൽവേ സ്‌റ്റേഷനിലിറങ്ങിയാൽ ഇടത്തോട്ടും വലത്തോട്ടും നോക്കില്ല. അവിടെ ഒന്നും രണ്ടും റോഡിൽ തന്നെയാണ് ആണും പെണ്ണും സാധിച്ചിരുന്നത്.അവിടെ കോടമ്പാക്കത്ത് താമസിക്കുന്ന ഭാഗ്യലക്ഷ്മിയ്ക്ക് അന്നൊന്നും ഇത് തോന്നാത്തത് എന്താ? അന്ന് വണ്ടിയില്ല.\nഇത്തിരി പൈസയൊക്കെ ആയപ്പോഴേക്കും പിന്നെ സ്റ്റൈലൊക്കെ മാറി, കാലിന്മേൽ കാലൊക്കെയിട്ട് ആണുങ്ങളെ മൊത്തം പുച്ഛിക്കുക.നടിയെ ആക്രമിച്ച സംഭവം ഉണ്ടായപ്പോൾ, ഇവിടെ തിരുവനന്തപുരത്ത് തന്നെ, അവിടെ അന്ന് ഞാനുമുണ്ടായിരുന്നു. അവിടെ വന്നിട്ട് ഇവരുടെ കരച്ചിലും, അതായത് ഇതിലപ്പുറം ലോകത്ത് ഒരു നന്മയുള്ള സ്ത്രീ ഇല്ല. ആണുങ്ങളുടെ മുഴുവൻ ആ വാക്ക് ഞാൻ ഇവിടെ ഉപയോഗിക്കുന്നില്ല. ഇത്തരക്കാരുടെ ഇതൊക്കെ അങ്ങ് മുറിച്ചുകളയണം. ഇവർ ആരാണ് അതൊക്കെ മുറിച്ചു കളയാൻ’-അദ്ദേഹം ചോദിക്കുന്നു.\nഇവരുടെ ആൺമക്കൾക്ക് വിവാഹാലോചന; വീട്ടിൽ 16ാം നൂറ്റാണ്ടിലെ അമ്മായിയമ്മയുണ്ടെന്ന് എഴുതാം! തലയിൽ മുണ്ടിട്ട് ആനിയും വിധുബാലയും


കാഴ്ചപ്പാടുകള് Archives - Page3of 10 - Sathyadeepam\nഏഴു വയസ്സുള്ള ഒരു ബാലന് പാടുന്ന ഒരു ഗാനം ഈ അടുത്തനാളുകളില് കേള്‍ക്കാനിടയായി. അതിലെ ആദ്യത്തെ വരി ഇങ്ങനെയാണ് Tell me why? Why is this world so? എന്നോടു പറയൂ ഈ ലോകമെന്താ ഇങ്ങനെയായിരിക്കുന്നത്. കുട്ടി സുന്ദരമായി ആ പാട്ടു പാടുന്നുണ്ട്. നമ്മുടെ ച\nകര്‍ഷകര്‍ക്കും ഇടത്തരക്കാര്‍ക്കും ഇനി രക്ഷ വേണമെങ്കില്, ഓഹരിക്കച്ചവടത്തിനിറങ്ങുക. കാരണം സമ്പദ്മേഖലയിലെ മാന്ദ്യമെന്നു കേട്ടപ്പോള്‍ത്തന്നെ ധനമന്ത്രി ഓഹരികച്ചവടത്തിന് ഏര്‍പ്പെടുത്തിയ സര്‍ചാര്‍ജ് ശഠേന്നു പിന്‍വലിച്�\nഎന്തുകൊണ്ട് വീണ്ടും പ്രളയം? ഔദ്യോഗികമായ മറുപടി ഇങ്ങനെ: കാലാവസ്ഥാ വ്യതിയാനം. എത്ര കൃത്യമായ മറുപടിയല്ലേ? എന്നാല് കാലാവസ്ഥ ഇതുപോലെ കൊലച്ചതി ചെയ്തതിനു കാരണമെന്തെന്ന രണ്ടാമത്തെ ചോദ്യത്തിന് ഉഴപ്പാര്‍ന്ന ഉത്തരമാണ് അധികൃതര്�\nചില പ്രസ്ഥാനങ്ങളിലെ അണികള് അങ്ങനെയാണ്. അവര് ഇരിക്കുന്ന കൊമ്പല്ല, മരംതന്നെ വെട്ടിവീഴ്ത്തും. വെട്ടിനിരത്തല് എന്ന പ്രയോഗം ഒരുകാലത്തു വലിയ ഇമേജുള്ള പദമായിരുന്നു. വയല് നികത്തി വാഴവച്ചാലും റബര് നട്ടാലും അതെല്ലാം വെട്ടി�\nസങ്കടമുണ്ട്. ഇന്ത്യയിലെ തൊഴില്‍രഹിതരെക്കുറിച്ച് ചിന്തിക്കാനോ പറയാനോ ഇന്ന് ആരുമില്ല. നിയമപരമായി ശരിയാണെങ്കിലും കെഎസ്ആര്‍ടിസി പത്തിലേറെ വര്‍ഷക്കാലം ‘ജോലി നല്കിയ’ താത്കാലിക ജീവനക്കാരുടെ പ്രശ്നങ്ങള് കേള്‍ക്കാനോ സങ�


ഉരുളക്കിഴങ്ങ് പേസ്റ്റും നാരങ്ങ നീരും മുഖത്ത് | Rejuvenate your skin after long time - Malayalam BoldSky\nആരോഗ്യമുള്ള ശരീരത്തിലേ ആരോഗ്യമുള്ള മനസ്സുണ്ടാവുകയുള്ളൂ. അതുകൊണ്ട് തന്നെയാണ് പലരും ആരോഗ്യത്തിന് പ്രതിസന്ധി ഉണ്ടാവാതെ കാത്തു സൂക്ഷിക്കുന്നത്. പലപ്പോഴും ചര്‍മസംരക്ഷണത്തിന്റെ കാര്യത്തില് പല വിധത്തിലുള്ള പ്രതിസന്ധികളും ഉണ്ടാവാറുണ്ട്. എന്നാല് ചര്‍മ സംരക്ഷണത്തിന് പല മാര്‍ഗ്ഗങ്ങളും ഉണ്ട്. ബ്യൂട്ടി പാര്‍ലറില് കയറിയിറങ്ങിയാല് അതുണ്ടാക്കുന്ന പ്രശ്‌നങ്ങള് ചില്ലറയല്ല. ഓരോ ദിവസവും ബ്യൂട്ടി പാര്‍ലറില് കയറിയിറങ്ങുമ്പോള് അത് പല വിധത്തില് സാമ്പത്തിക നഷ്ടവും സൗന്ദര്യ പ്രശ്‌നങ്ങളും ഉണ്ടാക്കുന്നുണ്ട്.\nപ്രായമാവുന്നതിലൂടെ ആരോഗ്യവും സൗന്ദര്യവും എല്ലാം ഇല്ലാതാവുന്നു. ഇത് പലപ്പോഴും പല വിധത്തിലുള്ള പ്രതിസന്ധികളെ ഉണ്ടാക്കുന്നു. അകാല വാര്‍ദ്ധക്യം എന്ന വില്ലനെ പിടിച്ച് കെട്ടുന്നതിന് പലപ്പോഴും മേക്കപ്പും ബ്യൂട്ടിപാര്‍ലറും മാത്രമാണ് പലരുടേയും ആശ്രയം. പക്ഷേ ഇത്തരം മാര്‍ഗ്ഗങ്ങള് പരീക്ഷിക്കുമ്പോള് അതുണ്ടാക്കുന്ന ബുദ്ധിമുട്ടുകള് ചില്ലറയല്ല. ഇത് പലപ്പോഴും പല വിധത്തില് ആരോഗ്യത്തിനും സൗന്ദര്യത്തിനും വില്ലനാവുന്ന ഒന്നാണ്. പ്രായം കുറക്കാന് ശ്രമിച്ച് പിന്നീട് അത് പ്രായം അകാരണമായി വര്‍ദ്ധിക്കുന്ന അവസ്ഥയിലേക്ക് കാര്യങ്ങളെ എത്തിക്കുന്നു.\nസൗന്ദര്യത്തിന് വില്ലനാവുന്ന ഒന്നാണ് സൂര്യ രശ്മികള്. അത് ശരീരത്തില് ഏറ്റാല് പല വിധത്തിലുള്ള പ്രതിസന്ധികളും ഉണ്ടാവുന്നു. ഇത്തരം മാര്‍ഗ്ഗങ്ങള്‍ക്ക് പരിഹാരം കാണുന്നതിന് ശ്രദ്ധിക്കേണ്ടത് അത്യാവശ്യമാണ്. അള്‍ട്രാവയലറ്റ് രശ്മികള് ഉണ്ടാക്കുന്ന പ്രശ്നങ്ങള് ചില്ലറയല്ല. എന്നാല് ഇതിനെ നിമിഷനേരം കൊണ്ട് ഇല്ലാതാക്കാം. അതിനായി ആവശ്യമുള്ളത് ഒരു ഉരുളക്കിഴങ്ങും ഒരു ടീസ്പൂണ് നാരങ്ങ നീരും ആണ്. ഇത് രണ്ടും ഉപയോഗിച്ച് സൗന്ദര്യത്തിന് വില്ലനാവുന്ന ഈ പ്രശ്‌നത്തെ നമുക്ക് ഇല്ലാതാക്കാം.\nഉരുളക്കിഴങ്ങ് മിക്സിയില് നല്ലതു പോലെ അടിച്ച് പേസ്റ്റാക്കുക. ഇതിലേക്ക് നാരങ്ങ നീര് മിക്സ് ചെയ്ത് 40 മിനിട്ടിനു ശേഷം തണുത്ത വെള്ളത്തില് കഴുകിക്കളയാം. ഇത് ആഴ്ചയില് രണ്ട് പ്രാവശ്യം ചെയ്താല് അത് പല സൗന്ദര്യ പ്രശ്‌നങ്ങള്‍ക്കും പരിഹാരം കാണാന് സഹായിക്കുന്നു.\nമൃതകോശങ്ങളെ ഇല്ലാതാക്കാനും ചില മാര്‍ഗ്ഗങ്ങളുണ്ട്. രണ്ട് ടീസ്പൂണ് പൈനാപ്പിള് പള്‍പ്പ് ഒരു ടീസ്പൂണ് തേന് എന്നിവയാണ് ആവശ്യമുള്ള വസ്തുക്കള്. ഇവ ഉപയോഗിച്ച് ചര്‍മ്മത്തിലെ മൃതകോശങ്ങളെ പെട്ടെന്ന് തന്നെ ഇല്ലാതാക്കാവുന്നതാണ്. പെട്ടെന്ന് പരിഹാരം കാണാം മൃതകോശങ്ങള്‍ക്ക്. തയ്യാറാക്കുന്നത് എങ്ങനെയെന്ന് നോക്കാം.\nപപ്പായ നല്ലതു പോലെ അരച്ച് പേസ്റ്റാക്കി മുള്‍ട്ടാണി മിട്ടിയും തേനും മിക്സ് ചെയ്ത് മുഖത്ത് തേച്ച് പിടിപ്പിക്കുക. 20 മിനിട്ടിനു ശേഷം കഴുകിക്കളയാം. പപ്പായ സൗന്ദര്യസംരക്ഷണത്തിന് വളരെയധികം സഹായിക്കുന്നു.\nമോയ്‌സ്ചുറൈസര് ചര്‍മ്മത്തില് നിലനിര്‍ത്തേണ്ടത് അത്യാവശ്യമാണ്. ഇതിന് സഹായിക്കുന്ന മാര്‍ഗ്ഗം നോക്കാം. ചര്‍മ്മത്തില് ഈര്‍പ്പം നിലനിര്‍ത്താനും കുക്കുമ്പര് സഹായിക്കും. ഇതിനായി ഒരു കുക്കുമ്പര്2ടേബിള് സ്പൂണ് തൈര് എന്നിവയാണ് ആവശ്യമുള്ളത്.\nകുക്കുമ്പര് വട്ടത്തില് ചെറിയ കഷ്ണങ്ങളാക്കി കനം കുറച്ച് മുറിക്കുക. ഇത് തൈരില് മുക്കി മുഖത്ത് വെച്ച് അഞ്ച് മിനിട്ടിനു ശേഷം എടുത്ത് മാറ്റാം. ഇത് മുഖത്തിന് തിളക്കം വര്‍ദ്ധിപ്പിക്കും. തിളക്കം മാത്രമല്ല പല സൗന്ദര്യ പ്രശ്‌നങ്ങള്‍ക്കും പരിഹാരമാണ് ഇത്.\nചര്‍മ്മത്തെ മൃദുവാക്കി മാറ്റാന് ഓട്സിന് കഴിയും. എങ്ങനെ ഇത് തയ്യാറാക്കണമെന്ന് നോക്കാം. ഇത് തയ്യാറാക്കി മുഖത്ത് തേച്ച് കഴിഞ്ഞാല് പല പ്രതിസന്ധികള്‍ക്കും നമുക്ക് പരിഹാരം കാണാവുന്നതാണ്.\nഅരക്കപ്പ് ഓട്സ് പേസ്റ്റാക്കി മുഖത്ത് വട്ടത്തില് തേച്ച് പിടിപ്പിക്കുക. 15 മിനിട്ടിനു ശേഷം കഴുകിക്കളയാവുന്നതാണ്. ചര്‍മ്മത്തില് വില്ലനാവുന്ന പല പ്രശ്‌നങ്ങള്‍ക്കും പരിഹാരം കാണാവുന്നതാണ് ഓട്‌സിലൂടെ.\nRejuvenate your skin after long time\nRejuvenate your skin after long time, read on to know more about it


വിജയക്കുതിപ്പില് ട്രാന്‍സ്; ജി.സി.സി റിലീസ് പ്രഖ്യാപിച്ചു | Southlive\nവിജയക്കുതിപ്പില് ട്രാന്‍സ്; ജി.സി.സി റിലീസ് പ്രഖ്യാപിച്ചു\nWednesday, 4th March 2020, 2:02 pm\nറിലീസ് ചെയ്ത് രണ്ടാം വാരത്തിലും ഗംഭീര പ്രതികരണങ്ങളുമയി പ്രദര്‍ശനം തുടരുകയാണ് അന്‍വര് റഷീദ് ഒരുക്കിയ ചിത്രം “ട്രാന്‍സ്”. ചിത്രം ജിസിസി റിലീസിനൊരുങ്ങുകയാണ്. മാര്‍ച്ച് 7-ന് ജര്‍മ്മനിയില് റിലീസ് ചെയ്യും. മാര്‍ച്ച് 8-ന് ബെല്‍ജിയം, ലക്‌സെംബര്‍ഗ് എന്നിവിടങ്ങളിലും ചിത്രം റിലീസിനെത്തും.\nഫഹദ് ഫാസില് നായകനായ ചിത്രം കാലിക പ്രസക്തിയുള്ള വിഷയം പ്രമേയമാക്കിയാണ് ഒരുക്കിയിരിക്കുന്നത്. വിജു പ്രസാദ്, ജോഷ്വാ കാള്‍ട്ടണ് എന്നീ കഥാപാത്രങ്ങളായുള്ള ഫഹദിന്റെ ഗംഭീര പെര്‍ഫോമന്‍സ് തന്നെയാണ് ചിത്രത്തിന്റെ ഹൈലൈറ്റ്.\nനസ്രിയ, വിനായകന്, ഗൗതം മേനോന്, ചെമ്പന് വിനോദ്, ദിലീഷ് പോത്തന് എന്നിവരും ചിത്രത്തില് പ്രധാന വേഷത്തിലെത്തുന്നു. അമല് നീരദ് ഛായാഗ്രഹണം നിര്‍വ്വഹിച്ച ചിത്രത്തിന് തിരക്കഥ ഒരുക്കിയിരിക്കുന്നത് വിന്റ്സന്റ് വടക്കനാണ്. റസൂല് പൂക്കുട്ടിയാണ് സൗണ്ട് ഡിസൈന്. സുഷിന് ശ്യാമും ജാക്സണ് വിജയനും ചേര്‍ന്നാണ് പശ്ചാത്തല സംഗീതമൊരുയിരിക്കുന്നത്.


അത്യപൂര്‍വമായ 'മേഘപ്പുലികളെ' കണ്ടെത്തി; ചിത്രങ്ങള് ലഭിച്ചു | elusive clouded leopard sighted in Nagaland mountains\nClouded leopards : അത്യപൂര്‍വമായ 'മേഘപ്പുലികളെ' കണ്ടെത്തി; ചിത്രങ്ങള് ലഭിച്ചു\nകിഫിരെ ജില്ലയിലെ താനാമീര് ഗ്രാമത്തില് 3.7 കിലോമീറ്റര് പൊക്കമുള്ള മേഖലയിലാണ് പുലിയെ കണ്ടത്.\nKohima, First Published Jan 9, 2022, 12:26 PM IST\nകൊഹിമ: അത്യപൂര്‍വ മൃഗമായ മേഘപ്പുലിയെ നാഗാലാന്‍റില് കണ്ടെത്തി. ഇന്ത്യ-മ്യാന്‍മര് അതിര്‍ത്തിക്ക് സമീപമാണ് മേഘപ്പുലിയെ കണ്ടെത്തിയത്. ആദ്യമായാണ് ഇത്രയും ഉയരമേറിയ പ്രദേശത്ത് മേഘപ്പുലിയെ കണ്ടെത്തുന്നത്. മേഖലയിലെ ജൈവ വൈവിധ്യത്തെക്കുറിച്ച് പഠനം നടത്താനായി വൈല്‍ഡ് ലൈഫ് പ്രൊട്ടക്ഷന് സൊസൈറ്റി എന്ന എന്‍ജിഒ ഇവിടെ ക്യാമറകള് സ്ഥാപിച്ചിരുന്നു. ഇതിലാണ് പുലിയുടെ ചിത്രം പതിഞ്ഞത്.\nകിഫിരെ ജില്ലയിലെ താനാമീര് ഗ്രാമത്തില് 3.7 കിലോമീറ്റര് പൊക്കമുള്ള മേഖലയിലാണ് പുലിയെ കണ്ടത്. ഇവിടെ 65 ചതുരശ്ര കിലോമീറ്റര് വിസ്തീര്‍ണമുള്ള വനമേഖലയുണ്ട്. സരാമതീ പര്‍വതത്തിന് സമീപത്തായി രണ്ട് മുതിര്‍ന്ന പുലികളെയും ഒരു കുട്ടിപ്പുലിയെയുമാണ് കണ്ടത്.\nഒരു മീറ്റര് മാത്രം ഉയരമുള്ള പുലികളുടെ കൂട്ടത്തില് വലിപ്പും കുറഞ്ഞവയാണ് മേഘപ്പുലികള്. 11 മുതല് 20 കിലോ വരെ ഭാരമുണ്ടാവും. തൊലിയിലെ മേഘരൂപത്തിലുള്ള ചില പാടുകള് കാണപ്പെടുന്നതിനാലാണ് ഇവയ്ക്ക് ക്ലൗഡഡ് ലെപ്പേര്‍ഡ്‌സ് എന്ന് വിളിക്കുന്നത്. ഹിമാലയത്തിന്റെ താഴ്വരകളിലും തെക്കു കിഴക്കന് ഏഷ്യയിലുമാണ് ഇവയുടെ വാസസ്ഥലം.\nചെറിയ കാലുകളും വീതിയേറിയ പാദങ്ങളുമുള്ള ഇവ അതിവേഗക്കാരും മരം കയറാന് വിദഗ്ധരുമാണ്. ഇളം മഞ്ഞ നിറത്തിലും കടും തവിട്ട് നിറത്തിലും ഇവയെ കണ്ടെത്തിയിട്ടുണ്ട്. വംശനാശ ഭീഷണി നേരിടുന്ന ജീവികളുടെ പട്ടികയില് പെടുന്ന മൃഗങ്ങളാണ് ഇവ.\nLast Updated Jan 9, 2022, 12:26 PM IST


കുറിഞ്ഞി ഓണ്‍ലൈന്: 'ഹെര്‍ഷലി'ല് നിന്ന് ഒരു സമ്മോഹനദൃശ്യം\nയൂറോപ്പ് വിക്ഷേപിച്ച ഹെര്‍ഷല് സ്‌പേസ് ടെലിസ്‌കോപ്പില് നിന്ന് അപൂര്‍വദൃശ്യങ്ങള് ഭൂമിയിലെത്തി തുടങ്ങി. 'വിള്‍പൂള് ഗാലക്‌സി' (Whirlpool Galaxy) എന്നറിയപ്പെടുന്ന എം51 വാര്‍ത്തുള ഗാലക്‌സിയുടെ അസാധാരണ വിശദാംശങ്ങള് ഉള്‍ക്കൊള്ളുന്ന ദൃശ്യമാണ് യൂറോപ്യന് സ്‌പേസ് ഏജന്‍സി (ഇസ) പുറത്ത് വിട്ടിരിക്കുന്നത്.\nനാസയുടെ ഹബ്ബിള് സ്‌പേസ് ടെലിസ്‌കോപ്പ് എടുത്ത ചിത്രവുമായി, ഹെര്‍ഷല് പകര്‍ത്തിയ ദൃശ്യം സന്നിവേശിപ്പിച്ചാണ് മുകളിലുള്ള ഗാലക്‌സി ചിത്രം തയ്യാറാക്കിയത്. ദൃശ്യപ്രകാശത്തിലും ഇന്‍ഫ്രാറെഡ് തരംഗദൈര്‍ഘ്യത്തിലുമുള്ള വിവരങ്ങള് ഇവിടെ സമ്മേളിച്ചിരിക്കുന്നു. എം51 ഗാലക്‌സിയില് പുതിയ നക്ഷത്രങ്ങള് രൂപപ്പെടുന്ന തണുത്തുറഞ്ഞ, ധൂളീപടലങ്ങള് നിറഞ്ഞ, വാതക മേഖലകള് ചിത്രത്തില് വ്യക്തമായി കാണാം. ഭൂമിയില്‍നിന്ന് 350 ലക്ഷം പ്രകാശവര്‍ഷം അകലെയാണ് എം51 ഗാലക്‌സി സ്ഥിതിചെയ്യുന്നത്.\n"അത്ഭുതകരമായ ദൃശ്യമാണിത്. (ഹെര്‍ഷല് ടെലിസ്‌കോപ്പില്‍നിന്ന്) നമുക്ക് ലഭിക്കാന് പോകുന്ന ദൃശ്യങ്ങളുടെ റസല്യൂഷന് എന്തായിരിക്കുമെന്നതിനെപ്പറ്റി ഒരു രൂപം നല്‍കുന്നതാണ് ഈ ചിത്രം"-ഇസയിലെ സയന്‍സ് ആന്‍ഡ് റോബോട്ടിക് എക്‌സപ്ലൊറേഷന് വിഭാഗത്തിന്റെ മേധാവി പ്രൊഫ. ഡേവിഡ് സൗത്ത്‌വുഡ് പറയുന്നു. "ചുവന്നനിറത്തില് കാണുന്ന മേഖലകളിലാണ് നക്ഷ്‌ത്രങ്ങള് രൂപംകൊള്ളുന്നത്".\nപ്രപഞ്ചത്തെ ഇന്‍ഫ്രാറെഡ് രൂപത്തില് നിരീക്ഷിക്കാന് പാകത്തില് നിര്‍മിച്ചിട്ടുള്ള സ്‌പേസ് ടെലിസ്‌കോപ്പാണ് ഹെര്‍ഷല്. കഴിഞ്ഞ മെയ് 14-ന് വിക്ഷേപിച്ച ടെലിസ്‌കോപ്പ് ഇനിയും പൂര്‍ണമായും കമ്മിഷന് ചെയ്‌തിട്ടില്ല. ബഹിരാകാശത്ത് എത്തിയിട്ടുള്ള ഏറ്റവും വലിയ ഇന്‍ഫ്രാറെഡ് ദര്‍പ്പണമാണ് ഹെര്‍ഷലിലേത്. വൈദ്യുദകാന്തിക സ്‌പെക്ട്രത്തില് 55 മുതല് 672 മൈക്രോണ് വരെ തരംഗദൈര്‍ഘ്യമാണ് ഹെര്‍ഷലിന്റെ പരിധി. അതിനാല് ഹബ്ബിള് സ്‌പേസ് ടെലിസ്‌കോപ്പ് നിരീക്ഷിക്കുന്ന ദൃശ്യപ്രകാശ പരിധി ഹെര്‍ഷലിന്റെ നിരീക്ഷണത്തില് പെടില്ല. (കടപ്പാട്: ഇസ).\nകാണുക: പ്രപഞ്ചത്തെ അടുത്തറിയാന് ഹെര്‍ഷലും പ്ലാങ്കും\nPosted by Joseph Antony at 7/01/2009 11:13:00 PM\nയൂറോപ്പ് വിക്ഷേപിച്ച ഹെര്‍ഷല് സ്‌പേസ് ടെലിസ്‌കോപ്പില് നിന്ന് അപൂര്‍വദൃശ്യങ്ങള് ഭൂമിയിലെത്തി തുടങ്ങി. 'വിള്‍പൂള് ഗാലക്‌സി' എന്നറിയപ്പെടുന്ന എം51 വാര്‍ത്തുള ഗാലക്‌സിയുടെ അസാധാരണ വിശദാംശങ്ങള് ഉള്‍ക്കൊള്ളുന്ന ദൃശ്യമാണ് യൂറോപ്യന് സ്‌പേസ് ഏജന്‍സി (ഇസ) പുറത്ത് വിട്ടിരിക്കുന്നത്.\nനല്ല വാര്‍ത്ത, നന്ദി\n"ഭൂമിയില്‍നിന്ന് 350 ലക്ഷം പ്രകാശവര്‍ഷം അകലെയാണ് എം51 ഗാലക്‌സി സ്ഥിതിചെയ്യുന്നത്" my GOD !!!!\nthanx for the pic and info :)\nഅറിവു പങ്കുവെച്ചതിനു നന്ദി\nഇവിടെ വന്നതിനും വായിച്ച് കമന്‍റുകള് രേഖപ്പെടുത്തിയതിനും നന്ദി.


ബംഗലുരു: 2019 മാര്‍ച്ചില് അവസാനിച്ച സാമ്പത്തിക വര്‍ഷത്തില് ബൈജൂസ് ലേണിങ് ആപ്പിന്റെ വരുമാനം 1,430 കോടിയായി. മുന് സാമ്പത്തിക വര്‍ഷ കണക്കനുസരിച്ച് ബൈജൂസ് ആപ്പിന്റെ വരുമാനം 490 കോടിയില് നിന്നാണ് 1,430 കോടിയായി വര്‍ദ്ധിച്ചത്. 2019 ഏപ്രിലിലെ കണക്കുപ്രകാരം പ്രതിമാസ വരുമാനം 200 കോടി കടന്നതായി ബൈജൂസ് ആപ്പിന്റെ സ്റ്റാര്‍ട്ടപ്പ് യൂണിറ്റായ തിങ്ക് ആന്റ് ലേണ് പ്രൈവറ്റ് ലിമിറ്റഡ് അവകാശപ്പെടുന്നു. അതിനാല് നടപ്പ് സാമ്പത്തിക വര്‍ഷം വരുമാനം 3000 കോടി രൂപയിലെത്തുമെന്നാണ് പ്രതീക്ഷിക്കുന്നതെന്നും കമ്പനി പറയുന്നു.\nപ്രാദേശിക ഭാഷകള് കൂടുതല് ഉള്‍പ്പെടുത്തുന്നതുകൊണ്ടു തന്നെ ആപ്പ് പണം കൊടുത്ത് സബ്‌സ്‌ക്രൈബ് ചെയ്യുന്നവരുടെ എണ്ണത്തിലും മുന്‍പത്തേക്കാള് വര്‍ദ്ധനവുണ്ടായിട്ടുണ്ട്. നിലവില് 3.5 കോടി രജിസ്റ്റര് ചെയ്ത വരിക്കാരാണ് ആപ്പിനുള്ളത്.\nഏറ്റവും വലിയ 10 നഗരങ്ങള്‍ക്ക് പുറത്തുള്ളവരാണ് 60 ശതമാനം ഉപയോക്താക്കളും. അതുകൊണ്ടുതന്നെ പ്രാദേശിക ഭാഷയില് പഠനത്തിനുള്ള അവസരം ലഭിക്കുമ്പോള് ആപ്പിന് കൂടുതല് സ്വീകാര്യതവരുമെന്നും ബൈജൂസ് ആപ്പിന്റെ ചീഫ് എക്‌സിക്യുട്ടീവായ ബൈജു രവീന്ദ്രന് അറിയിച്ചു.\nCF MOTO 300NK BS6 വിപണിയില്


ഇംപീച്ച് ചെയ്യുന്നത് അന്യായം; വൈകാരികമായി പ്രതികരിച്ച് യു.എസ് പ്രസിഡണ്ട് ട്രംപ് | 4PM News\nഇംപീച്ച് ചെയ്യുന്നത് അന്യായം; വൈകാരികമായി പ്രതികരിച്ച് യു.എസ് പ്രസിഡണ്ട് ട്രംപ്\nവാഷിങ്ടൺ: ഒരു തെറ്റും ചെയ്യാത്ത തന്നെ ഇംപീച്ച് ചെയ്യുന്നത് ന്യായമല്ലെന്നും തന്റെ നേതൃത്വത്തിൽ രാജ്യം നല്ല രീതയിലാണ് മുന്നോട്ടു പോവുന്നതെന്നും യു.എസ് പ്രസിഡണ്ട് ഡൊണാൾഡ് ട്രംപ്. ട്വിറ്ററിലൂടെയാണ് ട്രംപ് ഇക്കാര്യം അറിയിച്ചത്. വെള്ളിയാഴ്ച, പ്രസിഡണ്ടിനെതിരായ ഇംപീച്ച്മെന്റ് പ്രമേയം ജനപ്രതിനിധി സഭയുടെ ജുഡീഷ്യറി കമ്മിറ്റി ഭൂരിപക്ഷ വോട്ടോടെ അംഗീകരിച്ചിരുന്നു. ഇതിനു പിന്നാലെയാണ് ട്രംപിന്റെ വികാരനിർഭരമായ കുറിപ്പ് വന്നത്.\n“ഞാനൊരു തെറ്റും ചെയ്യാത്തതിനാൽ തന്നെ എന്നെ ഇംപീച്ച് ചെയ്യുന്നത് ന്യായമല്ല. ഡെമോക്രാറ്റുകൾ വിദ്വേഷത്തിന്റെ പാർട്ടിയായി മാറിയിരിക്കുകയാണ്. അവർ നമ്മുടെ രാജ്യത്തിന് നല്ലതല്ല”, ട്രംപ് ട്വിറ്ററിൽ കുറിച്ചു. ജനപ്രതിനിധി സഭയുടെ ജുഡീഷ്യറി കമ്മിറ്റിയുടെ തീരുമാനത്തിനെതിരേ രണ്ട് മണിക്കൂറിനിടെ 123 തവണയാണ് ട്രംപ് ട്വീറ്റ് ചെയ്തതെന്നും റിപ്പോർട്ടുകളുണ്ട്.\nഇംപീച്ച്മെന്റുമായി ബന്ധപ്പെട്ട് യു.എസ്. പ്രസിഡണ്ട് ഡൊണാൾഡ് ട്രംപിനെതിരേ ചുമത്തിയ കുറ്റങ്ങൾ ജുഡീഷ്യൽ സമിതി കഴിഞ്ഞ ദിവസം അംഗീകരിച്ചിരുന്നു. ഡെമോക്രാറ്റിക് നേതാവ് ജോ ബൈഡനെതിരേ അന്വേഷണം നടത്താൻ യുക്രൈനുമേൽ സമ്മർദം ചെലുത്തി അധികാര ദുർവിനിയോഗം നടത്തി, ഇംപീച്ച്മെന്റ് വിചാരണയിൽ സഹകരിക്കാതെ കോൺഗ്രസിന്റെ പ്രവർത്തനങ്ങൾക്ക് തടസ്സമുണ്ടാക്കി എന്നീ കുറ്റങ്ങളാണ് വെള്ളിയാഴ്ച നടന്ന വോട്ടെടുപ്പിൽ സമിതി അംഗീകരിച്ചത്. 17−നെതിരേ 23 വോട്ടുകൾക്കാണ് പ്രമേയം പാസായത്. ഇനി പ്രമേയത്തിന്മേൽ ജനപ്രതിനിധി സഭയിൽ അടുത്തയാഴ്ച വോട്ടെടുപ്പ് നടക്കും. പ്രതിനിധി സഭയിലും ഇംപീച്ച്മെന്റ് പ്രമേയം പാസായാൽ ഇത് പിന്നീട് സെനറ്റിൽ വിചാരണയ്ക്കെത്തും.\nഒമാനില് വാദികളിൽ കുട്ടിയുള്‍പ്പെടെ രണ്ടുപേര് മുങ്ങിമരിച്ചു\nകണ്ണൂര് സ്വദേശി ദുബായില് ഹൃദയാഘാതം മൂലം മരിച്ചു


യുക്മ ഈസ്റ്റ് ആംഗ്ലിയ കലാമേളയില് നോര്‍വിച്ച് മലയാളി അസ്സിസിയേഷന് ചാമ്പ്യന്\n2017-10-09/ റജി നന്തികാട്ട്\nയുക്മ ഈസ്റ്റ് ആംഗ്ലിയ റീജിയന് കലാമേള ഒക്ടോബര്7ശനിയാഴ്ച ബാസില്‍ഡണ് ഹോണ്‍സ്ബി സ്‌കൂള്‍സമുച്ചയത്തില് നടന്നു. നാല് വേദികളിലായി നടന്ന കലാമേളയുടെ ഔപചാരികമായ ഉദ്ഘടനം ദേശീയ സെക്രട്ടറി റോജിമോന് വര്‍ഗീസ് നിര്‍വഹിച്ചു. ഈസ്റ്റ് ആംഗ്ലിയ റീജിയന് പ്രസിഡണ്ട് രഞ്ജിത്കുമാര്, യുക്മ മുന് പ്രസിഡണ്ട്\nഅഡ്വ. ഫ്രാന്‍സിസ് മാത്യു, ദേശീയ ജോയിന്റ് സെക്രട്ടറി ഓസ്റ്റിന് അഗസ്റ്റിന്, കലാമേള കോര്‍ഡിനേറ്റര് കുഞ്ഞുമോന് ജോബ് തുടങ്ങിയവര് സന്നിഹിതരായായിരുന്നു.\nറീജിയന്റെ അംഗ അസ്സോസിയേഷനുകളില് നിന്നും ചിട്ടയായ പരിശീലനത്തിന് ശേഷം അവതരിക്കപ്പെട്ട കലാപരിപാടികള്‍ഉന്നത നിലവാരം പുലര്‍ത്തി. കടുത്ത മത്സരങ്ങള്‍ക്കൊടുവില് 94 പോയിന്റ് നേടി നോര്‍വിച്ച് മലയാളി അസോസിയേഷന് ചാമ്പ്യന് പട്ടം നേടി. 93 പോയിന്റ് നേടി ഇപ്‌സ്വിച്ച് കേരളം കള്‍ച്ചറള് അസോസിയേഷന് രണ്ടാം സ്ഥാനവും 55 പോയിന്റ്മായി ഇപ്‌സ്വിച് മലയാളി അസോസിയേഷന് മൂന്നാം സ്ഥാനവും നേടി. കേംബ്രിഡ്ജ്, ബാസില്‍ഡണ്, ബെഡ്‌ഫോര്‍ഡ് മലയാളി അസോസിയേഷനുകളും നല്ല മത്സരം കാഴ്ച വച്ചു. ആദ്യമായി കലാമേളയില് പങ്കെടുത്ത എന്‍ഫീല്‍ഡ് മലയാളി അസോസിയേഷനും ഹാര്‍ലോ മലയാളി അസോസിയേഷനും പങ്കെടുത്ത മത്സരങ്ങളില് മികച്ച നേട്ടങ്ങള് സ്വന്തമാക്കി അരങ്ങേറ്റം ഗംഭീരമാക്കി.\nകലാതിലക പട്ടം ആന് മേരി ജോജോയും ആനി അലോഷ്യസും പങ്കു വച്ചു. രണ്ടു പേര്‍ക്കും 16 പോയിന്റ് . ഷോണ് സിബി ഇപ്‌സ്വിച് മലയാളി അസോസിയേഷന് കലാപ്രതിഭ പട്ടവും കരസ്ഥമാക്കി.കിഡ്‌സ് വ്യക്തിഗത വിഭാഗത്തില് നോര്‍വിച്ച് മലയാളി അസ്സിസിയേഷനിലെ മേഘ്‌ന ഗോപുരത്തിങ്കള് ചാമ്പ്യനായി. ഇപ്‌സ്വിച് മലയാളി അസോസിയേഷനിലെ ഡെലീന ഡേവിഡ് രണ്ടാം സ്ഥാനവും എന്‍ഫീല്‍ഡിലെ ദേവനന്ദ ബിബിരാജ് മൂന്നാം സ്ഥാനവും കരസ്ഥമാക്കി.\nജൂനിയര് വിഭാഗത്തില് ബെഡ്‌ഫോര്‍ഡ് മലയാളി അസോസിയേഷനിലെ ആന് മേരി ജോജോ ചാമ്പ്യനുമായി. സബ് ജൂനിയര്‍വിഭാഗത്തില് നോര്‍വിച്ച് മലയാളി അസ്സിസിയേഷനിലെ ഷാരോണ് സാബു മണി ഒന്നാം സ്ഥാനവും ടെസ്സ സൂസന് ജോണ് രണ്ടാം സ്ഥാനവും കരസ്ഥമാക്കി.\nറീജിയന് പ്രസിഡണ്ട് രഞ്ജിത്കുമാര്, കലാമേള കോര്‍ഡിനേറ്റര് കുഞ്ഞുമോന് ജോബ് , റീജിയന് സെക്രട്ടറി ജോജോ തെരുവന് എന്നിവരുടെ മികച്ച സംഘടക മികവ് കലാമേളയുടെ വിജയത്തില് മുഖ്യ പങ്കു വഹിച്ചു. ജിജി നട്ടാശേരി, ബാബു മങ്കുഴിയില്, ഷാജി വര്‍ഗീസ് ,ബിജീഷ് , സോണി ജോര്‍ജ്, ജെയിംസ് ജോസ് ഇവരെല്ലാവരും കലാമേളയുടെ വിജയത്തിനായിപരിശ്രമിച്ചു.\nവൈകിട്ട് നടന്ന സമ്മേളനത്തില് കലാമേള കണ്‍വീനര് കുഞ്ഞുമോന് ജോബ്, റീജിയന് പ്രസിഡണ്ട് രഞ്ജിത് കുമാര്,യുക്മ സാംസ്‌കാരിക വിഭാഗം വൈസ് ചെയര്‍മാന് സി. എ.ജോസഫ്, ഈസ്റ്റ് ആംഗ്ലിയ റീജിയന് വൈസ് പ്രസിഡന്റ് സിമി സതീഷ്, എന്നിവര് സമ്മാനങ്ങള് വിതരണം ചെയ്തു.


വികാരങ്ങൾക്ക് തൊലിയുടെ നിറമാണോ? | emojis politics ethics\nവികാരങ്ങൾക്ക് തൊലിയുടെ നിറമാണോ?\nDec 31, 2018, 11:04 AM IST\nനാനാത്വത്തെ പരിഗണിക്കാതെ എന്ത് ഇമോജി ഉണ്ടായിട്ട് എന്ത് കാര്യം?\nറിയല്‍മി പുറത്തിറക്കിയ ഏറ്റവും പുതിയ സ്മാർട്ട്ഫോൺ ആണ് റിയല്‍മി യു വണ്. ..\nപലതരം ജനങ്ങൾ തമ്മിൽ ആശയവിനിമയം നടത്താൻ പൊതുവായ ഒരു ഭാഷ അനിവാര്യമാണെന്ന് നമുക്കറിയാം. ഇതിലുപരി ഇവർ തമ്മിലുള്ള പലതരം അന്തരങ്ങൾ ആശയവിനിമയത്തെ ചിലപ്പോൾ സങ്കീര്‍ണമാക്കുന്നു. എന്തിനധികം പറയുന്നു, ഒരേ ഭാഷയിൽ തന്നെ ഒരു നാട്ടിലെ സഭ്യമായ പദം മറ്റൊരു നാട്ടിൽ ഇത്തിരി അസഭ്യ ചുവ ഉള്ളതാവാനും ഇടയുണ്ട്. ഡിജിറ്റൽ സാങ്കേതിക വിദ്യ ടെക്സ്റ്റ് രൂപത്തിൽ മെയിൽ, ഇൻസ്റ്റന്റ് മെസഞ്ചർ, എസ്.എം.എസ്., വാട്സ് ആപ്പ് മുതലായവ വഴി ജനങ്ങളെ അടുത്തേക്ക് കൊണ്ടുവന്നപ്പോൾ കാര്യങ്ങൾ കൂടുതൽ കുഴപ്പത്തിലാക്കുക മാത്രമേ ചെയ്തുള്ളൂ. അതിനിടയിൽ ഇമോട്ടിക്കോണും, ഇമോജിയും ഒക്കെ ഭാവങ്ങളെയും വികാരങ്ങളെയും നന്നായി പ്രകടിപ്പിക്കാനുള്ള വഴികളായി മുന്നോട്ടു വന്നു. ചിരിച്ചും കരഞ്ഞും ഒക്കെ കാണിക്കാൻ ഇത്തരം ഇമോജികൾ ധാരാളം.\nസാങ്കേതിക വിദ്യയുടെ വലിയ ന്യൂനത അത് നിർമിക്കുന്നവർ തങ്ങളെ അടക്കം ആരെയൊക്കെയോ മനസ്സിൽ കണ്ട് കൊണ്ടാവും അത് നിർമിക്കുക എന്നതാണ്. അപ്പോൾ ലോകത്തിലെ എല്ലാത്തരം ജനങ്ങൾക്കും ഉപയോഗിക്കാൻ തക്കവണ്ണം ആവില്ല വികസിപ്പിച്ചെടുത്ത സാങ്കേതികവിദ്യ. ഇതിനെ കുറ്റം പറയാനും കഴിയില്ല. എല്ലാത്തരം ഉപയോക്താക്കൾക്കും വേണ്ട എന്ന രീതിയിൽ ഒരു ഉത്പന്നം നിർമിക്കുക അപ്രായോഗികമാണ്. അപ്പോൾ പരമാവധി പലതരം ഉപയോക്താക്കൾക്ക് സൗഹൃദപരമായ രീതിയിൽ ഉത്പന്നം നിർമിക്കപ്പെടണം.\nകൃത്രിമബുദ്ധിയിൽ വളരെയധികം എടുത്ത് പറയപ്പെടുന്ന പക്ഷപാതത്തിനു കാരണം ഇതാണ്. മുഖം മനസ്സിലാക്കാൻ കഴിയുന്ന ഒരു ഫേസ് റെക്കഗ്നിഷൻ സംവിധാനം നിർമിക്കാൻ വെളുത്തവരുടെ ചിത്രങ്ങൾ ആണ് ഉപയോഗിക്കപ്പെട്ടിരുന്നത് എങ്കിൽ അതിന് കറുത്തവരെ കണ്ടാൽ മനുഷ്യനാണെന്ന് പോലും തോന്നിയില്ലെങ്കിലും അദ്ഭുതപ്പെടേണ്ട ആവശ്യമില്ല. അതുപോലെ ഇമോജി നിർമിക്കുന്നയാൾ വെളുത്തവരുടെ കൈയും മുഖവും ഒക്കെ മനസ്സിൽ കണ്ടാവും അവ നിർമിച്ചിരിക്കുക. പലതരം തൊലി നിറങ്ങൾ ഉള്ളവരെ ഉൾപ്പെടുത്തണം എന്നത് അവർ ആദ്യകാലത്ത് ആലോചിച്ചുപോലും കാണില്ല. എല്ലാവരും വെളുത്ത തൊലിനിറമുള്ള ഇമോജി അങ്ങ് ഉപയോഗിച്ചാൽ കാര്യങ്ങൾ എളുപ്പമാവില്ല എന്ന രീതിയിൽ ആവണം ആദ്യകാലത്തെ ചിന്ത.\nപക്ഷെ നാനാത്വത്തെ പരിഗണിക്കാതെ എന്ത് ഇമോജി ഉണ്ടായിട്ട് എന്ത് കാര്യം? വെറും ആണും പെണ്ണും മാത്രമല്ലല്ലോ ജനങ്ങൾ തമ്മിലുള്ള വ്യത്യാസം. നാനാ ദേശക്കാർ, ജാതി-മത-വംശ വ്യത്യാസങ്ങൾ ഒക്കെ നമ്മളിൽ ഓരോരുത്തരെയും വേറിട്ടതാക്കുന്നു. കറുത്ത ഒരാൾ കൈ കൊണ്ട് ഒരു ആംഗ്യം കാണിക്കുന്ന ഇമോജി ഇട്ടാൽ അത് അയാളുടെ കൈയുമായി സാമ്യം വേണ്ടേ? അല്ലാതെ കറുത്ത ആൾ വെളുത്ത കൈ ഇമോജി ഇട്ടാൽ അതിലൊരു പന്തികേടില്ലേ എന്ന ചോദ്യം വരാൻ തുടങ്ങി. അത് ഇമോജി അയക്കുന്ന ആൾക്കും, സ്വീകരിക്കുന്ന ആൾക്കും തോന്നാൻ തുടങ്ങി. അങ്ങനെയാണ് 2015-ൽ പല നിറങ്ങളിലുള്ള ഇമോജികൾ യൂനിക്കോഡ് കൺസോർഷ്യം അവതരിപ്പിച്ചത്. ത്വക് രോഗശാസ്ത്രത്തിലെ ഫിറ്റ്‌സ്പാട്രിക്ക് അളവുകോൽ ഉപയോഗിച്ചാണ് ഇതിലെ നിറങ്ങൾ തിരഞ്ഞെടുത്തത്. അൾട്രാ വയലറ്റ് രശ്മികളുമായി മനുഷ്യന്റെ ത്വക്ക് എങ്ങിനെ ഇടപഴകുന്നു എന്നുള്ളതിനെ ആധാരമാക്കിയാണ് ഈ അളവുകോൽ നിർമിച്ചിരിക്കുന്നത്.\nനാനാത്വം അംഗീകരിച്ചു കൊണ്ടുള്ള ഈ കറുത്ത ഇമോജികൾ ഭയത്തോടെയാണ് അന്ന് അവതരിപ്പിക്കപ്പെട്ടത്. വംശീയ അധിക്ഷേപം നടത്താൻ ഈ ഇമോജികൾ ഉപയോഗിക്കപ്പെടുമോ എന്നുള്ളതായിരുന്നു ഒരു വലിയ ചോദ്യം. പക്ഷെ മൂന്നു വർഷങ്ങൾക്കുശേഷം തിരിഞ്ഞു നോക്കുമ്പോൾ ഇത്തരം ഇമോജികൾ അംഗീകരിക്കപ്പെട്ടു എന്ന് മാത്രമല്ല, വേണ്ട രീതിയിൽ വേണ്ടപോലെ ഉപയോഗിക്കപ്പെടുന്നു എന്ന് നമുക്കറിയാം. അത് മാത്രമല്ല, ഉപയോഗിക്കുന്നവർ തങ്ങളുടെ സ്വത്വം ഉറപ്പിക്കാൻ ഇതൊരു ആയുധമായി ഉപയോഗിക്കുന്നു. തങ്ങളുടെ തൊലിയുടെ നിറം നോക്കി അതിനു അനുയോജ്യമായ ഇമോജികൾ ഉപയോക്താക്കൾ ഉപയോഗിക്കുന്നു എന്നുള്ളത് ഇതിന്റെ വിജയഗാഥ തുറന്നു പറയുന്നു. വെളുത്തവർക്ക് ആകട്ടെ ഡിഫോൾട്ട് നിറത്തിൽ നിന്ന് മാറ്റം വരുത്തേണ്ട എന്ന അനുകൂല സന്ദര്‍ഭമുണ്ട്. മഞ്ഞയും കറുപ്പുമൊക്കെ ആയുള്ള ഇമോജികളിൽ ഏറ്റവും കറുത്തവയ്ക്ക് ഉപയോക്താക്കൾ കുറവാണെന്നതും ഒരു വസ്തുതയാണ്. ഇന്റർനെറ്റ് ലഭ്യതയും ഇത്തരക്കാർ ജീവിക്കുന്ന ഇടങ്ങളും തമ്മിൽ ഇതിനു ബന്ധമുണ്ടോ എന്നത് പഠന വിഷയമാക്കേണ്ടതാണ്.\nഇങ്ങനെ പല ത്വക്ക് നിറങ്ങൾ ഉള്ള ഇമോജികളുടെ ഒരു ആവശ്യവുമില്ല എന്ന ചിന്ത ഇന്നും നിലനിൽക്കുന്നു. ന്യൂട്രൽ ആയ ഒരു നിറം മതി എന്നാണ് ഇത്തരക്കാരുടെ ഭാഷ്യം. പക്ഷെ, ഏതാണ് ആ ന്യൂട്രൽ നിറം? അത് ഏതായാലും അത് മറ്റുള്ള നിറങ്ങളുടെ മുകളിലേക്ക് ഒരു കടന്നു കയറ്റമാവില്ലേ എന്നത് വളരെ പ്രസക്തമായ ചോദ്യമാണ്. അങ്ങനെ ഒരു നിറം തിരഞ്ഞെടുത്താൽ നമ്മൾ തുടങ്ങിയ അടുത്തേക്ക് തിരിച്ചെത്തുക തന്നെ ചെയ്യും. ‘എന്റെ കൈയുടെ നിറമിതല്ല’ എന്ന് വിരൽ ചൂണ്ടുന്ന ഇമോജി തിരഞ്ഞെടുക്കുമ്പോൾ നമ്മൾ സ്വയം പറഞ്ഞുപോകും. ഇന്റർനെറ്റിലൂടെയുള്ള നമ്മുടെ ഓരോ അഭിപ്രായ പ്രകടനവും നമുക്ക് സ്വത്വം ഉറപ്പിക്കാനുള്ള ഒരു വഴിയാണ്.\nനിങ്ങൾ വാട്സ് ആപ്പിൽ ഇത്തരം തൊലി നിറങ്ങൾ പ്രകടമായ ഇമോജികൾ ഉപയോഗിക്കുമ്പോൾ സ്വന്തം നിറത്തോട് അടുത്ത് കിടക്കുന്നവ ഉപയോഗിക്കാറുണ്ടോ? ആദ്യം കാണുന്ന നിറം തിരഞ്ഞെടുക്കുന്ന, ഇതിൽ എന്തിരിക്കുന്നു എന്ന് വിശ്വസിക്കുന്നവരിൽ നിങ്ങൾ പെടുമോ?


Dulquer - Irrfan were mobbed by around 300 girls in Karwan shoot - Malayalam Filmibeat\nഷൂട്ടിങ്ങിനിടെ ദുല്‍ഖറിനെ പൊതിഞ്ഞത് 300 പെണ്‍കുട്ടികള്! സംഭവം വെളിപ്പെടുത്തി സംവിധായകൻ...\n| Updated: Saturday, February 24, 2018, 10:34 [IST]\nദുല്‍ഖര് സല്‍മാന് ഈ വര്‍ഷം മലയാള സിനിമയ്ക്ക് പുറമെ മറ്റ് ഭാഷ സിനിമകളിലൂടെയായിരിക്കും പ്രേക്ഷകരെ കൈയിലെടുക്കാന് പോവുന്നത്. കര്‍വാന് എന്ന സിനിമയലൂടെയാണ് ദുല്‍ഖര് ബോളിവുഡിലേക്ക് അരങ്ങേറ്റം നടത്തുന്നത്. സിനിമയില് ബോളിവുഡ് താരം ഇര്‍ഫാന് ഖാനും കേന്ദ്ര കഥാപാത്രത്തെ അവതരിപ്പിക്കുന്നുണ്ട്.\nആകാശ് ഖൂറാന സംവിധാനം ചെയ്യുന്ന സിനിമയുടെ ചിത്രീകരണം പൂര്‍ത്തിയായി കൊണ്ടിരിക്കുകയാണ് അതിനിടെ ലൊക്കേഷനില് ഉണ്ടായ ഒരു രസകരമായ സംഭവം സംവിധായകന് വെളിപ്പെടുത്തിയിരിക്കുകയാണ്. ദുല്‍ഖറിനും ഇര്‍ഫാന് ഖാനും ഒരുപാട് ആരാധകര് ഉണ്ടെങ്കിലും ഇതുപോലെ ആരും സ്‌നേഹം പ്രകടിപ്പിച്ചിട്ടുണ്ടാവില്ലെന്നാണ് സംവിധായകന് പറയുന്നത്.\nമലയാളത്തിന്റെ കുഞ്ഞിക്ക ദുല്‍ഖര് സല്‍മാന് ബോളിവുഡില് അരങ്ങേറ്റം നടത്തുന്ന സിനിമയാണ് കര്‍വന്. ആകാശ് ഖൂറാന സംവിധാനം ചെയ്യുന്ന സിനിമയില് ദുല്‍ഖറിനൊപ്പം ഇര്‍ഫാന് ഖാനും പ്രധാന കഥാപാത്രത്തെ അവതരിപ്പിക്കുന്നുണ്ട്..\nകൊച്ചിയിലും ഊട്ടിയുമായിരുന്നു സിനിമയുടെ പ്രധാനപ്പെട്ട ലൊക്കേഷന്. തൃശ്ശൂരിലും ചിത്രീകരണം നടന്നിരുന്നു. ഊട്ടിയില് നിന്നും സിനിമയുടെ ചിത്രീകരണം നടക്കുന്നതിനിടെ സംഭവിച്ച ഒരു കാര്യമാണ് സംവിധായകന് ഇപ്പോള് തുറന്ന് പറഞ്ഞിരിക്കുന്നത്.\n300 -ഓളം പെണ്‍കുട്ടികള്\nദുല്‍ഖറിനും ഇര്‍ഫാനും ചുറ്റും 300 -ഓളം പെണ്‍കുട്ടികള് കൂടി നില്‍ക്കുകയായിരുന്നു. ദുല്‍ഖറിന് വേണ്ടി പെണ്‍കുട്ടികള് ആര്‍ത്ത് വിളിച്ചപ്പോള് എല്ലാവരും കരുതിയത് ദുല്‍ഖറിനെ കാണാന് എത്തിയതായിരിക്കും എന്നായിരുന്നു. എന്നാല് ഇര്‍ഫാന് വേണ്ടി ഒച്ചയുണ്ടാക്കുകയും അവര് ചെയ്തിരുന്നു.\nസിനിമയുടെ ചിത്രീകരണം കേരളത്തില് നടക്കുമ്പോഴും ഇതുപോലെ തന്നെ അനുഭവം ഉണ്ടായിരുന്നു. ആ ഘട്ടത്തില് സിനിമയുടെ ഷൂട്ടിങ്ങ് വരെ നിര്‍ത്തിവെക്കേണ്ടി വന്നിരുന്നതായും സംവിധായകന് പറയുന്നു.\nതന്റെ ആദ്യത്തെ ബോളിവുഡ് സിനിമ ജൂണ് ഒന്നിന് തിയറ്ററുകളിലേക്ക് എത്തുമെന്ന് ദുല്‍ഖര് തന്നെ വ്യക്തമാക്കിയിരുന്നു. റാണി സ്‌ക്രൂവാലയുടെ കീഴിലുള്ള പുതിയ പ്രൊഡക്ഷന് കമ്പനിയാണ് സിനിമ നിര്‍മ്മിക്കുന്നത്.\nRead more about: dulquer salmaan bollywood irrfan khan karwan akarsh khurana ദുല്‍ഖര് സല്‍മാന് മോളിവുഡ് മലയാള സിനിമ സിനിമ ബോളിവുഡ് കര്‍വന്\nDulquer - Irrfan were mobbed by around 300 girls in Karwan shoot


നവജാത ശിശുവിന്റെ കൊലപാതകത്തില് അമ്മ അറസ്റ്റില് – Media Mangalam\nകാസര്‍കോട്: നവജാത ശിശുവിന്റെ കൊലപാതകത്തില് അമ്മ അറസ്റ്റില്. നവജാത ശിശുവിനെ ഇയര്‍ഫോണ് ഉപയോഗിച്ച് കഴുത്ത് ഞെരിച്ച് കൊലപ്പെടുത്തിയ കേസില് അമ്മ ഷാഹിനയുടെ അറസ്റ്റാണ് പൊലീസ് രേഖപ്പെടുത്തിയത്. ചെറിയ വയര് കഴുത്തില് മുറുകിയതാണ് മരണകാരണമെന്ന് പോസ്റ്റ്മോര്‍ട്ടം റിപ്പോര്‍ട്ടില് വ്യക്തമായിരുന്നു. തുടര്‍ന്ന് കുഞ്ഞിന്റെ അമ്മയെ ചോദ്യം ചെയ്തതിന്റെ അടിസ്ഥാനത്തിലാണ് അറസ്റ്റ് നടപടി. ഭര്‍ത്താവിനോടുള്ള വൈരാഗ്യമാണ് കൊലയ്ക്ക് കാരണമെന്നാണ് സൂചന.കഴിഞ്ഞമാസം 15ന് ചെടേക്കാലിലാണ് സംഭവം. കഴുത്തില് വയര് ചുറ്റി തുണിയില് പൊതിഞ്ഞ നിലയില് കുഞ്ഞിന്റെ മൃതദേഹം കണ്ടെത്തുകയായിരുന്നു. രക്ത സ്രാവമുണ്ടായതിനെ തുടര്‍ന്ന് ആശുപത്രിയിലെത്തിച്ച് പരിശോധന നടത്തിയപ്പോഴാണ് ദിവസങ്ങള്‍ക്ക് മുമ്പ് യുവതിയുടെ പ്രസവം കഴിഞ്ഞിരുന്നുവെന്ന് വ്യക്തമായത്. ഡോക്ടറില് നിന്നാണ് ഭര്‍ത്താവ് പോലും ഭാര്യയുടെ പ്രസവ വിവരം അറിയുന്നത്.തുടര്‍ന്ന് വീട്ടിലെത്തി തിരച്ചില് നടത്തിയപ്പോഴാണ് കുഞ്ഞിന്റെ മൃതദേഹം തുണിയില് പൊതിഞ്ഞ നിലയില് കട്ടിലിനടിയില് കണ്ടെത്തിയത്. യുവതി ഗര്‍ഭിണിയായത് അറിഞ്ഞിരുന്നില്ലെന്നാണ് ബന്ധുക്കള് പറയുന്നത്.\nkasargod murder mother killed child\nനേമത്ത് ഒ. രാജഗോപാലിന് പകരക്കാരനായി മുന് സംസ്ഥാന അധ്യക്ഷന് കുമ്മനം രാജശേഖരന് മത്സരിച്ചേക്കുമെന്ന് സൂചന\nഅമേരിക്കന് സ്ഥിതി ഗുരുതരം; മരണം നാലായി


നൂറു ശതമാനം വാക്‌സിനേറ്റഡ് ടൂറിസം കേന്ദ്രങ്ങൾ: ഭൂരിഭാഗം കേന്ദ്രങ്ങളും ലക്ഷ്യം കൈവരിച്ചു - Sarkardaily : Breaking News | Latest Malayalam News | Latest English News\nനൂറു ശതമാനം വാക്‌സിനേറ്റഡ് ടൂറിസം കേന്ദ്രങ്ങൾ എന്ന ലക്ഷ്യം ഭൂരിഭാഗം ഇടങ്ങളും കൈവരിച്ചതായി ടൂറിസം മന്ത്രി പി. എ. മുഹമ്മദ് റിയാസ് നിയമസഭയിൽ അറിയിച്ചു. ടൂറിസം കേന്ദ്രങ്ങൾ പ്രതിസന്ധി നേരിടുകയാണെന്ന എച്ച്. സലാം എം. എൽ. എയുടെ ശ്രദ്ധക്ഷണിക്കലിന് മറുപടി നൽകുകയായിരുന്നു മന്ത്രി. നൂറു ശതമാനം വാക്‌സിനേറ്റഡ് ടൂറിസം കേന്ദ്രങ്ങൾ എന്ന ലക്ഷ്യത്തോടെ ആരോഗ്യ വകുപ്പിന്റെ സഹകരണത്തോടെ പ്രത്യേക പദ്ധതി തന്നെ നടപ്പാക്കി. വയനാട്ടിലെ വൈത്തിരിയിലാണ് തുടങ്ങിയത്. ആദ്യ ഡോസിന്റെ കാര്യത്തിൽ വയനാട് ജില്ലയാകെ പൂർത്തീകരിച്ചു. അത് മറ്റ് ഡസ്റ്റിനേഷനുകളിലേക്കും വ്യാപിപ്പിച്ചതായി മന്ത്രി പറഞ്ഞു. ഇപ്പോൾ എല്ലായിടത്തും വിനോദസഞ്ചാരികൾ വന്നു തുടങ്ങി. ഇപ്പോൾ ആഭ്യന്തരസഞ്ചാരികളുടെ എണ്ണത്തിൽ വർധനവ് ഉണ്ടായിത്തുടങ്ങി.\nപുതിയ മേഖലകളിലേക്ക് ടൂറിസത്തെ വളർത്താനുതകുന്ന പദ്ധതികളാണ് വരും ദിവസങ്ങളിൽ നടപ്പാക്കാൻ പോകുന്നത്. കാരവാൻ ടൂറിസം പോലുള്ള നൂതന ടൂറിസം സംവിധാനങ്ങൾ കേരളത്തിന് പരിചയപ്പെടുത്താനുള്ള പദ്ധതികളുടെ നടപടിക്രമങ്ങൾ ആരംഭിച്ചു. അഗ്രി ടൂറിസത്തിന്റെ സാധ്യത മനസിലാക്കി അത് പ്രയോജനപ്പെടുത്താൻ ഫാം ടൂറിസം നെറ്റ് വർക്ക് കൂടി തയ്യാറാവുകയാണ്. മറ്റ് ചില പദ്ധതികൾ കൂടി തയ്യാറായി വരുന്നുണ്ട്. ഇതിലൂടെ കേരള ടൂറിസത്തിന് ശക്തമായി തിരിച്ചു വരാൻ കഴിയുമെന്നാണ് പ്രതീക്ഷിക്കുന്നത്.\nകോവിഡ് തീർത്ത പ്രതിസന്ധി ഏറ്റവും കൂടുതൽ ബാധിച്ച മേഖലയാണ് ടൂറിസം. ഇപ്പോഴും കോവിഡിനൊപ്പമാണ് ടൂറിസം മുന്നോട്ടു പോകുന്നത്. അതിജീവിക്കും എന്ന ആത്മവിശ്വാസം ടൂറിസം മേഖലയ്ക്ക് ഉണ്ടാക്കുക എന്നതിനാണ് ഈ ഘട്ടത്തിൽ സർക്കാർ പ്രാധാന്യം നൽകിയത്. അതിന് സഞ്ചാരികൾക്ക് നമ്മുടെ നാട് സുരക്ഷിത കേന്ദ്രമായി അനുഭവപ്പെടണം. സഞ്ചാരികൾ കേരളത്തിലേക്ക് എത്തണം. ഇതിനായി സുരക്ഷിത കേരളം, സുരക്ഷിത ടൂറിസം എന്ന ലക്ഷ്യത്തോടെയുള്ള പ്രവർത്തനങ്ങൾക്ക് രൂപം നൽകിയതായും മന്ത്രി അറിയിച്ചു.\nടൂറിസം മേഖലയ്ക്കായി കരുതലോടെയുള്ള പദ്ധതികളാണ് വകുപ്പ് തയ്യാറാക്കിയത്. ബയോബബിൾ സംവിധാനത്തിലൂടെ സുരക്ഷിതത്വം ഉറപ്പാക്കി.\nTags: ടൂറിസം, പി.എ. മുഹമ്മദ് റിയാസ്


Murkan | രക്തം മരവിച്ച രാത്രി... പളനി ആണ്ടവനെ കണ്ട് മടങ്ങും വഴി കൊടും വനത്തില് വച്ച് കുഞ്ഞിനെ എങ്ങനെ നഷ്ടപ്പെട്ടുവെന്നോ എങ്ങനെ തിരിച്ചു കിട്ടിയെന്നോ അവര്‍ക്കറിയില്ല; എങ്കിലും ഹൃദയത്തില് കൈവച്ച് പറയുന്നു രക്ഷിച്ചത് സാക്ഷാല് മുരുകന്; ഇത് ഞങ്ങളുടെ പൊന്നുമോളാണ് ഇവളെ വഴിയില് ഉപേക്ഷിക്കില്ല - Malayalivartha.com Widgets Magazine\nരക്തം മരവിച്ച രാത്രി... പളനി ആണ്ടവനെ കണ്ട് മടങ്ങും വഴി കൊടും വനത്തില് വച്ച് കുഞ്ഞിനെ എങ്ങനെ നഷ്ടപ്പെട്ടുവെന്നോ എങ്ങനെ തിരിച്ചു കിട്ടിയെന്നോ അവര്‍ക്കറിയില്ല; എങ്കിലും ഹൃദയത്തില് കൈവച്ച് പറയുന്നു രക്ഷിച്ചത് സാക്ഷാല് മുരുകന്; ഇത് ഞങ്ങളുടെ പൊന്നുമോളാണ് ഇവളെ വഴിയില് ഉപേക്ഷിക്കില്ല\n11 SEPTEMBER 2019 09:40 AM IST\nപളനിയിലെ ആണ്ടവനായ സാക്ഷാല് മുരുകന് വിശ്വാസികള്‍ക്ക് വലിയ ആവേശമാണ് നല്‍കുന്നത്. മുരുകന്റെ പല പരീക്ഷണങ്ങളും രക്ഷപ്പെടുത്തലുമെല്ലാം അനുഭവിച്ചറിഞ്ഞവര് നിരവധിയാണ്. അങ്ങനെയാണ് പളനി വിശ്വാസികളുടെ അഭയ കേന്ദ്രമായത്. ഏറ്റവുമവസാനം ഇടുക്കി രാജമലയിലുണ്ടായ സംഭവവും സമാനമാണ്.\nവെള്ളത്തൂവല് മുള്ളരിക്കുടി സ്വദേശികളായ ആ കുടുംബം പളനിയില് പോയത് ഒരു നേര്‍ച്ച നിറവേറ്റാനാണ്. ഒരുവയസുകാരി രോഹിതയുടെ സൗഭാഗ്യത്തിന് മൊട്ടയടിക്കാമെന്നായിരുന്നു നേര്‍ച്ച. മൊട്ടയടിപ്പിച്ച് നേര്‍ച്ചയും കഴിഞ്ഞ് മുരുകനേയും കണ്ട് വണങ്ങി വരുന്ന വഴിയാണ് രോഹിതയെ നഷ്ടപ്പെട്ടതും തിരികെ കിട്ടിയും. ആര്‍ക്കും വിശ്വസിക്കാന് കഴിയാത്ത കഥയ്ക്ക് പിന്നില് മുരുകനെന്നാണ് കുടുംബം ഉറക്കെ വിശ്വസിക്കുന്നത്.\nപളനി ദര്‍ശനം കഴിഞ്ഞ് തിരികെ വന്ന ദമ്പതികളുടെ ഒന്നര വയസുള്ള രോഹിത ഓടിക്കൊണ്ടിരുന്ന വാഹനത്തില് നിന്നും ഇടുക്കി രാജമലയിലാണ് റോഡില് തെറിച്ചുവീണത്. വീഴ്ചയില് പരിക്ക് പറ്റിയ കുഞ്ഞ് സമീപത്തെ വനം വകുപ്പിന്റെ ചെക്ക് പോസ്റ്റിലേക്ക് ഇഴഞ്ഞെത്തിയപ്പോഴാണ് സംഭവം പുറംലോകം അറിയുന്നത്. ആദ്യമൊന്ന് അമ്പരന്ന ജീവനക്കാര് ഉടന് തന്നെ കുട്ടിയെ എടുത്ത് സുരക്ഷിത സ്ഥാനത്തേക്ക് മാറ്റി. കുട്ടിയെ ആരെങ്കിലും ഉപേക്ഷിച്ചിരിക്കാമെന്നാണ് ആദ്യം കരുതിയത്. എന്നാല് സി.സി.ടി.വി പരിശോധിച്ചപ്പോഴാണ് ഓടിക്കൊണ്ടിരുന്ന വാഹനത്തില് നിന്നും എന്തോ ഒന്ന് തെറിച്ചുവീണതായി ശ്രദ്ധയില് പെട്ടത്. പിന്നാലെ റോഡിന്റെ മറുഭാഗത്തേക്ക് ഇഴഞ്ഞുനീങ്ങിയ കുഞ്ഞ് ചെക്ക് പോസ്റ്റിലെ വെളിച്ചം കണ്ട് ഇങ്ങോട്ട് ഇഴഞ്ഞുനീങ്ങുകയായിരുന്നു. മുഖത്തും നെറ്റിയിലും പരിക്കേറ്റ കുട്ടിയെ വനംവകുപ്പ് അധികൃതര് ഉടന് തന്നെ ആശുപത്രിയില് എത്തിക്കുകയും മൂന്നാര് പൊലീസിനെ വിവരം അറിയിക്കുകയും ചെയ്തു.\nഇതിനിടയില് വീട്ടിലെത്തിയ ദമ്പതികള് കുഞ്ഞിനെ കാണാതെ പരിഭ്രാന്തരായി. കുഞ്ഞ് തങ്ങളോടൊപ്പമില്ലെന്ന് തിരിച്ചറിഞ്ഞതോടെ വേവലാതിയായി. അവര് മുരുകനെ വിളിച്ച് പ്രാര്‍ത്ഥിച്ചു. ഒപ്പം പോലീസിനേയും വിവരം അറിയിച്ചു. അവരുടെ പ്രാര്‍ത്ഥനപോലെ ഒരു പോറലുമേല്‍ക്കാതെ കുഞ്ഞ് രക്ഷപ്പെട്ടു. തുടര്‍ന്ന് കുഞ്ഞ് മൂന്നാര് പൊലീസ് സ്‌റ്റേഷനിലുണ്ടെന്ന് വ്യക്തമാവുകയും മാതാപിതാക്കള് ഇവിടെയെത്തി കുഞ്ഞിനെ ഏറ്റുവാങ്ങുകയുമായിരുന്നു.\nകുഞ്ഞിന്റേത് അത്ഭുതകരമായ രക്ഷപ്പെടലായിരുന്നുവെന്ന് സംഭവത്തിന് സാക്ഷ്യം വഹിച്ച എല്ലാവരും പറയുന്നത്. ദൈവാധീനം ഒന്നുകൊണ്ട് മാത്രമാണ് കുഞ്ഞ് രക്ഷപ്പെട്ടതെന്ന് വനം വകുപ്പ് ഉദ്യോഗസ്ഥര് പറയുമ്പോള് ആണ്ടവനാണ് രക്ഷിച്ചതെന്ന് കുഞ്ഞിനെ വാരിപ്പുണര്‍ന്ന് ബന്ധുക്കള് പറഞ്ഞു. ചെക്ക് പോസ്റ്റിന് സമീപത്ത് തന്നെ ആന പാസ് ചെയ്യുന്ന സ്ഥലങ്ങളുണ്ട്.\nഅതേസമയം കുഞ്ഞിന്റെ മാതാപിതാക്കള്‍ക്കെതിരെ ശക്തമായ ആരോപണമാണ് ഉയരുന്നത്. ഉത്തരവാദിത്വമില്ലായ്മയെ പലരും വിമര്‍ശിച്ചു. അവസാനം ശിശുക്ഷേമസമിതി കേസുമെടുത്തു. കുഞ്ഞിനെ മാതാപിതാക്കള് മനഃപൂര്‍വം ഉപേക്ഷിച്ചതാണെന്ന തരത്തില് സമൂഹ മാദ്ധ്യമങ്ങളില് പ്രചാരണമുണ്ടായിരുന്നു. സംഭവത്തില് അച്ഛന് സതീശിനും അമ്മ സത്യഭാമയ്ക്കുമെതിരെ മൂന്നാര് പൊലീസ് ജുവനൈല് ജസ്റ്റിസ് ആക്ട് പ്രകാരം കേസെടുത്തു. വന്യമൃഗങ്ങളിറങ്ങുന്ന കാനനപാതയില് നിന്ന് കുഞ്ഞിനെ രക്ഷപ്പെടുത്തിയ വനപാലകരുടെ മൊഴി പൊലീസ് രേഖപ്പെടുത്തും. രാജമല അഞ്ചാംമൈലിലെ നിരീക്ഷണ കാമറയില്‍നിന്നുള്ള ദൃശ്യങ്ങളും പരിശോധിക്കും.\nഅതേസമയം ഇത് ഞങ്ങളുടെ പൊന്നുമോളാണെന്നും ഇവളെ വഴിയില് ഉപേക്ഷിച്ചതല്ലെന്നാണ് ജീപ്പ് യാത്രയ്ക്കിടെ റോഡില് തെറിച്ചുവീണ് ഫോറസ്റ്റ് വാച്ചര്‍മാര് രക്ഷപ്പെടുത്തിയ ഒരുവയസുകാരി രോഹിതയുടെ അമ്മ സത്യഭാമ കുഞ്ഞിനെ മാറോടണച്ച് കണ്ണീരോടെ പറയുന്നത്. ഇവള് ഞങ്ങളുടെ ജീവന്റെ ജീവനാണ്. എല്ലാം മുരുകന്റെ പരീക്ഷണമാണ്. സാരമില്ല. ആ മുരുകന് തന്നെ ഞങ്ങളുടെ പൊന്നുമോളെ തിരികെ തന്നല്ലോ...\nകുതിരവട്ടം മാനസികാരോഗ്യകേന്ദ്രത്തില് നിന്ന് തടവുചാടിയശേഷം പിടിയിലായ പ്രതിക്ക് കൊവിഡ് ... 10 പോലിസുകാര് നിരീക്ഷണത്തില് (3 minutes ago)\nസ്വപ്നയുടെ വെടിക്കെട്ട് മൊഴി അസാധാരണം ഈ നീക്കം...നിര്‍ണായക പേരുകള് അന്വേഷണത്തെ അട്ടിമറിക്കാന് സര്‍ക്കാര് ? (22 minutes ago)\nസ്വര്‍ണക്കടത്ത് അന്വേഷണം യുഎഇയിലേക്കും .... യാത്രയ്ക്ക് കേന്ദ്ര ആഭ്യന്തരമന്ത്രാലയത്തിന്റെ അനുമതി തേടി (26 minutes ago)\nമുംബൈ നഗരത്തില് റെഡ് അലര്‍ട്ട്.... നഗരത്തിലെ പല താഴ്ന്ന പ്രദേശങ്ങളും വെള്ളത്തിനടിയില്... അത്യാവശ്യത്തിനല്ലാതെ വീടിന് പുറത്തിറങ്ങരുത് (37 minutes ago)\nതട്ടിപ്പിലേക്ക് നയിച്ചത് റമ്മികളി; പണം പോയപ്പോള് ട്രഷറിയില് നിന്നും കൈയിട്ടുവാരി; റമ്മികളിച്ച് വഴി തെറ്റിയ സര്‍ക്കാര് ഉദ്യോഗസ്ഥന്; ബിജുലാല് തട്ടിപ്പുകാരനായത് ഇങ്ങനെ (38 minutes ago)\nഓഹരി സൂചികകളില് നേട്ടത്തോടെ തുടക്കം. സെന്‍സെക്സ് 199 പോയന്റ് നേട്ടത്തില് 37139ലും നിഫ്റ്റി 59 പോയന്റ് ഉയര്‍ന്ന് 10951ലുമാണ് വ്യാപാരം (55 minutes ago)


ജാഗ്രത: പിഎഫ് വിഹിതത്തിന് അടിസ്ഥാന ശമ്പളം മാത്രം പരിഗണിച്ചാല് മതിയെന്ന് കേന്ദ്രം\nപിഎഫ് വിഹിതത്തിന് അടിസ്ഥാന ശമ്പളം മാത്രം പരിഗണിച്ചാല് മതിയെന്ന് കേന്ദ്രം\nജീവനക്കാരുടെ പിഎഫ് വിഹിതം നിശ്ചയിക്കാന് അടിസ്ഥാന ശമ്പളത്തോടൊപ്പം മറ്റ് ആനുകൂല്യങ്ങളും ചേര്‍ത്ത് കണക്കാക്കണമെന്ന നിര്‍ദേശം നടപ്പാക്കേണ്ടെന്ന് കേന്ദ്രസര്‍ക്കാര്. നിര്‍ദേശം തല്‍ക്കാലം നടപ്പാക്കേണ്ടെന്ന് തൊഴില് മന്ത്രാലയം എംപ്ലോയീസ് പ്രോവിഡന്റ് ഫണ്ട് സംഘടന(ഇപിഎഫ്ഒ)യോട് ആവശ്യപ്പെട്ടു. തൊഴിലാളികളുടെയും ജീവനക്കാരുടെയും കുറഞ്ഞ പെന്‍ഷന് ആയിരം രൂപയാക്കി വര്‍ധിപ്പിക്കാനുള്ള തീരുമാനം നടപ്പാക്കാത്തതിനു പിന്നാലെയാണ് യുപിഎ സര്‍ക്കാര് സ്വകാര്യ തൊഴിലുടമകളെ പ്രീണിപ്പിക്കുന്ന നടപടിക്ക് മുതിര്‍ന്നത്. ഇതോടെ ജീവനക്കാരുടെ പിഎഫ് വിഹിതത്തിലേക്ക് കൂടുതല് തുക അടയ്ക്കേണ്ട ബാധ്യതയില്‍നിന്ന് തൊഴിലുടമകള് ഒഴിവാകും. ജീവനക്കാര്‍ക്കും തൊഴിലാളികള്‍ക്കും പിഎഫ് സമ്പാദ്യത്തിലേക്ക് കൂടുതല് പണം അടയ്ക്കാനുള്ള അവസരവും നഷ്ടമാവും.\nപിഎഫ് വിഹിതം കണക്കാക്കാന് അടിസ്ഥാനശമ്പളത്തോടൊപ്പം ജീവനക്കാരുടെ മറ്റെല്ലാ ആനുകൂല്യങ്ങളും ചേര്‍ക്കണമെന്ന് 2012 നവംബര് മുപ്പതിന് ഇപിഎഫ്ഒ സര്‍ക്കുലര് പുറപ്പെടുവിച്ചിരുന്നു. പല തൊഴില്‍സ്ഥാപനങ്ങളും ജീവനക്കാരുടെ അടിസ്ഥാന ശമ്പളം കുറച്ചുകാണിച്ച് കൂടുതല് പണം വിവിധ ആനുകൂല്യങ്ങളായി നല്‍കുന്നത് പരിഗണിച്ചായിരുന്നു ഈ നിര്‍ദേശം. എന്നാല്, തൊഴിലുടമകള് ഇതിനെതിരെ രംഗത്തുവന്നു. ഇതോടെ പ്രശ്നം പരിശോധിക്കുന്നതിനായി ഇപിഎഫ്ഒ ഉപസമിതിയെ നിയോഗിച്ചു. അടിസ്ഥാന ശമ്പളത്തോടൊപ്പം ആനുകൂല്യങ്ങളും കണക്കാക്കി പിഎഫ് വിഹിതം നിശ്ചയിക്കണമെന്നാണ് ഉപസമിതിയും നിര്‍ദേശിച്ചത്. തൊഴില്‍മന്ത്രാലയത്തെ ഇക്കാര്യം അറിയിച്ചെങ്കിലും ഈ ശുപാര്‍ശയാണ് ഇപ്പോള് മരവിപ്പിക്കാന് തൊഴില് മന്ത്രാലയം ആവശ്യപ്പെട്ടത്.\nപിഎഫ് വിഹിതത്തിലേക്ക് ശമ്പളത്തിന്റെ 12 ശതമാനം തുക വീതമാണ് ജീവനക്കാരും തൊഴിലുടമയും അടയ്ക്കുന്നത്. അടിസ്ഥാനശമ്പളത്തോടൊപ്പം ആനുകൂല്യങ്ങളും കൂടി ചേര്‍ക്കുന്നതോടെ തൊഴിലുടമകള് കൂടുതല് വിഹിതം നല്‍കേണ്ടി വരും. എന്നാല്,ഈ നിര്‍ദേശം നടപ്പാക്കാതിരിക്കാന് വിചിത്രമായ ന്യായമാണ് തൊഴില്‍മന്ത്രാലയം ഉന്നയിക്കുന്നത്. അടിസ്ഥാനശമ്പളത്തോടൊപ്പം ആനുകൂല്യങ്ങളും ചേര്‍ത്ത് പിഎഫ് വിഹിതം നിശ്ചയിച്ചാല് ജീവനക്കാര്‍ക്ക് കൈയില് കിട്ടുന്ന ശമ്പളത്തുക കുറയുമെന്ന വാദമാണ് തൊഴില്‍മന്ത്രാലയത്തിന്്. കുറഞ്ഞ പിഎഫ് പെന്‍ഷന് ആയിരം രൂപയാക്കാനും പിഎഫ് ശമ്പളപരിധി 6500ല് നിന്ന് 15000 രൂപയാക്കാനും ഫെബ്രുവരിയില് കേന്ദ്രമന്ത്രിസഭ തീരുമാനിച്ചിരുന്നു. തൊഴിലാളികള്‍ക്കും ജീവനക്കാര്‍ക്കും ഗുണകരമായ തീരുമാനം ഇതുവരെ തൊഴില് മന്ത്രാലയം നടപ്പാക്കിയിട്ടില്ല. അതേസമയം തൊഴിലുടമകള് ആവശ്യം ഉടനടി നടപ്പാക്കുകയായിരുന്നു.\nസര്‍ക്കാരിന്റെ തൊഴിലാളിവിരുദ്ധ തീരുമാനം ശക്തമായി എതിര്‍ക്കുമെന്ന് സിഐടിയു ദേശീയ പ്രസിഡന്റ് എ കെ പത്മനാഭന് പറഞ്ഞു. കേരളത്തില് തെരഞ്ഞെടുപ്പ് പ്രചാരണത്തിനെത്തിയ കേന്ദ്ര തൊഴില്‍മന്ത്രി ഓസ്കാര് ഫെര്‍ണാണ്ടസും മത്സരരംഗത്തുള്ള സഹമന്ത്രി കൊടിക്കുന്നില് സുരേഷും ഇതിന് മറുപടി പറയണം. ജീവനക്കാരും തൊഴിലാളികളും ബാലറ്റിലൂടെ കേന്ദ്രസര്‍ക്കാരിന്റെ തൊഴിലാളിവിരുദ്ധ നടപടികള്‍ക്ക് മറുപടി നല്‍കണമെന്നും അദ്ദേഹം ആവശ്യപ്പെട്ടു.\nLabels: തൊഴില്‍മേഖല, പെന്‍ഷന്


ആഷിഖ് അബു ചിത്രത്തിൽ നായകനായി മോഹൻലാൽ; സൂചന നൽകി നിർമാതാവ് – CinemaDaddy\nHome»News»Malayalam»ആഷിഖ് അബു ചിത്രത്തിൽ നായകനായി മോഹൻലാൽ; സൂചന നൽകി നിർമാതാവ്\nമമ്മൂട്ടിയെ നായകനാക്കി ‘ഡാഡി കൂൾ’ എന്ന സിനിമയിലൂടെ സംവിധായകനായ ആഷിഖ് അബു ഇതാ മോഹൻലാലിനെ നായകനാക്കി ചിത്രം ഒരുക്കുന്നു. ചിത്രത്തിന്റെ നിർമാതാവ് തന്നെയാണ് ഇത് സംബന്ധിച്ച് സൂചനകൾ പുറത്തുവിട്ടത്. അതു മാത്രമല്ല മോഹൻലാലിന് ഒപ്പം ചിത്രത്തിൽ ടോവിനോ തോമസ്, സൗബിൻ ഷാഹിർ എന്നിവരും ഉണ്ടാകുമെന്ന സൂചനയും നിർമാതാവ് സന്തോഷ് ടി കുരുവിള നൽകുന്നു.\nആശീർവാസ് സിനിമാസ് ഒരു നിർമാണ പങ്കാളി ആയിരിക്കുമെന്നുള്ള സൂചനയും സോഷ്യൽ മീഡിയയിൽ പങ്കുവെച്ച കുറിപ്പിലൂടെ അദ്ദേഹം നൽകുന്നു. സൗബിൻ ഷാഹിർ, ടോവിനോ തോമസ്, ആഷിഖ് അബു, മോഹൻലാൽ എന്നിവർക്ക് ഒപ്പമുള്ള ചിത്രം പങ്കുവെച്ചാണ് ഇദ്ദേഹം ഇങ്ങനെ കുറിച്ചത്. ഇത്തരത്തിൽ ഒരു ചിത്രം കുറിപ്പോടു കൂടി എത്തിയതിന് ആരാധകരും വലിയ പിന്തുണയാണ് കമന്റ് ബോക്സിൽ നൽകിയിരിക്കുന്നത്.\nനിലവിൽ ഒന്നിലധികം ചിത്രങ്ങളുടെ പണിപ്പുരയിലാണ് ആഷിഖ് അബു. ടോവിനോ തോമസ് നായകനായ നാരദൻ, പൃഥ്വിരാജ് – കുഞ്ചാക്കോ ബോബൻ എന്നിവർ ഒന്നിക്കുന്ന നീല വെളിച്ചം എന്നിവയാണ് ഇനി വരാനിരിക്കുന്ന ആഷിഖ് അബു ചിത്രങ്ങൾ. ഹർഷദ് ഒരുക്കുന്ന ഹാഗറും വിനായകൻ ഒരുക്കുന്ന പാർട്ടിയും നിർമിക്കുന്നതും ആഷിഖ് അബുവാണ്. അതേസമയം, മോഹൻലാലിനെ നായകനാക്കി ആഷിഖ് അബു ഒരുക്കുന്ന ചിത്രം സംഭവിക്കുമെന്ന പ്രതീക്ഷയിലാണ് ആരാധകരും പ്രേക്ഷകരും.


സഖാവ് കൃഷ്ണപിള്ളയുടെ ഭൂമിയുടെ അവകാശം നേടി സിപിഐ – Login Kerala\nസഖാവ് കൃഷ്ണപിള്ളയുടെ ഭൂമിയുടെ അവകാശം നേടി സിപിഐ\nകമ്മ്യൂണിസ്റ്റ് പാർട്ടി സ്ഥാപക നേതാവ് സഖാവ് പി. കൃഷ്ണപിള്ള ജനിച്ചു വളർന്ന വൈക്കം നഗരത്തിലെ മണ്ണ് ഇനി സിപിഐക്ക് സ്വന്തം. കൃഷ്ണപിള്ള ജനിച്ച പറൂർ വീടിരുന്ന 16.5 സെന്റ് സ്ഥലം കുടുംബാംഗങ്ങളിൽ നിന്ന് സിപിഐ വിലയ്ക്കുവാങ്ങി.\nകൃഷ്ണപിള്ളയുടെ രാഷ്ട്രീയ പൈതൃകം കേരളത്തിലെ പ്രമുഖ ഇടതുപാർട്ടികളായ സിപിഐയും സിപിഎമ്മും അവകാശപ്പെടുന്ന സാഹചര്യത്തിൽ അതീവ രഹസ്യമായാണ് സിപിഐ ഈ ഭൂമി സ്വന്തമാക്കിയത്. സംസ്ഥാന സെക്രട്ടറി എന്ന നിലയിൽ കാനം രാജേന്ദ്രന്റെ പേരിൽ ഇന്നലെ ഭൂമിയുടെ പോക്കു വരവ് നടത്തിയ ശേഷമാണ് വിവരം പുറത്തുവിട്ടത്. കൃഷ്ണപിള്ള ദിനത്തോടനുബന്ധിച്ച് ഇന്ന് ഇവിടെ പതാക ഉയർത്തും. കമ്മ്യൂണിസ്റ്റ് പാർട്ടിയുടെ കേരളചരിത്രം വിളംബരം ചെയ്യുന്ന സ്മാരകം, ലൈബ്രറി, മ്യൂസിയം എന്നിവ ഇവിടെ സ്ഥാപിക്കാനാണ് സിപിഐയുടെ തീരുമാനം.\nആറുമാസം മുൻപ് കുടുംബാംഗങ്ങൾ സ്ഥലം വിൽക്കുന്നുവെന്ന് അറിഞ്ഞപ്പോൾ സിപിഐ നേതാക്കൾ സമീപിച്ചു. നഗരസഭയിലെ ആയുർവേദ ആശുപത്രിക്ക് സമീപത്താണ് ഈ ഭൂമി. വീട് ഇപ്പോഴില്ല. തറയും പറമ്പുമുള്ള സ്ഥലം ഇന്നലെ പാർട്ടി പ്രവർത്തകർ വൃത്തിയാക്കി.\n1906ൽ വൈക്കത്ത് മണപ്പള്ളി നാരായണൻ നായരുടെയും പറൂർ വീട്ടിൽ പാർവതിയുടെയും മകനായാണ് കൃഷ്ണപിള്ള ജനിച്ചത്. പഠനത്തിനുശേഷം ആലപ്പുഴയിൽ കയർ തൊഴിലാളിയായ കൃഷ്ണപിള്ള കണ്ണാർക്കാട്ട് വീട്ടിൽ വച്ചാണ് 1948 ഓഗസ്റ്റ് 19ന് പാമ്പു കടിയേറ്റ് മരിച്ചത്.\nകണ്ണാർക്കാട്ട് വീട് സിപിഎം വാങ്ങി സ്മാരകമാക്കിയിരുന്നു. അവിടെ സിപിഎമ്മും സിപിഐയും ചേർന്നാണ് അനുസ്മരണ സമ്മേളനം നടത്തിയിരുന്നത്. 1927ൽ പറൂർ കുടുംബം ഭാഗം വച്ചു. തറവാട്ടിലുള്ളവർ അലഹബാദിലേക്ക് പോയി. ഇപ്പോഴത്തെ അവകാശികളിൽ നിന്നാണ് സിപിഐ ഭൂമി വാങ്ങിയത്.\nസുശാന്ത് സിംഗിന്റെ മരണം; അന്വേഷണം പട്‌നയിൽ നിന്ന് മുംബൈയിലേക്ക് മാറ്റണമെന്ന ഹർജിയിൽ സുപ്രിംകോടതി വിധി ഇന്ന്\nസണ്ണി സിൽക്സിന്റെ ഇരിങ്ങാലക്കുട ഷോറൂം പ്രവർത്തനം പുനരാരംഭിക്കുന്നു


Kerala Boli Recipe: ഓണത്തിന് പാല്‍പ്പായസത്തിനൊപ്പം ബോളി - Malayalam BoldSky\n1 hr ago വീട്ടില് ശ്രീകൃഷ്ണ വിഗ്രഹം ചില ദിക്കുകളിലെങ്കില് ഫലം മോശം\n2 hrs ago ചര്‍മ്മത്തില് വാര്‍ധക്യം തൊടില്ല; ഇവ സഹായിക്കും\n3 hrs ago ദിവ്യശക്തികളുടെ പുണ്യഭൂമി; അത്ഭുതങ്ങള് നിറഞ്ഞ കേദാര്‍നാഥ്\n4 hrs ago തടി കുറക്കാന് ആദ്യം കൂട്ടേണ്ടത് മെറ്റബോളിസം; ഇതാണ് വഴി\n| Updated: Wednesday, August 4, 2021, 13:24 [IST]\nഓണത്തിന് വളരെയധികം സന്തോഷം നല്‍കുന്ന ഒന്നാണ് പലപ്പോഴും സദ്യ ഒരുക്കുന്നത്. എന്നാല് ഇതിന് അല്‍പം സ്‌പെഷ്യല് ആയി സദ്യ ഒരുക്കണം എന്ന് വിചാരിക്കുന്നവര് ആണെങ്കില് ഇപ്രാവശ്യം പാല്‍പ്പായസത്തോടൊപ്പം ബോളി ആയാലോ. അതെ ഇപ്രാവശ്യം ഓണം കേമമാക്കാന് നമുക്ക് ബോളി തയ്യാറാക്കാം. ഓണസദ്യക്ക് മധുരപ്രിയര്‍ക്ക് ബോളിയും പാല്‍പ്പായസവും തന്നെയാണ് ഏറ്റവും ഇഷ്ടം എന്നത് നിങ്ങള് തിരിച്ചറിയും. ഇനി കടയില് നിന്ന് വാങ്ങാതെ തന്നെ നിങ്ങള്‍ക്ക് വീട്ടില് ബോളി തയ്യാറാക്കാം. അതിന് വേണ്ടി എന്തൊക്കെയാണ് ശ്രദ്ധിക്കേണ്ട കാര്യങ്ങള് എന്ന് നമുക്ക് നോക്കാവുന്നതാണ്.\nമഞ്ഞള്‍പ്പൊടി - രണ്ട് സ്പൂണ്\nഎള്ളെണ്ണ- ഒരു ടീസ്പൂണ്\nകടലപ്പരിപ്പ്-2കപ്പ് ഒരു രാത്രി കുതിര്‍ത്തത്)\nപൊടിച്ച പഞ്ചസാര-2കപ്പ്\nഏലക്കപ്പൊടി- ഒന്നര സ്പൂണ്\nമൈദ എടുത്ത് അതില് അല്‍പം ഉപ്പും മഞ്ഞള്‍പ്പൊടി കാല് സ്പൂണും ചേര്‍ത്ത് നല്ലതുപോലെ കുഴച്ച് വെക്കുക. ഇത് നല്ലതുപോലെ കുഴച്ചെടുത്ത ശേഷം ചപ്പാത്തി മാവിനേക്കാള് അല്‍പം ലൂസായി കുഴച്ചെടുക്കുക. അതിന് ശേഷം ഇതിന് മുകളിലേക്ക് നല്ലെണ്ണ മാവ് മുങ്ങുന്ന തരത്തില് ഒഴിച്ച് വെക്കുക. ഇത് രണ്ട് മണിക്കൂര് നേരത്തേക്ക് മാറ്റി വെക്കണം. ബോളിയുടെ മാവ് നല്ലതുപോലെ സോഫ്റ്റ് ആവുന്നതിന് വേണ്ടിയാണ് ഇത്. അതിന് ശേഷം ഒരു കുക്കര് എടുത്ത് അതിലേക്ക് കടലപ്പരിപ്പ് കുതിര്‍ത്തത് ഇട്ട് അഞ്ച് വിസില് വരുന്നത് വരെ വേവിക്കുക. ഇതിന് ശേഷം വെള്ളം തൊടാതെ ഇത് മിക്‌സിയില് അരച്ചെടുക്കണം. നല്ലതുപോലെ പൊടിഞ്ഞ് വരണം എന്നുള്ളതാണ് ശ്രദ്ധിക്കേണ്ട കാര്യം.\nപിന്നീട് ഇത് ഒരു പാത്രത്തിലേക്ക് ഇട്ട് അതിലേക്ക് പൊടിച്ച പഞ്ചസാര മിക്‌സ് ചെയ്ത് നല്ലതുപോലെ സെറ്റ് ആക്കുക. ഇതിലേക്ക് അല്‍പം മഞ്ഞള്‍പ്പൊടിയും ചേര്‍ത്ത് നല്ലതുപോലെ ഇളക്കിയെടുക്കണം. ശേഷം ഒരു ടീസ്പൂണ് നെയ്യും ഏലക്കപ്പൊടിച്ചതും ചേര്‍ത്ത് നല്ലതുപോലെ ഇളക്കി ഗ്യാസ് ഓഫ് ചെയ്യാവുന്നതാണ്. ഇത് നാരങ്ങ വലുപ്പത്തില് ഉരുട്ടിയെടുക്കണം. അതിന് ശേഷം കുഴച്ച് വെച്ച മൈദയില് നിന്ന് അല്‍പം എടുത്ത് കൈയ്യില് വെച്ച് പപ്പട വട്ടത്തില് പരത്തിയെടുക്കണം. അതിന് ശേഷം ഉരുളയാക്കി വെച്ചിരിക്കുന്ന കടലമാവ് എടുത്ത് ഇതിനുള്ളില് വെച്ച് രണ്ടും കൂടി നല്ലതുപോലെ ഉരുട്ടിയെടുക്കണം.\nഇത് ചപ്പാത്തി പരത്തുന്നത് പോലെ അരിപ്പൊടി ഇട്ട് പരത്തി കൊടുക്കണം. ചപ്പാത്തി വലുപ്പത്തില് ആവുന്നത് വരെ പരത്തണം. എന്നാല് പരത്തുമ്പോള് പൊട്ടിപ്പൊവാതിരിക്കാന് അല്‍പം അരിപ്പൊടി ഇടക്കിടക്ക് തൂവിക്കൊടുക്കണം. ശേഷം ദോശക്കല്ലില് നെയ്യ് ഒഴിച്ച് ചുട്ടെടുക്കാവുന്നതാണ്. ഇത് ചെറിയ ബ്രൗണ് നിറം ആവുന്നത് വരെ ചുട്ടെടുക്കേണ്ടതാണ്. നല്ല പാല്‍പ്പായസത്തോടൊപ്പ കഴിക്കാന് സ്വീറ്റ് ബോളി തയ്യാര്. ഇപ്രാവശ്യം ഓണസദ്യക്ക് പാല്‍പ്പായസവും ബോളിയും ആകട്ടെ സ്‌പെഷ്യല്. സുരക്ഷിതരായി സാമൂഹിക അകലം പാലിച്ച് ഓണം ആഘോഷിക്കാം.\nRead more about: onam onam 2021 sweets മധുരം ഓണം ഓണം 2021\nSweet Boli | Kerala Sadhya Style Boli Recipe\nHere is how to make sweet boli recipe for Onam Sadya. Takealook.


ഇതരസംസ്ഥാനക്കാര് അടക്കമുള്ളവരാണ് പൊലീസ് വലയിലായിരിക്കുന്നത്. ഈ റാക്കറ്റില്‍പെട്ട മുഴുവന് പേരെയും പിടികൂടുന്നതിനായി കാസര്‍ഗോഡ്-കണ്ണൂര് ജില്ലകളിലടക്കം പൊലീസ് അന്വേഷണം വ്യാപിപ്പിച്ചിരിക്കുകയാണ്.\nപയ്യന്നൂര്: പരിയാരം പൊലീസിന്‍റെ പിടിയിലായ അന്താരാഷ്ട്ര കള്ളനോട്ട്-മയക്കുമരുന്ന് മാഫിയാസംഘത്തില്‍പെട്ട കൂടുതല് പ്രതികള് വലയിലായതായി സൂചന. ഇതരസംസ്ഥാനക്കാര് അടക്കമുള്ളവരാണ് പൊലീസ് വലയിലായിരിക്കുന്നത്. ഈ റാക്കറ്റില്‍പെട്ട മുഴുവന് പേരെയും പിടികൂടുന്നതിനായി കാസര്‍ഗോഡ്-കണ്ണൂര് ജില്ലകളിലടക്കം പൊലീസ് അന്വേഷണം വ്യാപിപ്പിച്ചിരിക്കുകയാണ്.\nതളിപ്പറമ്പ് ഡിവൈഎസ്പി ടി.കെ രത്‌നകുമാറിന്‍റെ നേതൃത്വത്തിലാണ് അന്വേഷണം പുരോഗമിക്കുന്നത്. മാഫിയാസംഘത്തില്‍പ്പെട്ട ഉത്തരേന്ത്യക്കാരെ പണമിടപാടുമായി ബന്ധപ്പെട്ട പ്രശ്‌നത്തിന്‍റെ പേരില് തട്ടിക്കൊണ്ടുപോയി മര്‍ദ്ദിച്ച സംഘത്തില്‍പ്പെട്ട കാഞ്ഞങ്ങാട് സ്വദേശി പി.കെ അമീറിനെ (33) കഴിഞ്ഞ ദിവസം പൊലീസ് അറസ്റ്റ് ചെയ്തിരുന്നു.\nഅമീറിനെ പയ്യന്നൂര് മജിസ്‌ട്രേട്ട് വീഡിയോ കോണ്‍ഫറന്‍സിലൂടെ റിമാന്‍റ് ചെയ്തു. ഇതരസംസ്ഥാനക്കാരെ തട്ടികൊണ്ടുപോയി മര്‍ദ്ദിച്ച കേസില് അമീറിനെ കൂടാതെ കണ്ണൂര് കോരന് പീടികയിലെ ദിവാജ്, ഇരിങ്ങലിലെ നിസാമുദ്ദീന്, പടന്നക്കാട്ടെ സമീര് എന്നിവരും പ്രതികളാണ്. ഉത്തരേന്ത്യന് സ്വദേശികളായ അഞ്ചുപേരും പൊലീസ് കസ്റ്റഡിയിലാണ്.